
“Ei (românii — n.n.) poartă nume latin, vorbesc 
limba latină, pământul lor a păstrat nume latine şi sub 
acest aspect ei nu au meritat mai mult uitarea 
savanților şi publiciştilor...Nu ne este permis să ne 
îndoim că naţiunile pelasge formară poporul 

latin... Este incontestabil că pelasgii contribuiră la 
fondarea Romei. Pentru ce să ne mirăm atunci că 
pelasgii panonieni, pelasgii din Tesalia, din 
Macedonia, că pelasgii Daciei vorbiseră şi 
conversaseră dialectul lor naţional, pelasgicul vlah, 
care a purtat în Italia numele de latin”. 

(F. Colson, jurnalist şi om politic francez) 


Introducere 


„Ion Deaconescu: , Și totuşi ce ar trebui făcut ca 
România să nu cadă din timp, acum, la întretăierea dintre 
milenii?” 
Emil Cioran: „Să nu mai fim paraziţii unor glorii 
deşuete. Să nu mai vorbim de idealuri, ci să edificăm istoria 
propriei noastre identități ”. 


Criza de identitate resimțită în acest colţ de ţară pre 
nume Basarabia, în special, după aceşti opt ani de spălare 
comunistă de creieri este deosebit de periculoasă pentru neamul 
românesc. Promovarea unui soi anapoda de moldovenism 
primitiv de către guvernarea comunistă asistată de cozile de 
topor şi lichele a condus la erodarea acestui simț natural de 
apartenenţă la neamul românesc. Slaba dezmorţire după 50 de 
ani de teroare antinațională sovietică, începută în anii 90, în 
mare parte s-a redus simțitor sub presiunea acestui 
moldovenism primitiv. Viermele, implantat de propaganda 
gebelsovistă comunistă în sufletele unor bieți moldoveni 
debusolaţi dea binelea, nu a dat naştere unui nou soi de patrioți 
moldovenişti, cum spera Voronin, dar dezghețul sentimentului 
apartenenţei de neam a fost stopat. Sub acest aspect crima 
comuniştilor este dublă. Ştiind că astfel se va termina noua lor 
politică de formare a moldoveanului patriot ei au mers 
conştiincios la această crimă, cunoscând purul adevăr că un 
popor, care nu-și cunoaşte istoria, este un popor pierdut. În 
realitate popoarele nu dispar fizic. Ele dispar ca popor atunci 
când nu mai au istorie, nu au limbă, când slăbesc în plan 
spiritual, fiind lesne asimilate de alte popoare. „Educațiunea 
națională la toate popoarele o formează istoria. Ea singură are 
să facă a pătrunde în inimile tinerimii iubirea de strămoşi şi 
datoriile patriotice. Istoria are să ne arate principiile, pe care 
să se bazeze legile fundamentale ale societăţii noastre” 
(Nicolae Desunşianu. Dacia preistorică). 

Dar mulți dintre istoricii noştri nu au văzut şi încă nu văd 
cu ochi buni “noutatea” originii poporului nostru. Răsturnarea 
din temelie a adevărului asupra originii noastre ar fi fost un 
lucru cu urmări de neînchipuit. Am fi pierdut dragostea, 
sprijinul şi milostivenia de la unele națiuni pentru ruda lor 
săracă şi care era amenințată să fie înghițită de masele ugro- 
slavice. „Cum noi, nişte cioflingari de Valahi, cari Dumnezeu 
ne mai ştie cum de ne mai purtăm “neatârnarea ” între gurile 
lacome a două mari monarhii gata să ne sfăşie, să mai avem 
cutezanţa să mai spunem lumii că suntem cel mai vechi popor 
în Europa, că am avut cea mai minunată religie, că şi de pe 
plaiurile Carpaţilor noştri s-au împrăștiat razele culturii şi 
civilizaţiei în tot restul continentului?” spunea cu durere în 
suflet N. Desunşianu. 

Acelaşi lucru se petrece şi cu această frântură de popor 
român dintre Nistru şi Prut. În mare parte din ignoranță, din 
neştiință. Misiunea tuturor intelectualilor, care au atins anumite 
înălțimi pe spinarea lui moş Ion, este să-i deschidă ochii la 
originea lui, cărui neam îi aparţine. Nu este vina lui că se crede 
moldovean (în sensul de națiune nu apartenenţă geografică) şi 
că limba, pe care o vorbeşte, este limba moldovenească. Sub 
acest aspect cunoscutul „moldovenist” Victor Borşevici are 
dreptate. Într-adevăr mulţi români moldoveni se consideră doar 
moldoveni şi că limba vorbită de ei este limba moldovenească. 
Este vina noastră că nu am ajuns la inima lui moş Ion cu 
argumentele necesare, că l-am lăsat să cadă lejer pradă 
propagandei comuniste ieftine, să fie manipulat abil de acest 
regim inuman antihrist. Nu a rămas fără urmări perioada de 
aproape 200 de ani de ocupaţie rusească (ţaristă şi mai apoi 
sovietică-stalinistă), scopul de bază al căreia a fost 
deznaționalizarea populației, modificarea etnică a populaţiei 
prin strămutarea unor mase de populaţie, crearea tuturor 
condiţiilor ca o parte din populație să-şi părăsească locurile 
natale de bună voie. De menţionat faptul că peste doi ani, în a. 


2012 se împlinesc 200 de ani de la ocupaţia Basarabiei de către 
Rusia. Rusia se pregăteşte deja de acest eveniment. Desigur 
situația e alta, dar ei şi-ar dori să tirajeze manifestările care au 
avut loc la 1912 la împlinirea a 100 de ani. 

Cauza principală nu este lipsa specialiştilor şi a 
izvoarelor, ci faptul că istoria noastră a prezentat un interes 
sporit pentru străini, care o perioadă îndelungată au dominat 
acest neam, când a primat interesul politic de stat. De 
asemenea, românii încep să-şi scrie istoria mai târziu decât 
vecinii lor, ruşii, maghiarii, care au reuşit să-şi „legifereze ” din 
punct de vedere istoric dreptul lor asupra numelui, pe care-l 
purtau şi asupra teritoriului, pe care locuiau. Ruşii 
„demonstrează ” că pământurile la răsărit de Carpaţi din cele 
mai vechi timpuri le-au aparţinut lor (ei, care apar ca entitate 
doar prin secolele IV-V d.Hr.), maghiarii spun că ei primii s-au 
aşezat pe teritoriul dintre Dunărea de Mijloc şi Carpaţi (ei, 
apărând în acest spațiu doar prin secolul IX). Ce ne încurcă 
acum să descoperim adevărata istorie a Neamului, cu atât mai 
mult că tot mai mulți străini încearcă, într-un fel, să ne ajute. 
Voi încerca la nivelul meu de cunoaştere a situaţiei să aduc 
puțină lumină în această problemă complexă, iar datoria 
specialiştilor este să confirme sau să infirme ipotezele şi 
argumentele ce urmează. 

Sunt atâtea argumente forte, care confirmă paternitatea 
românilor asupra acestor pământuri din cele mai vechi timpuri. 
E regretabil faptul că acei (istoricii), care ar trebui să pună în 
valoare dovezile incontestabile, deseori se împotmolesc pe 
potecile mlăştinoase create în mod special de neprieteni în 
problemele istoriei neamului. Tot mai des apare întrebarea, 
care este rostul acestui zbucium fără sens, a acestei lupte cu 
morile de vânt? În astfel de clipe deosebit de binevenit este 
răspunsul autorului cărții „Arestarea, procesul şi moartea lui 
Iisus” Haim Cohn la întrebarea dacă o carte poate pune capăt 
unor idei preconcepute. „O singură carte nu este în stare de 


aşa ceva, dar poate crea o opinie publică, iar aceasta, la 
rândul ei, poate să ducă la o schimbare a lucrurilor” a fost 
răspunsul lui. 

Este de datoria fiecărui român de a face cunoscută istoria 
adevărată a Neamului, în special străinilor, coabitanților din 
Uniunea Europeană, chiar dacă grija vecinilor noştri a fost prea 
mare de a ne lăsa cât mai puţine documente privind istoria 
noastră, majoritatea fiind lichidate, răstălmăcite sau puse sub 
şapte lacăte în arhivele de la Moscova, Istambul, Viena, 
Budapesta ş.a. 

Voi încerca să vin cu unele argumente, bazate, în special, 
pe scrierile străinilor, despre vechimea netăgăduită a neamului 
nostru, care trebuie să ne fie un suport legal în lupta noastră de 
afirmare a vechimii neamului românesc. 


1. PERIOADA FOARTE TIMPURIE - DE LA MARELE 
POTOP BIBLIC LA NEOLITIC 


„Civilizaţia s-a născut acum 13-15 mii de ani acolo 
unde astăzi se găseşte poporul român, răspândindu-se 
apoi atât spre est, cât şi spre apus ". 

(William Schiler „Unde s-a născut civilizația? ") 


Întrebarea retorică a multora dintre noi ar fi: de unde 
venim ca popor? Care sunt rădăcinile de neam? Până unde 
ajung şi se pierd urmele stră-strămoşilor noştri? Este greu de 
răspuns univoc la aceste întrebări. Istoria este o ştiinţă mai 
puţin exactă. Cu părere de rău istoria în această zonă de veşnice 
interese a diferitor imperii în mare parte a depins de cel care a 
scris-o, de subiectivismul lui, de scopurile imperiale ale 
cotropitorilor şi, mai rar, de materialul factologic şi tratarea lui 
corectă. Pe timpurile URSS pentru a fi în pas cu linia 
partidului, cu ideologia rusă, care demonstra că noi, 
moldovenii, provenim de la slavi, aşa numiții arheologi şi 
istorici aserviți partidului făceau săpături arheologice până la 
stratul corespunzător perioadei trecerii triburilor barbare slave 
prin acest spațiu. Efectuarea săpăturilor până la straturile aflate 
mai adânc, caracteristice perioadelor mai timpurii, nu era 
permisă pentru a nu „compromite” ideologia oficială. 

Noile timpuri, noile metode utilizate în cercetările 
arheologice au scos la iveală unele frânturi de informații foarte 
interesante despre proveniența neamului nostru, despre urmele 
lăsate în istorie de strămoşii noştri. Voi încerca să divizez 
întreaga istorie a Neamului în câteva perioade. 

Perioada foarte timpurie. Spaţiul carpato-danubian mai 
păstrează urme istorice încă neexplorate lăsate de stră-strămoşi. 
Dar şi ceea ce au găsit arheologii pe acest teritoriu 
demonstrează cu lux de amănunte vechimea Neamului nostru. 
Multiplele vestigii descoperite de arheologi, decodificarea 
informației conținută în ele (deosebit de interesante sunt 

abordările regretatului Andrei Vartic, cel care putea ore întregi 
să vorbească despre marea cultură a strămoşilor noştri), 
vorbesc despre vechi urme ale omului primitiv în acest spațiu. 
Cel mai vechi complex de peste 45000 ani a fost descoperit în 
apropierea Hotinului. Dar amuletele de la Brânzeni din 
Basarabia descoperite de arheologul Nicolae Chetraru, care au 
o vechime de peste 36000 de ani, cea de la Mitoc, România de 
25000 de ani, cea de la Cosăuţi de peste 18000 de ani 
descoperită de Ilie Borziac şi multe altele, oare nu sunt şi ele 
argumente ale vechimii omului primitiv în aceste teritorii [1]. 
Indiscutabil, rădăcinile poporului român se pierd în hăurile 
istoriei. 

Din adâncurile istoriei ajung până la noi ecouri ale 
timpurilor măreţe demult trecute. Tot mai multe argumente 
vin să confirme teza că leagănul civilizației europene (şi nu 
numai) ar putea fi spaţiul carpatin. „Patria originară a Indo- 
europenilor sunt teritoriile carpato-danubiano-pontice (Dacia 
Mare)" susțin arheologii americani W.Schiller, G.Wiklie, O. 
Schrader, H.Hensen. Dacă e să acceptăm ipoteza că 
misterioasa Atlantida, cântată de grecii antici, s-a născut şi a 
dispărut în Marea Neagră - succesoarea Mării Sarmatice (dar 
în sprijinul acestei ipoteze vin tot mai multe argumente ale 
marilor istorici ai Greciei Antice şi Egiptului - popoare cu un 
trecut istoric incontestabil), atunci stră-străbunii noştri ar 
putea fi urmaşii direcți ai euro-atlanților - populaţie de rasă 
albă, care a supraviețuit scufundării Atlantidei (potopului 
biblic), stabilindu-se în regiunile muntoase ale Carpaţilor şi 
Balcanilor. După marea migraţiune a euro-atlanților în Est, 
Vest şi Sud cei rămaşi au fost primii lăstari ai unui popor. Încă 
un argument în favoarea acestei ipoteze vine ipoteza lui 
Robert Ballard, cel care a descoperit epava Titanicului, că 
Potopul descris de Biblie ar fi fost localizat pe actualul 
teritoriu al Mării Negre. Conform aceleiaşi ipoteze Marea 
Neagră ar fi fost până la Potop un lac cu apă dulce, mai mic 

decât actuala Mare Neagră, țărmul căreia era locuit. Un 
cutremur sau probabil alt cataclism a rupt fâşia de pământ, 
care separa Marea Mediterană de acest lac, şi apele 
Mediteranei au inundat micul lac, transformându-l în ceea ce 
este astăzi. În sprijinul acestei idei Ballard arată că în anumite 
zone ale fundului Mării Negre există ape dulci, rămăşiţe ale 
vechiului lac. Din cauza lipsei curenților şi a oxigenului, acele 
ape au rămas neamestecate cu apa mării. Membrii echipei lui 
Ballard susțin că actuala Mare Neagră nu a existat în urmă cu 
10...15000 de ani, aici trăind o civilizaţie prosperă, căreia îi 
aparțin construcțiile ciudate semnalate de sonar pe fundul 
apei, considerând că aceasta ar putea fi enigmatică dispărută 
Atlantida. Cu aceleaşi argumente vine un alt cercetător 
american William Schiler în lucrarea sa „Unde s-a născut 
civilizaţia?" „Civilizația s-a născut acum 13-15 mii de ani 
acolo unde astăzi se găseşte poporul român, răspândindu-se 
apoi atât spre est, cât şi spre apus”. Profesorul american 
Michael Robinson de la Universitatea Ohio, specialist în 
inundațiile catastrofale, care s-au abătut asupra Pământului 
din cele mai vechi timpuri, a îmbrățişat ipoteza emisă de 
Robert Ballard, când acesta afirmă că potopul a început în 
bazinul Mării Negre [2]. Făcând cercetări în zona actualei 
insule a Şerpilor aparatura a înregistrat nişte construcții 
ciclopice stranii, piramide şi citadele ce par incredibile pentru 
zilele noastre. „În cercetările mele m-am bazat foarte mult pe 
textele mistice care arată că toate civilizațiile îşi au 
rădăcinile pe teritoriul patriei dumneavoastră şi am avut 
acces la toate descoperirile făcute în România, din acest 
punct de vedere, descoperiri de care românii nici măcar nu 
au auzit”. Profesorul afirmă că pe teritoriul actualei Românii 
ar fi existat fantastica Atlantidă şi că cetățile descoperite în 
munți nu sunt decât rămăşiţe din străvechea civilizaţie, după 
scufundarea acesteia. Mai mult, suprapune această ipoteză cu 
cea a originii Potopului, punând egalitate între cele două 

evenimente. Biblia vorbeşte despre un mare potop, căruia nu 
i-a supravieţuit decât Noe şi familia sa. Analizând scrierile 
vechi ale fiecărui popor european constatăm că la fiecare 
găsim câte un potop, în urma căruia s-au salvat foarte puţini. 
Interesant este faptul că şi legendele româneşti vorbesc, la 
rândul lor, despre diverse inundaţii catastrofale, dar cine să ia 
seamă de nişte poveşti. „Ceea ce oamenii au numit Noe şi 
familia sa, au fost, în fapt, singurii atlanţi care au supravieţuit 
cataclismului. lar arca construită din lemn de cedru la 
dumneavoastră, în România, locul unde a început şi marea 
inundație a Pământului” afirmă în continuare profesorul 
Michael Robinson. lată că un străin încearcă să ţină seama de 
aceste „poveşti. Se pare că de aceeaşi părere era şi Mihai 
Eminescu, care scrie o poezie, dedicată religiei strămoşeşti, 
încercând să arăte oarecum rădăcinile credinței dacilor în 
nemurire: 

“Din Fundul Mării Negre,din înalte-adânce hale 

Dintre stânce arcuite, din gigantice portale 

Oastea zeilor Daciei în lungi siruri au ieşit... 

Zeii Daci ajung la marea, ce deschide-a ei portale, 

Se reped pe trepte nalte şi cobor în sure hale”. 

Lăsând la o parte poveştile şi legendele să încercăm să 
modelăm de pe poziţii realiste această ipoteză a celor trei 
savanți americani. Dacă zona actualei Mări Negre ar fi fost 
un mic lac cu apă dulce atunci litoralul lui ar fi putut fi 
leagănul unei civilizații, poate şi al legendarei civilizații 
Atlantida. Existenţa într-adevăr a unei inundații catastrofale, 
numită cu nume biblic „Potop” ar fi dus la dispariţia acestei 
civilizaţii. Însă o civilizaţie nu poate să dispară totalmente fără 
urme. Existenţa în jurul acelui lac a munților Caucaz, Carpaţi 
şi Balcani au reprezentant zone, unde parțial s-au salvat 
urmaşii acelei civilizaţii. Ramura carpatină, probabil, a dat 
naştere civilizaţiei europene, iar cea caucaziană — celei 

asiatice. Această ipoteză 
confirmă, într-un fel, unicitatea 
aşa numitei rase indo-europene, 
dar nu că stră-strămoşii europeni 
ar fi venit din Asia. Noţiunii 
biblice a Potopului ŞI 
supraviețuitorului Noe cu familia 
sa salvaţi cu o arcă pe vârful 
actualului munte Ararat tot i se 
poate găsi o explicaţie în acelaşi 
sens. Noe ar putea fi unul din atlanții supraviețuitori din 
munții Caucaz. Deoarece vechi scrieri arată că urmaşii 
actualului popor evreu au coborât în sud dinspre munții 
Caucaz atunci una din legendele băştinaşilor ar fi putut sta la 
baza noțiunii biblice a Potopului şi supraviețuitorului Noe. 
Oricum, acesta este un subiect de discuţii, iar savanții din 
diferite domenii, prin cercetările lor, ar putea confirma sau 
infirma aceste lucruri. Ceea ce ar trebui să ne îngrijoreze este 
faptul resemnării noastre. Vin străinii cu ipoteze foarte 
interesante despre trecutul glorios al strămoşilor noştri, 
cercetătorii români însă parcă se tem să abordeze acest 
subiect. Vecinii noştri însă, neavându-le pe ale lor, au făcut şi 
mai fac tot posibilul pentru a şterge orice urme istorice ale 
strămoşilor noştri, a minimaliza rolul lor în civilizația 
europeană, şi nu numai. 

Încerc să descriu încă un argument în favoarea 
ipotezelor înaintate mai sus de către cercetătorii americani. 
„La mijlocul anilor 80 autoritățile centrale de la Bucureşti au 
pornit făurirea marelui canal Dunăre-Bucureşti. Săpând vre- 
o 5-6 m în adâncime, cupele excavatoarelor au început să 
scoată tot felul de resturi vegetale. Arheologii chemaţi de la 
Bucureşti au constatat că la o adâncime de 15-25 m se găsea 
0...pădure preistorică. Nisipul, care o acoperise, conservase 
foarte bine lemnul copacilor. Specialiştii au descoperit soiuri 


Fig. 1. Corabia lui Noe. 

vechi de stejar, fag, gorun şi tei. Analiza carbon a arătat că 
nisipul, care acoperise pădurea de foioase, avea o vechime 
cuprinsă între 10000 — 12000 de ani, ceea ce înseamnă că 
pădurea în sine era mult mai veche (cam aceeaşi perioadă 
figurează şi în ipotezele enunțate de savanții americani 
prezentate mai sus). Mai este o problemă greu de explicat: 
cum şi de unde a apărut această cantitate uriaşă de apă, care 
a acoperit cu o adâncime de cca 100 — 150 metri teritorii 
imense de uscat? O ipoteză ar fi topirea ghețarilor şi 
creşterea nivelului mării Mediterane mult peste nivelul 
normal” [2]. O altă ipoteză, care merită toată atenţia, este a 
paleontologului şi biologului bucureştean Codrin Niculescu. 
Domnia sa a observat că în basoreliefurile şi scrierile foarte 
vechi nici un popor din antichitate nu menționează Luna, 
celebrul astru al nopţii. „Mai mult ca sigur că, în momentul în 
care Terra a primit Luna, Pământul întreg a cunoscut 
activitatea dezastruoasă a marilor valuri. E posibil ca pe 
Argeş să avem de-a face cu un val imens, nu cu o inundație 
catastrofală” [2]. menţionează savantul Niculescu. În 
sprijinul teoriei sale dl Niculescu aduce lipsa aproape 
completă a sedimentelor de animale marine pe linia a 
sedimentelor de animale marine pe linia pe care se întinde 
pădurea preistorică. Această ipoteză merită toată atenția cu 
atât mai mult că ultimele cercetări efectuate în lume 
demonstrează că luna se îndepărtează încet de pământ. Deci, 
ar putea fi valabilă şi ipoteza că luna nu a fost întotdeauna 
satelit al Pământului. Oricum, aceste ipoteze, care scot în prim 
plan rolul deosebit de important al strămoşilor noştri în 
apariția civilizației, cel puțin pe continentul european, merită 
toată atenţia specialiştilor în domeniu. 

2. PERIOADA MARILOR CIVILIZAŢII HAMANGIA ȘI 
CUCUTENI 


„Acest popor (românii) îşi are o istorie de 4 ori 
milenară de când s-a detaşat ca etnicitate din lumea 
societăţii primitive. O vechime cum nu au multe 
popoare, sau dacă o au, nu s-au menţinut pe teritoriul 
în care au apărut, aşa cum este cea a poporului român” 


(N. Iorga). 


„Albii, supraviețuitori ai marelui Potop, de pe podişul 
Iranului au emigrat spre occident în jurul anului 9000 î.Hr. 
sub diferite nume de arieni, chiar celți...” (R. Carroux. Op. 
cit., p.108) [3]. Aceeaşi ipoteză este prezentată în harta 
anexată, elaborată de Institutul de Studii a Lumii Străvechi 
(Princeton University Press. USA). Este o teorie, un punct de 
vedere, care însă are părțile sale slabe, care pot fi atacate. 

Fig. 2. Migrarea indoeuropenilor de pe podişul iranian. E 


Adevărul este că o populaţie „nou venită” nu putea 
asimila triburile „aborigenilor neolitici” — triburile indigene, 
despre existența cărora pe aceste pământuri din timpuri 
străvechi ne vorbesc multiplele artefacte (complexul de la 
Hotin cu o vechime de cca 45000 ani, amuletele de la 
Brânzeni, Basarabia (36000 de ani), cea de la Mitoc, România 
(25000 de ani), cea de la Cosăuţi (18000 de ani) şi multe altele 


15 


[1]. Prin discursul său din 2.02.1786, în care afirma afinităţile 
lingvistice dintre sanscrită, greacă şi latină, William Jones 
(1746-1794) a semnat actul de naştere a ideii indo-europene, 
care este una discutabilă. „Teoria că indo-europenii au devenit 
autohtoni aici este lipsită de temei istoric şi documentare 
ştiinţifică paleoantropologică şi arheologică” (G. Crăciun. 
Noi, Geto-Dacii, Daci. Iaşi) [4]. lată argumentele altor savanți. 
“Spatiul, din care au pornit indo-europenii, este situat între 
Valea Dunarii, Marea Egee şi Marea Neagra” spune 
cunoscutul cercetator german Bosch Gimpera. Acelaşi lucru îl 
spune şi cunoscutul arheolog american Gordon W. Childe 
“Locurile primare ale dacilor trebuie căutate, deci, pe 
teritoriul României. Într-adevar, localizarea centrului 
principal de formare şi extensiune a indo-europenilor trebuie 
să fie plasată la nordul şi sudul Dunării.” Cunoscutul istoric 
român I. C. Drăgan îşi pune în mod logic întrebarea (Op. cit., 
p.43) [5]. „Nu vedem de ce tocmai Europa, care a creat cea 
mai frumoasă, mai profundă şi mai răspândită civilizație din 
câte s-au perindat pe Pământ, să nu fi generat oameni, să nu fi 
produs culturi cu propriile-i mijloace decât sub influența unor 
popoare venite de undeva, adică din altă parte” „În mileniul 
VI Autohtonii în spațiul carpato-balcanic-dunărean dezvoltase 
o cultură materială şi spirituală din cele mai avansate din 
Europa pentru acele timpuri, cu mult înainte de amestecul lor 
cu păstorii veniți din est” (|. Maxim. Op. cit., p.138-139) [6]. 
„Cum civilizația neolitică e o creaţie a oamenilor de aici, 
celelalte elemente nefiind decât o suprapunere şi o 
completare” menționează marele istoric român Nicolae Iorga 
despre indo-europenizarea autohtonilor. Iată că în zilele noastre 
(1981) sub egida Institutului de studii Indo-europene de la 
Lyon s-a publicat lucrarea lui Jean Haudry, în care este citat P. 
Bosch Gimpera, care afirmă că ,„...formarea popoarelor indo- 
europene se află în zona de naştere a culturii danubiene” şi 
Diakonoff care spune că „...centrul ariei indo-europene 


16 


comune era o parte a Balcanilor şi a Carpaţilor, de exemplu, 
lângă Porţile de fier ale Dunării”. Aceste afirmaţii nu sînt 
singulare şi întâmplătoare. Papus, afirma că Rama şi tribul său 
au plecat de la Marea Neagră spre actualul habitat India pe la 
6000 îHr. sau după poziţia constelațiilor pe la 8500 îHr. Despre 
acelaşi lucru vorbesc noile teorii ale savanților americani (a 
căror punct de vedere pare să fie mai plauzibil) M. Robinson, 
R. Ballard, W. Ryan şi W. Pitman - care susțin teoria unui 
potop în zona Mării Negre şi care a determinat exodul 
populaţiei în arealul de locuire a indo-europenilor. De 
asemenea, Rudolf Steiner susţinea că „Civilizația megalitică şi 
cultul druizilor provine de la Marea Neagră”. Ipoteza 
existenței unui singur centru de civilizație — cea indo- 
europeană este puțin probabilă. „După marele Potop universal 
de acum cca 12000 de ani supraviețuitorii puteau să se 
refugieze pe cele cinci podişuri înalte ale Globului: Iran, 
Himalaia, Abisinia, Munţii Stâncoşi şi Altiplano, de unde s-au 
răspândit rasele albă, galbenă, neagră şi roşie” (R. Carroux. 
Op. cit., p.108) [3]. O parte a acestui potop universal 
istoriceşte şi biblic putea avea loc în zona Mării Negre şi 
supraviețuitorii acestui spațiu se puteau salva în munţii Carpaţi 
şi Caucaz. Caucazul ar fi putut da naştere unei ramurii asiatice 
a civilizaţiei, iar Carpaţii — celei europene. „În zona carpato- 
balcanică prezenţa protoeuropoizilor este uşor explicabilă dat 
fiind că Protoeuropoizii-Cromanioizii formau în Europa fondul 
principal al populației din Paleoliticul superior şi 
Epipaleolitic, fond care nu a putut să nu fie transmis cel puţin 
în parte, populațiilor neolitice "(Olga Necrasov) [7]. 

Oricare ar fi adevărul provenienței civilizației europene 
cert este că ea a luat naştere în spațiul carpato-balcanic- 
dunărean cca 8000 de ani în urmă. Drept argumente vin 
multiplele mărturii şi dovezi. Cele mai avansate culturi 
europene din acea perioadă — cultura Hamangia (5500-4600 
î.Hr.) şi Cucuteni (4600-3500 î.Hr.) au apărut în acest spațiu 

(dinastiile Egiptului Antic îşi iau începutul apr. 3000 îHr.). 
Drept prime argumente reprezintă inestimabilele artefacte cum 
ar fi „Gânditorul de la 
Hamangia”, „Gânditorul 
de la Târpeşti” (cultura 
Cucuteni), tăblițele de la 
Tărtăria,  inestimabilele 
ca valoare artistică şi 
istorică ceramica de 


Cucuteni ş.m.a. 
„Gânditorul a adus 
dovada existenței, 
atunci, a omului 


Fig. 3. Perechea gânditoare de la 
Hamangia. 


înzestrat cu puterea 
gândirii profunde. După 
chipul şi poziția lui, se înțelege că medita la existența unei 
puteri divine, îi cerea sprijin acesteia, îi aducea mulțumiri şi 
laude. Figuri asemănătoare cu cea de la Cernavoda, 
descoperite în multe aşezări ale ținuturilor carpatice (de ex. la 
Târpeşti, Neamţ), au rămas o dovadă că băştinaşii acestor 
locuri erau profund credincioşi şi îşi rezervau timp necesar 
meditaţiei. Această imagine a cosmosului spiritual plăsmuit în 
Chip uman aduce dovada existenței confortului, a bunei stări 
materiale, precum şi a unor performanţe tehnice obținute cu 
mijloace specifice. Scaunul, pe care se aşeza omul străvechi a 
rămas în practica tuturor generaţiilor care au urmat. A rămas 
până astăzi ca obiect ritual, fără modificări structurale şi fără 
uzură morală” (V. Vasilescu) [8]. Imaginea Gânditorului de 
Hamangia descoperă perspectiva trecutului spiritual, care a dat 
chip omului carpatic, al omului aşezat în legile lui morale 
intangibile. Idolul acesta creat în străvechime a rămas ca o 
treaptă pe urcuşul civilizaţiilor noastre. A rămas dovadă că 
neamul care l-a creat a trăit pe vatră nestrămutabilă, a trăit 
numai din produsul muncii lui. Vetrele cultice nu puteau fi 

Fig. 4. Marile culturi din bazinul Mării Negre. 

purtate, în interminabilele invazii ale cetelor nomade, nici idolii 
de vatră nu însoțeau prăzile şi nu veneau pe spinarea calului. 
Gânditorul aduce dovada că am fost, că am fost paşnici, că am 
fost de când lumea pe aceeaşi vatră. Drept recunoaştere a 
inestimabilei valori a aceste statuete este faptul că în a. 2000 
statueta „de la Hamangia” a fost desemnată, desemnată, de 
către o comisie internaţională, să fie unul dintre cele 10 
artefacte ale culturii pământene, care ar trebui să ne reprezinte 
planeta. Respectiv, Gânditorul ar trebui sa fie unul dintre 
simbolurile care să fie trimise în spaţiu pentru o eventuală 
întâlnire cu o civilizație extraterestră. 

Dar oare inestimabilele table de la Tărtăria nu spun 
nimic? Publicul contemporan continuă să creadă că „leagănul 
civilizației s-a aflat în epoca bronzului în „Sumer şi Egipt”. 
Până şi francmasonii din Anglia au ceva de spus despre zona 
noastră şi despre descoperirea de la Tărtăria din 1961. 
Christopher Knight şi Robert Lomas, vorbind despre pietrele 
megalitice (din Anglia), pomeneşte despre descoperirea de la 
„Tărtăria, lângă Turda, în Transilvania”. Încă din 1962 S. 
Hood observă asemănări cu tăbliţele din Uruk (oraş din 
actualul Irak, în care se atestă în jurul a. 3300 î.Hr. scrierea 
cuneiformă cu cca 400 de semne). După datarea cu carbon s-a 
demonstrat „că tablele de la Tărtăria erau mai vechi decât cele 
mai vechi simboluri din Summer”. La Tărtăria şi în alte zone 
din arealul Carpato-Dunărean s-au descoperit scrieri datate din 
5.500 îHr. deci de 7500 de ani, cu aproape două mii de ani 
înaintea Sumerului. Sunt dovezi că sumerienii şi oamenii 
Europei megalitice au fost influențați de o sursă de simboluri 
comună şi veche. „Gradeasca Plaque” găsită la Vraţa (6.000- 
7.000 de ani), un sigiliu de 5.500 de ani găsit la Karanovo au 
aceleaşi simboluri.” De asemenea, autorii vorbesc de studiile 
făcute de Sham Winn, în 1981, pe descoperirile din zonă, care 
împreună cu cele de la Tărtăria fac parte din cultura Vinca sau 
Vincea, şi care a clasificat sute de semne. 

Indiscutabil, ținând cont de faptul că nimic nu apare din 
nimic, toate acestea au prezentat un veritabil fond local, fiind 
precursorul civilizaţiilor Cucuteni, Gumelnița, Salcuţa, Petreşti, 
Cernavodă ş.a. În mileniile IV-III i. Hr. Europa răsăriteană 
cunoaşte o deosebită înflorire a civilizaţiei eneolitice. 

Cele mai clare urme cu o vechime de cel puţin 5-6 mii de 
ani sunt culturile Cucuteni şi Gumelnița, care au fost create de 
stră-strămoşii noştri pe teritoriul actualei Românii şi Republicii 
Moldova. Între creaţiile strălucite de aici se remarcă cultura 
Cucuteni, care este, fără îndoială, singura cultură preistorică 
europeană, care poate rivaliza cu civilizațiile din Orientul 
Apropiat prin scara răspândirii ei şi valoarea culturală. Cultura 
Cucuteni, parte integrantă a marelui complex cultural Ariuşd- 
Cucuteni-Tripolie răspândit din sud-estul Transilvaniei şi nord- 
estul Munteniei, peste toată Moldova şi Basarabia până în 
vestul Ucrainei, care a atins în perioada sa de maximă 
expansiune o suprafață de peste 350 000 de km”. Cunoscută 
mult timp doar specialiştilor, cultura Cucuteni suscită astăzi 
interesul unor cercuri tot mai largi de iubitori ai artei 
preistorice şi arheologiei. Expoziţiile româneşti de artă 
cucuteniană au făcut deja înconjurul Europei şi peste tot au fost 
primite cu fascinaţie. În Elveţia, guvernul a dat o directivă şi a 
anunţat transport gratuit pentru toţi cei ce vor să vină, de 
oriunde din Ţara Cantoanelor, să vadă expoziția. Timp de 
câteva săptămâni, peste o mie de vizitatori au venit zilnic să 
privească, măcar o dată, măreția cucutenienilor. 

Cu ocazia primei expoziţii a Culturii Cucuteni, organizată 
în perioada 29.11.2009 — 25.04.2010 la New York de România, 
Republica Moldova şi Bulgaria, cotidianul american „The New 
York Times” vorbeşte, pe larg, despre această pagină aproape 
necunoscută a preistoriei europene şi, de ce nu, chiar mondiale. 
"Înaintea gloriei, care le-a revenit Greciei şi Romei, chiar şi 
înaintea primelor oraşe din Mesopotamia sau templelor de pe 
malul Nilului, pe Valea Dunării inferioare şi la poalele 

dealurilor balcanice locuia un popor avansat pentru vremea sa 
în domeniile artei, tehnologiei şi comerțului la distanţă. Timp 
de 1.500 de ani, începând dinainte de anul 5000 î.H., ei se 
ocupau de agricultură şi construiau adevărate "oraşe", câteva 
cu nu mai puțin de 2.000 de edificii. Stăpâneau prelucrarea 
cuprului, noua tehnologie a epocii. Mormintele lor cuprindeau 
o mare diversitate de podoabe de păr şi coliere descoperite 
într-un cimitir, care conține cel mai timpuriu ansamblu de 
obiecte din aur găsite pe tot cuprinsul lumii" [9]. 

Produsul acestei civilizaţii, acest om deosebit de 
spiritualizat, a fost denumit „Omul de la Cucuteni”. Evoluţia 
spirituală a omului cucutenian şi-a pus amprenta spiritualității 
în celebra statuetă „Gânditorul de 
la Târpeşti”. „Având lungimea 
doar de noua centimetri o bucăţică 
de lut ars ce emană toată graţia şi 
frumuseţea unei zeițe venerate în 
urmă cu peste 6000 de ani, în 
timpul civilizației Cucuteni. I se 
spune  Măiastra. Are o formă 
prelungă, ca şi cum un vis, un fuior 
de fum s-a materializat şi a devenit 
concret. Picioarele sunt lipite şi 
cresc în Sus, spre şoldurile perfect 
rotunjite. Apoi talia se subțiază cu 
o graţie desăvârşită, pentru a se 
împlini din nou, în dreptul sânilor 
abia conturaţi. Mâinile sunt doar 

Fig. 5. Gânditorul dela sugerate, dar în aşa fel, încât par 
Tarpeşii, Neam, Romania. aripi, sunt deschise şi domină aerul 
din faţa lor. Gâtul e lung, grațios. Capul este cât o mărgică. 
Desi primitiv modelat, pe un spaţiu atât de mic, Măiastra are o 
mimică, te priveşte şi iți spune ceva. Nasul e doar o ciupitura 
in lut. De o parte si de alta a lui te privesc două rânduri de 

ochi: zeita vede mai mult decât putem vedea noi. Totul este atât 
de bine stilizat şi atât de bine redus la esenţă, încât liniile şi 
punctele simple, primitive, dau împreună o aură strălucitoare 
acestei întruchipări ce face dintr-o bucată de lut nu doar o 
operă fascinantă prin Simplitatea ei, dar iți spune în acelaşi 
timp o poveste. Povestea unei civilizaţii dispărute în mod 
straniu în urmă cu mii de ani: Cucuteni” vorbeşte cu mândrie 
Constantin Preoteasa, muzeograf principal [10]. 

Cucuteni este cea mai importantă civilizație preistorică 
europeană. Aşezările descoperite în România sunt cele mai 
numeroase si mai bine conservate. Cucutenienii erau maeștri ai 
focului. Vasele, cunoscutele vase cucuteniene (fig. 6), nu ar fi 


Fig. 6. Vase şi figurini cucuteniene. 

rezistat dacă ei nu aveau un meştesug al focului. Cunoşteau 
foarte bine focul, ştiau tainele lui. Obiectele de lut erau atât de 
bine arse, încât au rezonanţă. Triburile Cucuteni au creat o 
splendidă şi originală ceramică pictată şi au lăsat opere nu mai 
puţin remarcabile în domeniul artei figurative. Realizările 
artistice ale cucutenienilor se înscriu, incontestabil, între cele 
mai importante manifestări de artă plastică din lume, 
constituind, pentru preistoria Europei, o culme de neechivalat, 
o contribuție inestimabilă la patrimoniul cultural mondial. 

Explozia demografică cucuteniană a fost determinată de o 
climă favorabilă practicării agriculturii, de perfecționarea 
uneltelor şi tehnicilor agrare precum şi de alţi factori greu de 
precizat. Chiar dacă nu avem posibiltatea de a insista asupra 
acestui lucru, este clar că încă din prima fază de evoluţie, 
cultura Cucuteni cunoaşte o agricultură destul de diversificată 
şi cu o productivitate remarcabilă pentru acel timp. În bună 
parte, acest progres poate fi explicat prin folosirea unor unelte 
aratorii tractate de oameni dar şi de animale. Existenţa unor 
preocupări de selecţionare a seminţelor încă din faza 
Precucuteni III constituie un argument în plus. 

3. TRACII — MARII ANONIMI Al ISTORIEI 


„Tracii sunt cel mai numeros popor din lume, 

după cel al inzilor. Dacă s-ar înţelege între ei, el ar fi de 
nebiruit (blestem care, cu părere de rău, ne urmăreşte şi 
astăzi -n.n) şi cu mult mai puternic decât toate neamurile, 
după socotința mea. Tracii au mai multe nume, după 
regiuni, dar obiceiurile sunt cam aceleaşi la toți” 
(Herodot) 


E] 


Cine sunt aceşti "Mari anonimi ai istoriei” — tracii, 
numiți astfel de câtre Mircea Eliade în "Istoria credințelor şi 
ideilor religioase”, vol. II, ed. Ştiinţifică, Buc. 1991, p.158), 
„neamul cel mai numeros după inzi” (Herodot)? Care a fost 
spaţiul lor de răspândire? Care din națiunile contemporane îşi 
au rădăcinile de la traci? Un răspuns univoc la aceste întrebări 
este greu de obţinut din cauza informaţiei limitate, deosebit de 
fragmentate, deseori denaturată. Este, în primul rând, greu de 
precizat momentul, în care tracii s-au separat şi diferențiat ca 
etnos din marea masă a populațiilor europene. Părerile sunt 
foarte diferite. Cei mai mulți dintre istorici consideră că 
separarea tracilor a avut loc încă din epoca bronzului, când ar fi 
apărut aşa zişii traci timpurii. 

Conform istoriei oficiale tracii au jucat din punct de 
vedere politic un rol destul de modest în istoria antica. Acest 
lucru nu se datorează atât faptelor lor, cât mai ales neputinței 
istoricilor de a le scrie istoria corectă şi adevărată, din lipsa 
unor izvoare istorice mai consistente (în principal scrise), 
izvoare, de care alte popoare europene au beneficiat din belşug 
(grecii, romanii, etc.) datorită descoperirii unei culturi scrise, 
profund ancorată în viaţa socială a respectivelor popoare. 
Majoritatea mărturiilor privind viaţa, organizarea, religia, 
istoria tracilor le-am primit prin filiera grecească şi/sau latina. 
Restul se datorează descoperirilor arheologice de pe teritoriile 
locuite odinioară de traci. E de datoria specialiştilor să 
pornească pe acest drum al descoperirii şi, mai ales, al 

descifrării istoriei adevărate a strămoşilor noştri, acestor mari 
anonimi ai istoriei, să pună într-o anumita ordine izvoarele 
istorice transmise prin filiera greacă şi romană, să lege ideile şi 
informaţiile între ele şi să le pună în legătura cu descoperirile 
arheologice, care privesc pe traci. Când Demostene şi Ificrate 
socoteau ca o cinste faptul că mamele lor fuseseră trace, când 
grecii „ne împrumutau” zeii, schimbându-le doar numele, 
înfruptându-se din plin din miturile şi credinţele tracilor, cum 
să nu ridicăm vocea azi, noi urmaşii acelor anonimi Traci şi să 
spunem lumii Adevărul. De ce să tăcem, umiliți şi furaţi de al 
nostru trecut glorios din dorința „inteligentă” de a nu ne supăra 
„Vecinii”. “Asupra istoriei primitive a regiunilor, care vor 
forma Grecia, grecii înşişi nu ştiu nimic. Până în prezent, solul 
grec n-a scos la iveală nici o urmă materială a paleoliticului. 
Cei mai vechi locuitori din Grecia sunt tracii, aparținând 
timpului neoliticului” ne vorbeşte renumitul elenist A. Jarde, 
Paris, 1923 [11]. 

Nefiind specialist în domeniu mă încumet să încerc să 
pun într-o anumită ordine multiplele informaţii fragmentate, să 
evidenţiez doar legătura dintre ele. Este mai mult o provocare 
pentru specialiştii în materie. Ţinând cont de faptul că nimic nu 
apare din nimic este indiscutabil că tracii au apărut pe un 
veritabil fond genetic local, precursorul civilizațiilor Cucuteni, 
Gumelnița, Salcuţa, Petreşti, Cernavodă, Karanovo ș.a., care au 
înflorit în spaţiul bazinului Mării Negre. Elementele comune 
(lingvistice, obiceiuri, construcţii etc.) găsite la populațiile de 
la inzii din podişul Iranului până la celții din Marea Britanie, 
într-un fel confirmă ipoteza răspândirii spre vest şi est a 
supraviețuitorilor din spațiul bazinului actualei Mări Negre 
după Marele Potop. 

Să încercăm să facem o mică analiză comparativă, un 
procedeu foarte des utilizat în domeniul ştiinţelor reale. 
Cunoaştem din istorie că toate marile civilizaţii au înflorit pe 
văile unor mari fluvii şi, în special, la gurile de vărsare ale 
acestora: cea Egipteană pe Nil, cea Mesopotamiană între Tigru 

şi Eufrat, cea Indiana pe Ind şi Gange, cea Chineză pe Fluviul 
Galben, iar cea Europeană, cu voia sau fără voia "marilor 
profesori de istorie şi arheologie", pe valea (Istrului, 
Danubiului) Dunării şi, în special, în zona Deltei acesteia. 
„Acesta este leagănul adevărat al civilizației Proto-Europene, 
în străvechea vatră tracică a Carpaţilor, a Dunării Carpatice. 
Aici veneau grecii în antichitate să-şi caute Lâna de Aur şi 
bogățiile agricole dunărene. Aici s-a dezvoltat faimoasa Epocă 
de Aur, cu Cimitirul Eroilor de la Gurile Dunării şi Lăcaşul 
Zeilor din Cetatea Koga-lon-ului. Uitați-vă pe hartă şi veți 
vedea ce fantastic arăta acest spaţiu, unde din trupul munţilor 
țâşnesc izvoare ce se prefac în râuri care se desfăşoară ca un 
evantai spre Dunăre, străbătând văi calme şi dealuri molcome, 
prielnice agriculturii şi păstoritului. De sus, din avion această 
rețea hidrografică, cu forma de elipsă, seamănă cu un Ou al 
Genezei. Munţi de sare, fără de care e greu de conceput viața 
omului şi creşterea vitelor, reprezenta în antichitate o bogăție 
mai mare ca aurul, poate cea mai de seamă bogăţie pentru 
oamenii vechimii, bogăția vieții. Nimic nu este mai presus 
decât "sarea în bucate” spune o veche poveste dacică” ne 
relatează cunoscutul tracoromân - luptător pentru adevărul 
istoric Napoleon Săvescu [12]. 

„Originea acestui popor, tracic, căruia geografia şi 
condiţiile climatice i-au hărăzit culoarea albă a pielii, 
menținută cu toate invaziile, încrucişările şi suprapunerile 
orientale, se confundă cu cea a Arienilor Carpato-Danubieni, 
a vechilor Pelasgi, întemeietori ai Europei moderne de azi. În 
ultima vreme, tot mai mulți cercetători sunt de părere că 
leagănul vechii Europe este spațiul Carpato-Dunărean” 
susține Marija Gimbutas [12], reputat specialist în domeniu, 
în timp ce P. Bosch-Gimpera considera că spațiul, din care au 
pornit popoarele europene, este situat pe teritoriul dintre Valea 
Dunării, Marea Egee (Marea Tracilor) şi Marea Neagră (Marea 
Getică). 

Sunt ipoteze, care merită toată atenția specialiştilor în 
domeniu. După Mircea Eliade, numărul ramurilor giganticului 
arbore uman al Tracilor se ridica la cca. 200 („Dicționar al 
Religiilor”, pag. 265) [13]. Săpăturile arheologice din diferite 
zone locuite de traci au scos la iveală multe monumente ale 
culturii lor materiale (Insula Banului la Dunăre, la Babadag (în 
Dobrogea), Cozia (în Muntenia),  Saharna-Solonceni 
(Republica Moldova), Cernolesc (la est de Nistru), pe teritoriile 
de astăzi ale Bulgariei, Greciei, Turciei, Serbiei, Macedoniei 
etc.), care prezintă un ansamblu de culturi înrudite ale perioadei 
tracice timpurii, toate aparținând lumii tracice. Dar 
construcțiile ciclopice stranii - piramide şi citadele ce par 
incredibile pentru zilele noastre descoperite de profesorul 
american Robert Ballard în zona actualei Insule a Şerpilor nu 
vorbesc oare de un trecut foarte glorios al stră-strămoşilor 
noştri. 

Să urmărim niţel ce spun izvoarele oficiale ale vremii 
despre traci. Tracii au fost atestaţi pentru prima data în izvoare 
scrise în poemele lui Homer „Jliada ” şi „Odiseea”. Tot aici 
apare şi denumirea teritoriului locuit de aceştia - Troada 
(secolul al XIII î.Chr.). În Iliada Homer spunea despre traci 
„Armatele lor străluceau de scuturi de aur şi tezaurele lor erau 
aşa de prețioase că regele Priam (rege al Troiei-Tracice) a 
putut să ia înapoi, de la greci, capul fiului său mort, numai 
după ce le-a dat acea faimoasă Cupă Tracică de Aur”. 
„Asupra istoriei primitive a regiunilor, care vor forma Grecia, 
grecii înşişi nu ştiu nimic. Până în prezent, solul grec n-a scos 
la iveală nici o urmă materială a paleoliticului. Cei mai vechi 
locuitori din Grecia sunt tracii — pelasgii, aparținând timpului 
neoliticului” menţionează cunoscutul specialist francez A. 
Jardé [11]. Aheii deveniseră deja traci, în mileniul III, când au 
emigrat spre sud, până în Elada. Cea mai veche, cea mai 
avansată şi cea mai paşnică populaţie, ce a atins Elada, şi cu 
cele mai multe binefaceri pentru această ţară, rămân Pelasgii 

(sau hiperboreii cum îi numeau grecii). După Pindar, cel mai 
erudit poet al antichității greceşti, Hiperboreii erau locuitorii de 
pe țărmurile Istrului sau ale Dunării de jos „Apollo, după ce a 
ridicat zidurile Troiei s-a întors în Patria sa de pe Istru”. De 
altă parte Strabo spune: "Cei de întâi, care au descris 
diferitele părți ale lumii, ne spun că Hiperboreii locuiau 
deasupra Pontului Euxin, a Istrului şi a Adriei”. Istoricul 
Herodot (484-425 î.Chr.) afirma ca „Neamul tracilor este cel 
mai numeros din lume, după cel al inzilor...dacă ar avea un 
singur conducător sau dacă tracii s-ar înţelege între ei, neamul 
lor ar fi de nebiruit şi cu mult mai puternic decât toate 
neamurile”. La cumpăna mileniilor I-I î.Chr. tracii 
înregistrează o maximă extindere teritoriala, cea menționată 
mai sus. Spațiul imens ocupat de ei a favorizat apariția 
diferențierii lor lingvistice şi culturale. Conform Istoriei” lui 
Herodot, tracii reprezentau unul dintre cele mai numeroase 
popoare din antichitate. Civilizația tracilor ocupa spațiul 
carpato-balcano-pontic, având drept axă centrală fluviul 
Dunarea. Ca urmare, pe parcursul primei jumătăți a mileniului 
I î.Chr. tracii timpurii s-au divizat în cei situați la sud de Munţii 
Balcani (Haemus) - tracii de sud (meridionali) şi cei de la nord 
de aceşti munți - tracii de nord (septentrionali). Tot în sec. al 
XII-lea î.Chr. izvoarele asiriene vorbesc pentru prima oară 
despre o populație nouă aşezată în Anatolia şi numită de aceste 
izvoare musku. Se pare că este vorba de un neam tracic, acela 
al frigienilor. Cele două izvoare ne dau certitudinea că pe la 
1200 există deja traci, deci, este posibil ca ei să fi existat chiar 
mai devreme de această vreme, dar să fie ignorați. Cunoscutul 
inginer de profesie dar împătimit al Istoriei Neamului de 
vocaţie prof. Lorin Cantemir menţionează „Desprinşi din 
tribul traco-ilirilor aflaţi la sudul Dunării, dardanii au trecut 
strâmtoarea Dardanele stabilizându-se în Anatolia, unde au 
întemeiat Regatul Troada în jurul faimoasei Troia”. Legenda 
spune că după ce au fost înfrânți de greci troienii, îndemnați de 

a ajunge printre semenii lor de aceeaşi sorginte, în frunte cu 
Raman Eneas „fiul lui Anhises şi al zeiței Venus, care îl 
salvează pe fiul său Iulius Ascanius, pe tatăl său şi pe zeii 
protectori ai cetăţii” după o lungă peripeţie mediteraneană se 
stabileşte în Latium (peninsula Apenină), căsătorindu-se cu 
Lavinia, fiica regelui local, contribuind la dezvoltarea neamului 
latinilor de aceeaşi seminţie. În acest context Dio Casius a 
spus „...şi iarăşi să nu uităm că Traian - Troian a fost trac 
veritabil. Luptele dintre Traian şi Decebal au fost războaie 
fraticide, iar Tracii au fost Daci”. 

Un element deosebit de important al oricărui neam 
sunt limba, tradiţiile, cultura. Din punct de vedere lingvistic, 
mulți cercetători susțin existenta unei Limbi Ariene, Carpato - 
Danubiene (Pelasgice), care a stat la originea limbii tracice, cu 
diferite variante locale. “Sunt intrigat de prezența, pe teritoriul 
României, a mai multor toponime cu rezonanță sanscrită” ne 
spune cu mirare profesorul italian Fabio Scialpi [12]. Având 
în vedere legăturile între Limba Hittită şi Limbile Ariene, se 
poate afirma că mişcări de popoare au avut loc de la apus spre 
răsărit, adică din Europa spre Asia şi nu invers. Forma veche a 
cuvintelor hitite constituie o dovadă că aceştia s-au desprins 
din trunchiul carpato-danubian, european, pătrunzând în Asia 
Mică. Sunt suficiente dovezi de natură arheologică şi 
antropologică (spune I.C. Drăgan, [14], pag.90) pentru a 
îngădui afirmația că, încă din Epoca Neolitică, în spațiul tracic 
şi într-o arie limitrofă acestuia, exista o populaţie autohtonă, 
din care îşi trag rădăcinile Popoarele Istorice Europene, iar 
această populaţie poate fi considerată din punct de vedere 
lingvistic ca preariană. Limba acestui popor antic este una 
demult dispărută, iar cultura lor a fost puternic influențată şi 
dizolvată de invaziile barbare repetate: prin Balcani au trecut 
celții, hunii, goții şi sarmații, mai târziu slavii aducând cu ei 
elenizarea, romanizarea şi mai târziu slavizarea. Deosebit de 
important în acest sens este studiul efectuat de Paul Lazăr 

Tonciulescu asupra convieţuirii bascilor cu strămoşii noştri, 
ilustrată prin comunitatea lexicală basco-sumeriano-română, cu 
atestări documentare din limba sumeriană, vorbitorii acesteia 
fiind plecaţi de la Tărtăria pe Mureş în mileniul V î.e.n.[15]. 
Drept exemple putem cita câteva cuvinte similare în limbile 
bască/sumeriană/română: ama/ama/mama; aita/ata/tata; 
agor/uguru/ogor; amarra/marru/amar — verb şi Amara — oraş; 
iskin/kin/chin; mami/mami/mami; pa/ba/pa; zahar/sahar/zahăr, 
a se zăhărisi ş.m.a. Mai pot fi adaugate aici şi toponimele: 
Simeria în România şi Sumeria în Asia. Cuvântul „valah ” se 
traduce din limba albaneză modernă „frate”, într-un fel 
subliniind rădăcinile de rudenie dintre albanezii-urmaşii 
tracilor iliri şi românii-urmaşi ai diferitor triburi tracice. 

În Biblie găsim nume precum Peleg (vârful Peleaga din 
munţii Retezat), Tiras (râul Nistru şi tribul tirageţilor), Pison 
sau Fison (denumirea veche a Dunării); pentru Asia — Eufrat, 
acest EU Frate al Tigru(lui), tot un termen indoeuropean, ca şi 
numele unor regi parți (Fraate I-V, care au domnit din sec.I 
îHr.) sau Moise (asemănător cu moş, moşie, moaşe, dar şi 
sanscritului moksha cu sens de origine, şi de eliberare - proces 
la care participă şi moaşa). 

Pentru vechii indoeuropeni iubitori şi închinători ai 
luminii Belenus era zeul luminii, iar de la el purtătorii de 
lumină au fost Baal, Bălai, Blanc (în franceză). Erele glaciare, 
potopurile au măturat totul, izgonind vieţuitoarele; poate nu 
întâmplător Balayer în franceză înseamnă a mătura, a izgoni. 
Forța bala din sanscrită a îmbrăcat formă distructivă în 
franceză, dar şi de curăţire; la noi prin bălai, Bălaşa a însemnat 
ceea ce în Biblie apare ca un chip luminos, caracteristică după 
care este ales David ca rege al neamului său: „... Și el era cu 
păr bălai, cu ochi frumoşi şi fața frumoasă.” (Samuel I 16.12). 
Avem exemple şi în mitologia greacă: Pelagos, Pelasge — eroi 
legendari. De la urmele de dinozauri, adevărați balauri de acum 
şaptezeci de milioane de ani, când insula Haţeg era înconjurată 

de mare (în greacă azi mării 1 se spune pelagos, în amintirea 
vechilor pelasgi) şi până la înălțarea din mare a munţilor 
Carpaţi (acum cincizeci de milioane de ani) timpul parcă a stat 
în loc. 

Tracii erau un popor cu o cultura deosebita. Din timpurile 
străvechi ei erau slăviți drept oameni iubitori de poezie, cântec, 
dans, a diferitor ştiinţe etc. Influenta traca asupra civilizației 
greceşti este consemnata de mitologia antica, care îi consideră 
drept întemeietori ai poeziei greceşti pe Musaios, Orfeu, Linos 
si Tamiris, toti de origine traca. Din studiul istoricilor antici 
se observa ca aceştia intuiseră destul de devreme 
originilalitatea şi forța religiozitatii tracilor. Strabon şi Plutarh 
susțineau originea tracă a lui Orfeu, lucru reluat peste veacuri 
de istoricii moderni, care au studiat fenomenul orfismului (O. 
Kern - Orphicorum fragmenta (Berlin, 1922); W. K. C. Guthrie 
- Orpheus and the Greek Religion (London, 1935) si G. 
Arrighetti - Fragmenti Orfici (Torino, 1959)). De asemenea, 
originea mişcării dyonisiace, a fost localizată în Tracia sau 
Frigia (Universitatea din Chicago în dec. 1972 - Marc 
McGinty). Ne oprim aici cu înşiruirea argumentelor. Un lucru 
este cert că „marii anonimi” ai istoriei — tracii, stră-strămoşii 
noştri merită un loc de frunte în istoria cel puțin a civilizațiilor 
europene. 

Azi, globalizarea tinde să recreeze lumea începuturilor, 
atunci când, firesc, era un singur limbaj - fie al semnelor, fie al 
vorbirii. Trăim într-o lume, în care se pune din ce în ce mai 
mult accentul pe realizările materiale, pe reducerea 
sentimentului sau interesului pentru valorile spirituale, mai ales 
cele legate de tradiţii şi respectul față de strămoşi. Cred că 
trebuie să trăim cu demnitate şi să luăm atitudine fermă faţă de 
cei care ne denigrează neamul, avertizându-i că ceea ce 
seamănă aceea vor culege. Acum ca nici o dată este important 
să ne cunoaştem Istoria Neamului. 

ZA 4. PERIOADA PREROMANĂ 


„De la preistoric avem o 
întreagă zestre a animalelor: boii, oile carpatine, 

caii... Agricultura e milenară în aceste regiuni... Grâul se 
întâlneşte şi în mormintele de la Tinosul, în colibele 
neolitice din marginea Bucureştiului. Grâu în lanuri a 
găsit Alexandru cel Mare în expediţia de la Dunăre...O 
industrie se adaugă pentru sedentari şi priveşte acel țesut 
— cel mai vechi, cu mult mai vechi decât epoca romană” 
(Nicolae Iorga). 


Cu traco-geto-dacii începe de fapt istoria românilor, 
unul dintre cele mai vechi popoare din Europa. Tracii 
alcătuiau unul dintre cele mai mari popoare ale antichităţii. 
„Neamul tracilor este cel mai numeros din lume după cel al 
inzilor... Tracii au mai multe nume, după regiuni, dar 
obiceiurile sunt cam aceleaşi la toți, afară de geți care sunt 
cei mai viteji şi mai drepţi dintre traci” - spunea marele istoric 
grec Herodot, având în vedere rezistența, pe care au opus-o 
geto-dacii lui Darius, regele perşilor. Această apreciere a lui 
Herodot confirmă faptul că geții se aflau într-o fază avansată a 
civilizației lor materiale şi militare. Geto-dacii, din care în mod 
direct se trage poporul român, sunt o ramură mai recentă a 
acestui cunoscut în istorie popor trac, urme ale căruia au fost 
găsite pe întreg teritoriul dintre Orientul Apropiat şi Peninsula 
Iberică. Cum se explică faptul că, spre deosebire de unele 
popoare tracice (din Balcani, Câmpia Panonică ş.a.), geto- 
dacii au supraviețuit în timp, dând naştere acestui popor de 
origine latină, rezistând în înconjurarea de popoare migratoare 
nelatine. „Din timpuri uitate de amintirea muritorilor de rând 
trăiau dacii pe pământul acesta. Ei erau statornici, orânduiți, 
creativi, luminaţi, în străvechi legături cu civilizaţia elenă, cu 
cea mai avansată credință idealistă în nemurire, pe care au 

gândit-o oamenii, cu tradiție bimilenară în cele ale vieţii ori 
de stat” (Vasile Pârvan) [16]. Observaţi: la început au fost 
tracii, de la care mult mai târziu s-a desprins un popor sedentar 
- geto-dacii (un argument în plus că noi suntem un popor legat 
de acest pământ, care n-am râvnit niciodată ținuturi străine). În 
puţinele surse documentare ajunse până în zilele noastre (în 
pofida stăruinţelor vecinilor, în primul rând ale ruşilor, de a 
distruge orice urme în istorie lăsate de poporul nostru) pot fi 
găsite explicaţiile acestei dăinuiri în timp a poporului român. 
Un moment foarte important, un criteriu al civilizației unui 
popor este scrisul. Ultimele descoperiri, cum sunt tăbliţele de 
la Tărtăria, demonstrează că scrisul la geto-daci a apărut cu 
mult înaintea celui sumerian. “Geţii au avut propriul lor 
alfabet cu mult înainte de a se fi născut cel latin (roman). (...) 
Geții cântau, însoțindu-le din fluier, faptele săvârşite de eroii 
lor, compunând cântece chiar înainte de întemeierea Romei, 
ceea ce — o scrie Cato — romanii au început să facă mult mai 
târziu” (Bonaventura Vulcannius din Bruges, 1597) [11]. 
Drept argument sunt şi plăcuţele de la Sinaia. În fig. 7 se 
prezintă una din ele, pe care este scrisă cu scriere dacică 
E as zer rugăciunea lui 
š ory TE TEIR LE [OA Burebista [17]. 

de la Sarmisegetusa, vorbesc despre apariţia scrisului latin 
înaintea de cucerirea romană. Limba latină vulgară a vechilor 
daci vorbeşte despre rădăcinile lor latine preromane. 

Puterea unui popor constă în sănătatea lui spirituală. 
Înalta evoluţie spirituală a geto-dacilor ne-a fost transmisă şi 
prin simbolul căciulii dacice, a cărei vechime se pierde în 
istoria indoeuropeană. Căciula dacică era un simbol de 
distincție al liderilor, al conducătorilor şi sacerdoților 
indoeuropeni prezent în forme asemănătoare la marile 
civilizații antice precum ale hitiţilor, grecilor şi indienilor - 
având şi un posibil rol de „captare energetică” ca şi 
piramidele, coifurile magicienilor şi glugile călugărilor. 
Marele istoric evreu Joseph Flavius, în secolul I dH. remarca 
asemănarea între pleistoii geto-daci şi esenieni, despre care 
unii spun că i-ar fi îndrumat pe Sfânta Maria şi pe Iisus. În 
epoca creştină Bazilica Sant? Apollinare Nuovo din Ravenna 
prezintă un mozaic ce înfăţişează cei trei magi, dintre care doi 
cu barbă şi toți cu acea căciulă dacică. Angelo Morretta, în 
„Mituri antice şi mitul progresului” [18], demonstrează 
legătura dintre popoarele indoeuropene. „Într-adevăr se 
povesteşte că la ariani Zathraustes a făcut să se creadă că o 
zeitate bună i-a dat legile întocmite de el. La așa-numiții geți, 
care se cred nemuritori, Zamolxes susținea şi el că a intrat în 
legătură cu zeița Hestia, iar la iudei — Moise cu divinitatea 
căruia i se spunea Yahve” (Diodor din Sicilia. Biblioteca 
istorică) [19]. Prin această afirmaţie a istoricului Diodor se 
explică, într-un fel, procesul relativ uşor de creştinare 
ulterioară a poporului dac. În primul rând, asemeni celor două 
religii susnumite, dar şi creştinismului, credinţa dacilor a fost 
monoteistă, spre deosebire de cea politeistă a multor vecini şi 
barbari care au venit peste ei, care credeau în zei, în idoli de 

piatră şi lemn, în animale etc. Credinţa în nemurire a geto- 
dacilor este similară cu viaţa de apoi în rai la creştini. În 
ambele cazuri omul nu îi părăsea deplin ci se transfera la 
Zamolxe (la vechii daci) sau în rai (la dacii creştini). Diferenţa 
este minoră. Zamolxe (Zamol - înseamnă pământ: egiptenii se 
închinau zeului Ra — zeul Soarelui; grecii — la mai mulți zei; 
strămoşii noştri se închinau zeului Pământului — Zamolxe 
drept mulţumire celui de sus că au fost înzestrați cu cel mai 
roditor pământ de pe glob) a fost un personaj autentic, zeificat 
de poporul său şi păstrat în cultura universală alături de marile 
zeități ale antichităţii. El a fost unul dintre cei mai înzestrați 
sufleteşte, care a fost capabil să se ridice până la formele de 
esență superioară ale procesului psihic de autodeterminare. 
Acest lucru îl menţionează şi Mirecea Eliade în legenda 
relatată de Herodot: „Grecii din Hellespont sau Herodot însuşi 
integraseră tot ce aflaseră despre Zamolxis, despre doctrina şi 
cultul său într-un orizont spiritual de structură pitagoriciană. 
Or aceasta însemna că cultul zeului geto-dac comporta 
credința în imortalitatea sufletului (cu mult înaintea apariției 
creştinismului) şi anumite rituri de tip inițiatic. Dincolo de 
raționalismul şi  evhemerismul lui Herodot, sau a 
informatorilor săi, se ghiceşte caracterul misteric al cultului. 
Acesta este poate motivul pentru care Herodot ezita să dea 
amănunte (daca - ceea ce nu e însă sigur - cei de la care 
aflase aceste lucruri i le spuseseră cu adevarat): discreția sa 
a propos de Mistere este bine cunoscută. Dar Herodot 
recunoaşte că el nu crede în istoria cu Zalmoxis sclav al lui 
Pitagora, şi că, dimpotrivă, el e convins de anterioritatea 
daimonului get, şi acest detaliu este important”. 

Din adâncurile istoriei în a.543 p.ch. cunoscutul filozof 
grec Platon ne vorbeşte despre un misterios doctor pe nume 

Zamolxe, care nu concepea tratarea trupului inseparabil de 
spirit, de suflet. „Medicii traci sunt superiori medicilor noştri 
greci, căci ei, înainte de a vindeca trupul, caută să îngrijească 
sufletul". Ca sa aduc un argument în plus în ceea ce priveşte 
prețuirea spiritualității şi cunoştinţelor trace în ochii grecilor, 
amintesc aici că Socrate, în Charmide, vorbeşte cu admirație 
despre medicii "regelui trac Zamolxis", ale căror cunoştinţe, 
doctrină şi practică erau superioare celor ale medicilor greci. 
Ca medici, Tracii realizau medicamente din plante, dar 
recurgeau şi la descantece, practici ce presupun acţiuni de 
sugestie şi autosugestie menite să înrâurească stările psihice şi 
să completeze reacțiile chimice. Descântecele atât de 
râspandite în spațiul tracic aveau un adânc substrat cu 
influențe psihologice, când este vorba de acțiuni mai 
complicate decât stingerea cărbunilor în apa sau fumigațiile 
produse de flori şi rădăcini de plante. În această privinţă, tot 
Platon spune: „7ot aşa stau lucrurile, Carmide, şi cu acest 
descântec. Eu l-am învațat acolo în oaste, de la un medic trac, 
unul din ucenicii lui Zalmoxe, despre care se zice că îi face pe 
oameni nemuritori. Spunea Tracul acesta că medicii greci 
aveau dreptate să cuvânteze aşa cum v-am arătat adineaori. 
Dar Zalmoxis, adăuga el, regele nostru, care este un zeu, ne 
spune că, după cum nu trebuie să căutăm a îngriji ochii fără a 
ține seama de cap, nici capul nu poate fi îngrijit neținandu-se 
seama de corp. Tot astfel trebuie să dăm îngrijire trupului 
dimpreună cu sufletul. lată de ce, medicii greci nu se pricep la 
cele mai multe boli: pentru că ei nu cunosc întregul pe care îl 
au de îngrijit. Dacă întregul e bolnav, partea nu poate fi 
sănătoasă. Căci, ziceau ei, toate lucrurile bune şi rele - pentru 
corp şi pentru om în întregul său — vin de la suflet şi de acolo 
curg ca de la cap la ochi. Prietene, zicea el, sufletul se 

vindecă cu descântece. Aceste descântece sunt vorbele 
frumoase, care fac să se nască în suflete întelepciunea” [31]. 
Dar cine dintre noi, cei veniţi de la ţară, unde practic nu găseai 
medicamente, nu-şi aduce aminte de descântecele mătuşii 
Mărioara (de ex.), care-ţi luau în mod miraculos durerile şi 
neliniştile, care te frământau. 

Priceperea Geto-Dacilor în domeniul medicinei şi al 
farmaciei era atat de mare, încat multe nume de plante 
medicinale păstrate în scrieri latineşti sunt de origine traco- 
getă. Farmacopeea latină s-a inspirat din aceasta. Conform 
cercetătoarei [30] numele plantelor medicinale, care pot fi 
identificate în mod sigur ca geto-trace, vin din nordul Dunarii, 
din leaganul tracismului, din Dacia. 

Priceperea tracilor a fost mare şi în domeniul chirurgiei. 
De altfel, în sprijinul acestei ultime afirmații ne ajută de 
această dată şi descoperirile arheologice de la Sarmizegetusa: 
"instrumente chirurgicale ingenioase (...), cranii cu trepanaţii 
reuşite, oamenii respectivi supraviețuind acelor operaţii, cât 
şi oase de membre, perfect sudate, în urma unor intervenții 
chirurgicale" [20]. 

O altă personalitate creativă, care poate fi pusă alături le 
Zamolxe, este Deceneu. Deceneu a dat poporului său legea şi 
logica, a stârpit viciul şi a adunat sub steagul unității religioase 
un popor, uşurând creaţia statală. Puțin probabil că lui Deceneu 
i-ar fi reuşit ceea ce a făcut, dacă nu ar fi avut la îndemână o 
materie primă de calitate. În acest sens cunoscutul istoric 
Iordanes spunea „Ei (geții) sunt din fire deştepţi, ceea ce a 
ușurat eforturile lui Deceneu de a-i instrui în aproape toate 
ramurile filozofiei”. „Deceneu a devenit în ochii geților o fiinţă 
miraculoasă, încât a condus nu numai oameni de rând dar şi 
regi, iar după moartea lui Deceneu ei l-au avut aproape în 

aceeaşi venerație pe Comosicus, fiindcă era tot aşa de iscusit” 
(ordanes, Getica, 712, 73) [21]. Niciodată nu va fi suficient 
de preamărit Deceneu pentru ceea ce a făcut el pentru poporul 
Dacilor, întocmai ca Pericle pentru Greci. El s-a priceput să 
aleagă şi să formeze bărbaţi de stat, iar printre aceştia, pe 
urmaşul său, Comosicus, despre care Jordanes spunea: „Jar 
dupa ce Deceneu a murit, (Dacii) I-au avut în aproape aceiaşi 
venerație pe Comosicus, deoarece acesta nu era mai prejos în 
iscusință. El era socotit, datorită priceperii sale, şi rege pentru 
dânşii, şi Mare Preot, şi judeca poporul ca judecător suprem”. 
Acest lucru vorbeşte despre faptul că cel puțin de la Zamolxe, 
contemporan al lui Pitagora, a existat o continuitate clară în 
ceea ce ține de spiritual. 

La prima etapă a civilizaţiei geto-dace la mijlocul sec. V 
sec. III î.Hr. se observă o tendință de unificare a culturii 
autohtone, fapt ce enunţa zorii primei unificări politice a 
teritoriului autohton geto-dac. Mai târziu regele Buerebista 
realizează prima mare şi supremă unire politică a triburilor 
geto-dace pe un teritoriu unic, cu o limbă comună şi o cultură 
diversă dar unitară ,„ înscriind în Istorie un Popor Dac, nume 
sub care va dăinui peste viacuri” [4]. „Constituirea statului 
dac a fost întrucâtva grăbită de primejdiile din afară, dintre 
care două mai apropiate şi mai grave: pericolul celtic şi 
pericolul roman” [22]. „Burebista devenise primul şi cel mai 
puternic dintre regii traci” spune Strabon. „Ascensiunea lor 
[dacilor — n.n.] se datora unui singur om...Nu a fost învins 
niciodată. Izbânzile sale erau sistematice şi durabile. Avea 
alături de el un mare preot Deceneu, care nu-l părăsea 
niciodată, prezicându-i victoriile” scrie cunoscutul istoric 
francez Camille Julien în Istoria Galiei [23]. Odată 
individualizată lumea geto-dacică a constituit o adevărată forță 

economică, militară şi culturală în complexul tracic bine 
delimitată şi care s-a distanțat tot mai mult de matcă, dând naştere 
puternicului stat dacic centralizat din prima jumătate a secolului 1 
p.ch., condus de marele Burebista. „...4jungând în fruntea 
neamului său, care era istovit de războaie dese, Burebista, bărbat 
get, a înălțat atât de mult prin exerciții, abţinere de la vin şi 
ascultare faţă de porunci, încât, în câțiva ani a făurit un stat 
puternic...Spre a ţine în ascultare poporul, el şi-a luat ca ajutor 
pe Deceneu” (Strabon, Geografia. VII, 3,11)[24]. 

Geto-dacii au fost în mare parte contemporani cu marile 
civilizații ale antichităţii: egipteană, greacă, persiană, romană. 
„Burebista stăpânea un regat puternic, şi nu era vorba de un 
popor barbar cu moravuri aspre. De secole la daci şi geți, 
care erau înrudiți îndeaproape, pătrunseră elemente ale 
culturii greceşti şi, în parte, romană. În orice caz este sigur că 
în timpul unirii naționale (cu cca 1500 de ani înaintea 
unificării naţionale a ruşilor dlor-tovarăşi Stepaniuc, Stati şi 
Borşevici) cultura greco-romană nu-i era străină” (lulius 
Yung, 1877). În epoca amintită pe teritoriul locuit de geto-daci 
s-au înregistrat remarcabile capodopere de creaţie. „Oare nu 
cumva geto-dacii reprezintă populația autohtonă dezvoltată 
din acea rasă ce ne-a lăsat civilizația neolitică a „Omului de 
la Cucuteni” se întreabă istoricul francez E. Pictara (Les races 
et l'Histoire. Paris, 1924) după marea descoperire de la 
Cucuteni făcută de arheologul german Hubert Schmidt. 

lată tovarăşilor Stati, Stepaniuc, V. Borşevici şi 
compania de unde pornesc rădăcinile noastre, nu de la 1359 
cum declaraţi voi. În această perioadă în spaţiul pruto-nistrean, 
locuit conform lui Ptolomeu de carpi — un trib dacic cu 
rădăcini tracice, apar aşezările fortificate de la Holercani, 
Calfa, Butuceni (da, Butucenii dstra dle V. Borşevici), 

Hlinjeni, Saharna Mare, Satu Nou, Cartal, Ivancea, Brăneşti 
ş.m.a. lată dle-tov. V. Borşevici care sunt rădăcinile 
Butucenilor Dstră până la năvălirea peste ei a diferitor triburi 
din nord-est - sciți, huni, slavi, bulgari etc. Descoperirea 
sanctuarului circular de la Butuceni, unic în arealul est- 
carpatic în perioada sec. V-III p.Hr., vorbeşte despre 
funcționarea unui puternic centru religios şi cultural în această 
parte a spațiului pruto-nistrean (cu peste 1000 de ani până la 
trecerea pe aici a hunilor, iubiților Dstră slavi, bulgari). Drept 
confirmare au fost descoperite o serie de monede de Histria, 
Tyras, Olbia, Costeşti (cca 280 de monede). În această 
perioadă societatea geto-dacilor, aflată în ample transformări 
economice, social-politice şi culturale avea nevoie de emiterea 
unei monede proprii. Această perioadă coincide cu epoca de 
aur a lui Alexandru Macedon, generalul căruia Zapirion şi-a 
găsit moartea la nord de Dunăre împreună cu întreaga sa 
armată de cca 30000 soldaţi, întrat în conflict cu geții 
dunăreni, conduşi de regele Dromichaites (a.300-291 p.Hr.). 
„M-a durut când am aflat că un profesor de istorie la oră 
i-a catalogat drept barbari pe geto-daci şi a afirmat că dacii l- 
au preferat pe Traian în armură în locul lui Decebal, care 
purta căciula dacică. M-a durut lipsa de speranță a unui copil 
care crede că aceste concepții greşite izvorâte dintr-un 
complex de inferioritate nu pot fi îndreptate. Mulţi dintre noi 
nu ştim că ținuta militară nu începe în istorie cu epoca 
romană, că „moda” s-a schimbat frecvent, că termenul 
„barbar ” folosit de Homer pentru a desemna vorbirea aspră 
sau de neînțeles a carienilor, avea sensul general de „străini 
de rasa greacă” [26] spune cu durere în suflet o stimată dna 
Camelia Tripon, împătimită de istoria Neamului. Am admirat 
tot timpul curajul civic al Dlui Iulius Popa, însă m-a durut şi pe 

mine modul zeflemitor, cu care a tratat în unul din articole 
unele ipoteze ale Dlui Nicolae Săvescu privind istoria 
Neamului, chiar dacă pe alocuri sunt exagerate, numindu-l pe 
el şi pe alţii, care împărtăşesc aceleaşi idei, „dacomani ”. Cred 
că nu este modul cel mai corect de tratare. Istoria, cu atât cea 
veche, nu poate fi cunoscută doar din surse scrise, mențiuni ale 
contemporanilor. Mai există metode ştiinţifice, cum ar fi de ex. 
metoda carbon de determinare a vârstei unor vestigii vechi. 
Marea problemă a intelectualilor este împărțirea lor pe caste 
profesionale. Dar tocmai la juanta domeniilor foarte des se află 
soluţiile optime, adevărul. Există diverse abordări, metode 
inginereşti, care permit, în mod indirect, cu o oarecare 
aproximaţie, stabilirea unor adevăruri. Nu poți stabili adevărul 
adevărat dacă nu pui la îndoială unele „adevăruri oficiale”. 
Este şi cazul latinizării dacilor într-un timp atât de scurt. Mai 
aproape de adevăr ar fi rădăcinile comune latine ale dacilor şi 
romanilor. 

Un popor care nu-şi cunoaşte istoria este un popor pierdut. 
Popoarele nu dispar fizic. Ele dispar ca popoare atunci când nu 
mai au istorie, nu au limbă, când sunt asimilate de alte popoare, 
când slăbesc în plan spiritual. Tocmai aceasta va fi soarta acestei 
frânturi de popor român din Basarabia, desprinsă de la trupul Ţării 
şi transformată de alde Stati, Stepaniuc, V. Borşevici ş.a. în „popor 
moldovnesc” cu „limbă moldovnească”, pentru a fi mai lesne 
asimilat de puhoiul slav. 

5. PERIOADA CUCERIRII ROMANE A DACIEI 


„Cel mai înverşunat război de atunci al romanilor 

a fost cel împotriva dacilor, asupra cărora în vremea 
ceea domnea Decebal...Dibaci în a întinde curse, era 
un bun luptător şi se pricepea să folosească izbânda, 
dar şi să iasă cu bine dintr-o înfrângere” 

(Casius Dio. Istoria Romană. LXVII, 6-7.,10). 


În a. 44 î.Hr. Caesar cade în plin Senat, fiind asasinat de o 
conspirație în frunte cu Brutus. La scurt timp în a. 44 î.Hr. 
regele Burebista, unificator al neamului geto-dac, geniu militar, 
învingător al celților, protector al cetăților greceşti de la Pontul 
Euxin, cade răpus, fiind asasinat de o altă conspirație de nobili 
daci. Să fi fost o simplă coincidenţă? „Conjuraţii daci l-au 
răpus pe neaşteptate pe Burebista, cel mai de seamă personaj 
al “imperiului dac” din nordul peninsulei Haemusului, rege al 
regilor hiperboreeni, provocând Statului Dac o descentralizare 
administrativă” spune cunoscutul istoric  I.C.Drăgan. 
„Unificarea Daciei întregi sub o singură stăpânire nu era pe 
placul multora dintre nobilii geto-daci, nevoiți să se închine lui 
Burebista şi să renunțe la vechea lor autonomie (ca să vezi, şi 
astăzi mai întâlnim astfel de „nobili ” basarabeni, care nu vor să 
renunțe la autonomia lor). Ce le păsa lor de primejdia romană? 
Principalul era să devină iarăşi cei dintâi în regiunile 
lor...(cunoscuta rânză întâlnită la unii dintre contemporanii 
noştri). Marele stat, pe care-l făurise, se destramă. Dacia se 
împarte mai întâi în patru apoi în cinci părți” scrie Hadrian 
Diacovici în cartea sa „Dacii”[27]. Ceea ce corespundea întru 
totul cumplitei devize războinice a Romei: divide et impera. 

Ceea ce nu reuşise Caesar, care a proiectat o expediţie 
împotriva puternicului său rival regele Burebista, au reuşit 
urmaşii săi: Octavian Augustus, Tiberius, Drusus Iulius Caesar, 
Caligula, Claudius, Nero, Vespasianus, Domițian, culminând 
cu Traian. După asasinarea lui Burebista regatele răzlețite ale 
dacilor au fost conduse de Dicomes, rege dac din Câmpia 
Munteană sau Moldova (a. 32 d.Hr.), Roles rege din sudul 
Dobrogei (28 d.Hr.), Dapix rege din partea centrală a 

Dobrogei, Zyraxes rege din nordul Dobrogei ş.a. regi. O 
renaştere a Regatului Dac, mai centralizat, mult mai omogen 
decât al lui Burebista, se începe cu venirea în a. 28 d.Hr. a lui 
Scoryllos, regele Getilor, dupa ce Comosicus “a lasat cele 
omeneşti”, care „„...timp de patruzeci de ani a stăpânit peste 
neamurile lui în Dacia. Vorbesc despre Dacia cea veche... 
Această țară, aşezată în fața Moesiei, peste Dunare, e încinsă 
de cununa munţilor, având doar două intrări: una pe la 
Boutae, cealaltă pe la Tapaea” (Iordanes [21]). 

După moartea lui Scoryllos, fratele lui Scoryllos — 
Duras/Diurpaneus, devine rege al dacilor în 68-87 d.Hr. 
(Decebal, fiul său, fiind minor). Diurpaneus a fost primul 
conducător al dacilor, care a repurtat victorii asupra romanilor 
„La goți conducerea avea Diurpaneus. Dându-se lupta 
romanii au fost învinşi. Din cauza nenorocirii celor ai săi 
Domițian a plecat cu forțele sale în Iliria, au trecut Dunărea. 
Atunci goții au învins la prima ciocnire pe romani, omorând pe 
comandantul acestora Fiscus” (Iordanes, Getica, 76-78) [21]. 
Cu toate acestea însă pericolul roman devine tot mai iminent şi 
din această cauză bătrânul rege Diurpaneus cedează domnia 
tânărului Decebal, care se manifestase deja ca un excelent 
comandant de oşti în timpul confruntărilor dacilor cu trupele 
romane. „Decebal, cel mai însemnat rigă barbar care a fost 
vreodată, mai măreț, mai vrednic de a fi pe tronul Romei, decât 
mişeii urmaşi ai lui August” a menţionat Mihai Kogâlniceanu 
la 1848 în „Cuvânt pentru deschiderea cursului de istorie 
naţională la Academia Mihăileană”. Decebal ajunge în fruntea 
unui stat cu mult mai restrâns ca arie geografică decât marele 
regat al lui Burebista, noul stat era mai puternic şi mai bine 
organizat. Ca şi pe timpul regelui Burebista, în fața primejdiei 
romane nobilii tarabostes se arată deopotrivă de solidari cu 
regele şi poporul. Istoricul Hadrian Diacovici menţionează: „E 
posibil ca acest proces de unificare, mai bine zis de reunificare 
sub o singură stăpânire să fi început sub Scoryllos, continuat 
fiind de Diurpaneus şi desăvârşit de Decebal, când statul dac 
ajunge la cel mai înalt nivel de dezvoltare şi la o considerabilă 
putere militară...Statul lui Decebal era statul dacilor şi pe 
aceştia secole de dezvoltare comună îi aduseseră acum la o 

unitate fără precedent în trecut” [27] (Încercări similare de 
unificare a tuturor românilor au făcut pe parcursul istoriei 
Mihai Viteazul, Alexandru loan Cuza (reuşită parțial), 
Ferdinand I, reuşită la început, dar mai apoi scăpând din trupul 
Ţări cea mai pătimită dintre provinciile româneşti — 

Fig. 8. Scena sinuciderii lui Decebal. Columna traiană [29]. 

Basarabia). Peste veacuri Maliszewski avea să scrie:,,În 
meşteşugul bătăliilor era extrem de chibzuit, în luptă cu sabia 
promt, iar la retragere nu prea grăbit. Se pricepea mai mult 
decât bine să întindă prin păduri capcane pentru 
duşmani... Pentru asemenea rare capacități era un inamic de 
temut al statului roman”. Atacul Daciei se impunea ca o 
necesitate iminentă pentru Imperiul Roman. Forţele ce urmau a 
se confrunta erau departe de a fi comparabile şi totuşi Imperiul 
Roman, aflat în culmea puterii sale, condus de cel mai mare 
conducător de oşti după Caesar, Traian, a trebuit să-şi 
mobilizeze forțele vreme de 6 ani pentru a învinge dorinţa de 
libertate a dacilor. In a. 101-102 are loc primul război dac al lui 
Traian. Armata dacilor nu trecea de 50 000 de oameni. Traian 
însă a concentrat în Moesia Superior 13-14 legiuni şi alte trupe 
auxiliare însumând cca 150 000 de soldaţi . După o serie de 
victorii de o parte şi de alta în cele din urmă romanii au fost 
superiori. „Ei au obținut o victorie atât de sângeroasă încât n- 
au mai avut suficientă pânză ca să lege rănile...” scrie 
Heinrich Pantaleonis în „Cartea Eroilor”. Decebal a fost 
nevoit să accepte o pace cu condiţii umilitoare, dar care semăna 
mai mult a armistițiu. In a. 105-106 Traian a pornit o nouă 
campanie împotriva dacilor unde „„...a avut cu acest popor un 

război lung şi greu” (Heinrich Pantaleonis în „Cartea 
Eroilor”). In a. 106 după un greu asediu Sarmisegetusa, 
capitala Regatului Dac, căzu. Ascensiunea Regatului dac, a luat 
sfârşit. Regele dacilor Decebal s-a sinucis pentru a nu fi umilit 
şi pângărit de duşmanii săi. „Poporul lui Decebal mergea spre 
o mare dezvoltare, când un nou Cezar mânat de gânduri 
războinice, puse capăt acestui primejdios proces de civilizație 
pentru romani” constată cu amărăciune N. Iorga. „Războiul 
romano-dac a fost de fapt unul dintre cele mai mari războaie 
fratricide din antichitate: atât dacii cât şi romanii, cu toate 
întortocheatele cărări descind din aceeaşi gintă tracică ” spune 
D. Bălaşa în cartea sa „Dacii întemeietorii Romei”. 

Cel care fusese umilit până la plata tributului, cel care îi 
învinsese pe daci cu atâta greutate în cel de-al doilea război 
dacic ordonă ca cunoscuta coloană să fie ornamentată pe 
exteriorul său cu momente din acest 
război, cu episoade din eroica apărare 
a dacilor. La şapte ani de la încheierea 
celui de-al doilea război dacic la 
Roma în Forum Traian este 
inaugurată o nouă operă a lui 
Apollodor din Damasc: Columna lui 
Traian — o coloană cu înălțimea de 38 
m cu 155 scene şi 2500 figuri umane, 
pe o bandă spiralică de 200 m, ce se 
dorea a fi o cronică în imagini 
sculptarea celor două războaie de 
Fig. 9. Basorielef cu invadare. Sculpturile benzii spiralice 
scene dacice de pe Arcul a Columnei trebuiau să convingă că 

lui Constantin [29] „romanii au repurtat o mare 
victorie împotriva unuia din neamurile de seamă ale lumii...” 
Destul de grăitor în acest sens este şi pasajul din „Victoria lui 
Traian asupra Daciei” scrisă de Plinius cel Tânăr „Foarte 
bine faci că te pregăteşti să scrii despre războiul dacic. Căci ce 
subiect poate fi mai actual, mai bogat, mai vast. Două 
triumfuri au fost, din care unul a fost cel dintâi împotriva unui 
neam neînvins, iar celălalt — cel din urmă”. Un alt monument, 
tot din capitala Imperiului Roman, care oferă o bogată şi foarte 


46 


expresivă imagine a unor personaje dacice necunoscute este 
Arcul de triumf al lui Constantin cel Mare. Acest monument 
este alcătuit din mai multe basoreliefuri refolosite. Ele provin 
din variate perioade istorice anterioare lui Constantin, inclusiv 
şi din perioada lui Traian, cu scene de luptă din perioada 
războiului dacic (v.fig.9 şi 10). 

Cum se explică faptul că romanii, cucerind o bună parte a 
lumii cu civilizații - i : 
mult mai avansate, au 
ales anume acest 
popor pentru al 


— E e E, a, | 


imortaliza pe 
Columna lui Traian 
(fapt istoric 


incontestabil)? De ce 
oare? Oare nu pentru ie ana În AN 
că poporul dac în acea Fig. 10. Scena cu posibila prezentare a 
perioadă se afla la capului lui Decebal [29]. 
nivelul de dezvoltare 

cel puțin al romanilor. Nu putea un popor barbar să atingă un 
atare nivel de dezvoltare în construcții de cetăți, în opere 
culturale din aur şi argint în cantități imense capturate de 
romani. Cum se explică faptul că un popor barbar, cum era 
considerat cel al dacilor, a construit atâtea oraşe: Tiras, Cetatea 
Albă, Urgum, Porolissum, Capidava, Dionisopolis, Tomis, 
Histria ş.a. pe țărmul Mării Negre? De la Burebista până la 
Decebal Regatul Dac a fost o formidabilă forță politică 
continentală, caracterizată prin minunatele cetăţi de la Costeşti 
cu cele patru sanctuare, construite în preajma Muntelui Sfânt al 
Dacilor — Cogaionon, localizat de istoricii moderni pe Dealul 
Grădiştii, Sarmisegetusa cu cele două „sanctuare enigmatice”: 
Sanctuarul Mare, care „...pare să fi avut o funcţie 
calendaristică” (M. Eliade) şi Sanctuarul Mic pus în legătură 
cu observaţii astronomice, fortificațiile de la Tapae — porțile 
Transilvaniei până la confruntarea deschisă cu romanii, 
excelente fortificații din piatră, ziduri, drumuri, construcţii 
potriva lor şi fără existența unei autorități centrale suficient de 
consolidate. Un element incontestabil, care determină gradul 

de civilizație al unui popor, este scrisul. Se pune întrebarea: au 
cunoscut dacii scrisul? Prin mulțimea vestigiilor descoperite 
putem spune că cu certitudine l-au cunoscut. Importanța 
descoperirii Tăbliţelor de la Tărtăria, care vin să confirme că 
„dacii, strămoşii Românilor şi-au formulat probabil o scriere 
cu sute de ani înaintea Sumerienilor” (D. Bălaşă [31]), 
„Scrisul fiind adoptat şi utilizat în spaţiul tracic, apoi în 
spațiul greco-roman” (|.C.Drăgan [14]). Există şi un alt 
început ,„...de confirmare a scrisului la daci demonstrat de C. 
Daicovici la Sarmisegetusa, unde peste 60 blocuri de calcar, 
poartă pe o faţă 2-3 litere greceşti... Există inscripţiile în 
latina vulgară găsite în Sarmisegetusa. Regele Decebal avea o 
cancelarie ce redacta scrisori către alte state. Dio Cassius 
aminteşte că Domițian, după războiul cu dacii, a trimis 
senatului o scrisoare primită de la Decebal  ş.m.a. Dacii 
cunoşteau scrisul. Altfel nu ar fi fost posibile calculele 
astronomice, calendaristice, ridicarea monumentelor de 
arhitectură militară şi sacră. „Barbarii, care aveau să-şi apere 
existența lor liberă împotriva acestor planuri de stăpânire 
universală (a Romei n.n. ca şi ideea de stăpânire universală 
comunistă de mai ieri) şi cărora nu le lipsea puterea de 
împotrivire, apăreau numai duşmanului civilizat ca o simplă 
grămadă uniformă şi de disprețuit. În realitate, erau popoare 
vechi, foarte bine deosebite unele de altele prin limbă, port, 
cultul zeilor” (N. Iorga. [32]). De aceeaşi părere este şi 
Aurelian Silvestru [33]”: „Romani! Gloria noastră nu are 
margini. Dar aici, în Dacia, în loc să luptăm cu duşmanii 
noştri, noi am luptat împotriva fraților noştri” - a rostit cu 
tristețe împăratul Traian lângă trupul neînsuflețit al lui 
Decebal, văzând scutul lui Decebal, pe care era fixată o 
jumătate de emblemă, cealaltă jumătate a emblemei aflându-se 
pe scutul său”. Rădăcinile comune ale acestor popoare latine 
(roman şi dac) sunt, de asemenea, incontestabile. 

In fine, Traian nu a cucerit Țara dacilor. El a invadat şi a 
ocupat doar o parte din teritoriul Statului Dac, copleşind 
numeric eroica armată dacă, care, retrăgându-se în teritoriul 
Dacilor Liberi, va continua să apere Pământul Strămoşesc, 
Tara, Patria, cum o vor dovedi neîntreruptele răscoale 
împotriva invadatorilor romani. 

6. PERIOADA STĂPÂNIRII ROMANE 


„Să blesteme pe-oricine de mine-o avea milă, 
Să binecuvânteze pe cel ce mă împilă, 

S-asculte orice gură ce-ar vrea ca să mă râdă, 
Puteri să puie-n braţul ce-ar sta să mă ucidă, 
Ș-acela între oameni devină cel întâi, 

Ce mi-ar răpi chiar piatra ce-oi pune-o căpătâi”. 
(Mihai Eminescu. Rugăciunea unui dac) 


Romanii au biruit dar nu au supus un popor mândru, cu 
oameni mândri şi viteji, organizaţi de conducătorul lor suprem 
Decebal într-o structură statală centralizată bine ocârmuită, cu 
oraşe şi cetăți „Dacia se mărgineşte la miază noapte cu acea 
parte a Sarmatiei europene care se întinde de la muntele 
Carpatos pînă la cotitura pomenită a fluviului Tiras, care se 
află la gradele 53°...48°. La apus cu iazigii metanaşti pe lângă 
riul Tibescos, iar la miză zi cu acea parte a fluviului Danubius 
care merge de la vărsarea râului Tibiscos până la Axiopolis, 
de unde până în Pont şi la gurile sale, Danubius se numeşte 
Istros. Cele mai însemnate oraşe în Dacia sunt: Ruconium, 
Docidava,  Porolissum,  Petridava,  Carsidava,  Petrodava, 
Ulpianum, Napoca, Sangidava, Utidava, Marcodava, Yizidava, 
Singidava,  Cumidava,  Ramidava, Sucidava,  Argidava, 
Sarmisegetusa Regia, Periodava, Moliodava ş.m.a. (câte dave - 
în limba pelasgă însemnând cetăţeni, cetate, erau împrăştiate pe 
vechiul teritoriu al Neamului nostru până la venirea romanilor. 
Oare acesta nu este un argument în plus privind proveniența 
denumirii unei frânturi din vechiul stat dac - Moldova — 
Moliodava, ipoteză mult mai credibilă decât cea ungurească, 
ruşinoasă pentru neamul nostru, că ar proveni de la numele 
cățelei Molda — n.n.)” (Ptolemeu, [34]). Statul dac, mai întâi 
sub Burebista, mai apoi sub Decebal, a fost o primă formațiune 
statală europeană în deplinul sens al cuvântului. „Înaintea 
Imperiului Roman, Dacia reprezenta unica formaţiune statală 
clasică din Europa. Când vorbesc despre formaţiune statală 

clasică mă gândesc în special la aspectele propriei organizări 
a funcționalităților într-un spaţiu extins. Înainte de toate, 
organizarea se reflecta în existenţa unităţii religioase, militare 
şi administrative. În Dacia exista centrul administrativ, 
Sarmisegetuza, centre religioase: Moliodava, Periodava şi 
Genucla, precum şi alte numeroase centre fortificate 
răspândite pe întreaga suprafață a ţării. Înainte de toate, 
statul rezista graţie unei armate numeroase, antrenată şi bine 
organizată, care a fost formată dintr-un nucleu operativ 
principal, numărând în jur de 120.000 de soldaţi. Principiul 
de mobilizare funcţiona fără viciu. Secretul constă în faptul că 
regimul social al Daciei era întemeiat pe baza unor norme şi 
credințe religioase, prin care clerul numeros avea cuvântul 
principal. De fapt, funcționalitatea Daciei era identică celei a 
Vaticanului din evul mediu... O sută douăzeci şi trei de zile au 
ținut la Roma sărbătorile acestei mari biruinţe, iar pentru 
vestirea ei de-a lungul veacurilor s-a înălțat în mijlocul 
Forului „Columna lui Traian”, ale cărei sculpturi, de jur 
împrejur şi de jos până în vârf, înfăţişează în icoane 
nepieritoare istoria luptelor crâncene şi nespuselor greutăţi, 
prin care-au ştiut legionarii să-şi facă drum la o aşa de 
măreaţă izbândă, de la care urcede-o lume ş-o viață nouă” 
(AL. Vlahuţă [35]). Capul lui Decebal este adus înaintea lui 
Traian. După lungi priviri şi mult stătut pe gânduri Traian zice 
înduioşat „A fost un om!” 

Pe pământul Daciei, în ţara asta scumpă, plătită cu atâta 
sânge, supusă în sfârşit după atâtea jertfe, Traian construieşte 
drumuri largi, pietruite (în a.108 au ajuns la Napoca, apoi la 
Porolissum, Zalău, 450 km numai în doi ani. Apoi au făcut 
drumurile secundare, drumuri pentru transport marfă sau 
vicinale. Dar şi drumuri private. În total, în Dacia au făcut 
peste 4.300 de kilometri de drumuri şi 25 de poduri în primii 
ani de ocupaţie...). Oraşele sunt înzestrate cu băi, cu temple, cu 
teatre, şi prin cetăți se aşează oaste. Valuri uriaşe de apărare se 
ridică de-a lungul hotarelor deschise bântuirilor (şi în Basarabia 
sunt cunoscute cele două Valuri ale lui Train). Indiscutabil, 

cucerirea romană a adus în provincia Dacia (o parte a întregii 
Dacii) progresul şi civilizația, care existau atunci în marele 
Imperiu Roman, cel mai mare imperiu al tuturor timpurilor. 
Însă problema aşa numitei romanizări a Daciei rămâne încă 
neelucidată. Şi în această perioadă, care se consideră mai bine 
cunoscută, sunt încă foarte multe goluri, care urmează să fie 
investigate de specialiştii în materie. Deoarece Dacia nu fusese 
cucerită complet, deseori aveau loc incursiuni ale dacilor liberi 
cu scopul de a hărțui legiunile romane din această zonă. De 
asemenea, au existat şi multe revolte împotriva stăpânirii 
romane în interiorul provinciei, astfel că ocupaţia romană nu a 
fost deloc uşoară. În aproximativ 100 din cei 165 de ani au 
existat conflicte armate. 

După ce Traian a cucerit Dacia în a. 105-106, a început 
un „proces de romanizare” a populațiilor locale, dacii adoptând 
treptat limba şi obiceiurile latine. Aceasta este teoria clasică a 
continuității daco-române, acceptată de majoritatea istoricilor 
români. Lucrurile nu sunt într-atât de clare cum se crede. Tot 
mai multe probe pun la îndoială teoria clasică a continuității 
daco-romane. Ei bine, să încercăm să facem puţină lumină în 
această problemă. 

Argumentele Pro acestei teorii sunt: colonizarea 
intensivă a Daciei; coloniştii proveneau din diferite provincii 
ale Imperiului Roman („ex toto urbe Romano”), limba comună 
fiindu-le tuturor coloniştilor latina. În acest mediu multietnic 
latina, fiind singura limbă de comunicare, ar fi obținut poziția 
dominantă. „Ulpinus Traianus, învingând pe Decebal el a 
supus Dacia şi a transformat în provincie romană provincia, 
care are o circumferință de un milion de paşi... După cucerirea 
Daciei adusese o mulțime foarte mare de oameni din toate 
colțurile lumii romane pentru popularea oraşelor şi cultivarea 
ogoarelor: căci Dacia fusese secătuită de bărbaţi în urma 
lungului război cu Decebal” (Eutropius [36]). Aceeaşi poziție 
o împărtăşeşte şi Roesler (istoric german) „...În Dacia a fost 
creată o adevărată bază de colonizare dintr-un teritoriu slab şi 
înconjurat de o populație duşmănoasă, în care însă 

romanitatea nu şi-a înfipt rădăcini atât de adânci, 
nesprijinindu-se pe bazele sigure ale unei naţionalităţi cucerite 
şi din punct de vedere spiritual. De aici şi uşurinţa cu care mai 
târziu a putut să fie îndepărtată şi a dispărut fără a lăsa atât 
de multe urme ca în Britania sau Noricum, fiind ştearsă ca o 
simplă poleială ” (Roesler [37]). Ca să vezi. Un popor născut 
din marile civilizații Cucuteni, Gumelnița, Petrești „...din cel 
mai numeros după inzi popor,...din cea mai vitează ramură a 
tracilor” (Herodot) a dispărut fără urme. Poporul român, care 
şi-a păstrat cel mai bine, comparativ cu alte popoare vecine, în 
primul rând limba, tradițiile populare, portul, îndeletnicirile de 
bază, în viziunea unor aşa numiți savanţi a dispărut fără urme 
„ca o simplă poleială”. Primul, care a dat un răspuns pe 
potrivă acestor aberaţii, a fost marele istoric român 
A.D.Xenopol. „Roesler pare a primit de adevărat spusele lui 
Eutropiu, care zicea că „Dacia pierduse prin lungul război 
împotriva romanilor poporaţiunea sa bărbătească”. Dar chiar 
dacă am lua ca atare spusele lui Eutropiu, nu arată el oare 
prin cuvintele sale că femeile şi copiii dacilor nu suferiseră cu 
toții soarta părinţilor? Apoi această nouă generaţie nu era 
îndestulătoare pentru a reconstitui în ţară o bază naţională, pe 
care să se poată hultui elementul român? De aceea, şi 
inscripțiile găsite atât în Dacia, cât şi aiurea ne dovedesc cu 
prisosință ființarea poporului dac după cucerire precum şi 
romanizarea lui” (A.D. Xenopol [38]). 

Care sunt argumentele, care pun la îndoială teoria 
romanizării Daciei: timpul scurt de ocupaţie în Dacia nord- 
dunăreană - doar 165 de ani; cele mai vechi cronici maghiare 
păstrate (sec. XII-XIII) afirmă că atunci când maghiarii au sosit 
în Pannonia, zonele învecinate erau locuite de „b/lacki” sau 
„blazi” (valahi = români); nicio cronică medievală nu 
menționează vreo migrație masivă de populații romanice din 
Balcani; cele sub 200 de cuvinte comune cu echivalente 
albaneze (de ex. moş, copil, mal, murg, barză, viezure, abur, 
rezema, zer, urdă, gălbează, zgarda, zgârma, sâmbure, 
mazăre, măgar, bunget, cioc, căciulă) atestă cel mult o 

moştenire în comun a unor resturi de lexic daco-moesic şi nu 
împrumutarea din albaneză în română; toţi dacii fiind ucişi în 
bătăliile pentru Dacia, populaţia ulterioară era un amestec de 
colonişti veniți din tot Imperiul Roman, fără substrat local - de 
unde absenţa cuvintelor dace în limba română, cele socotite ca 
atare fiind albaneze. Aceste teze nu sunt credibile: nici în 
teritoriile statului roman nu au pierit dacii în întregime, unii 
făcând chiar carieră militară. Apoi exista populația numită 
„dacii liberi” şi cele numite carpi şi costoboci. „Pe baza 
indicilor istorice noi nu putem susține romanizarea acestei țări 
decât în partea apuseană a Ardealului cu Banatul, Timişul şi 
Oltenia, pe care teritoriu se mărginise colonizarea romană. În 
Moldova şi Valahia răsăriteană precum şi în regiunea dintre 
Tisa superioară şi Ardeal, lipsea această temelie...Și după 
părăsirea provinciei dacii din țară susţin ostilități cu Imperiul 
Roman. Acest element ostil nu se poate privi ca romanizat” 
(Dm. Onciul [39]). Argumentele istoricului Dm. Onciul sunt 
absolut fondate. O prea mică parte a Daciei a fost ocupată de 
romani şi pentru o perioadă incomparabil de mică comparativ 
cu alte popoare. „Neamul tracilor este cel mai numeros după 
cel al inzilor...” (Herodot). Putea oare să dispară fără urme 
acest mare popor? Problema strămoşilor noştri consta în faptul 
că acelaşi popor era numit de străini cu nume diferite, lăsând 
impresia că sunt popoare diferite (şi astăzi vecinii unguri şi ruşi 
favorizează ideile aberante ale unor rătăciți despre ţara 
„Republica Moldova ” şi despre „poporul moldovenesc”. Chiar 
şi cea mai vitează ramură a tracilor erau numiţi de romani daci, 
iar de greci — geți. La începutul mileniului I între peninsula 
Apenină şi Marea Neagră locuia un singur neam, destul de 
numeros (urmaş al marelui popor trac), dar divizat în mai multe 
ramificații, după denumiri geografice, îndeletniciri etc.: iliri, 
traci, geto/daci, fărâmițaţi la rândul lor în formaţiuni statale şi 
prestatale, uniuni de triburi, sub aspectul ocupaţiilor, structurii 
sociale, credințelor, locului de trai (de altfel ca şi astăzi: 
românii din Ardeal se numesc ardeleni, din banat — bănăţeni, 
din Muntenia — munteni, din Moldova — moldoveni, din altă 

parte a vechii Moldove — bucovineni ş.a.m.d.): carpi (din zona 
carpaţilor), tirageți (din zona Nistrului), bastarni, tervingi, goți. 
„Geţii aceia, care acum se numesc goți...au intrat cu toate 
forțele în provinciile romane” spune istoricul Orosius [40] de 
la începutul sec. V în cartea „Istorii asupra păgânilor”. Ceea 
ce îi lega pe toți şi îi făcea să înțeleagă că au aceleaşi rădăcini 
şi sunt de acelaşi neam era limba vorbită, care, în pofida 
deosebirilor, era înţeleasă de toți, indiferent de regiunea în care 
locuiau. Chiar şi romanii înțelegeau această limbă latină 
vulgară (în opinia romanilor), ceea ce vorbeşte despre faptul că 
şi ei se trăgeau din aceleaşi rădăcini. Deci, după ocuparea 
Daciei de către Traian 3 ; 
nu putea fi vorba despre 
romanizarea ei, ea fiind 
latină până la venirea 
romanilor. 

După părăsirea 
Daciei vechi de către 
romani în partea de sud 
a Dunării se formează 
tocmai trei Dacii: Dacia 


ripensis, Dacia 
mediteraneană, Moesia Fig. 11. Suriu închis - tracii romanizati; 
superior şi inferior, suriu deschis - dacii liberi. 


Dardania etc. „Dacii locuiesc pe ambele maluri ale Istrului 
(Dunării — n.n.). Cei care sunt dincoace de fluviu se numesc 
moesi. Cei de dincolo poartă numele de daci, fie că sunt geți, 
fie că sunt traci din neamul dacilor "(Casius Dio [41]). Ce iar 
fi făcut pe romani să numească cu numele „Dacia” practic 
întregul teritoriu mai jos de Dunăre până la Balcanii eleni, între 
Marea Neagra şi Marea Adriatică? Doar faptul prezenței 
masive a elementului dacic în acest spațiu natural al vechilor 
traci, din care s-au tras geto-dacii. Lingviştii Skok şi 
Konstantin Jiřeček au determinat că romanizarea s-a produs cu 
precădere la nordul unei linii pornind din actuala Albanie 
(parte din fostul „Diocesis Illyricum”, slab romanizată) şi 

trecând prin Macedonia, regiunea Serdica (actuala Sofia), 
Munţii Haemus (actualii Balcani şi Scythia minor (Dobrogea). 
La sud de această linie, Tracii s-au elenizat. Prin urmare, limba 
romanică orientală, supranumită de lingvişti protoromână, s-a 
vorbit la nord de linia Jirecek până la limita extrem nordică a 
transhumanţei păstorilor romanici, limită care până în secolul 
XI est imposibil de determinat cu precizie, dar istoricii 
presupun că includea cea mai mare parte a României de azi. 
Adică elementul latin a fost prezent masiv în acest teritoriu 
E până la venirea 
D romanilor. 
kon „Geţii (dacii) 
Xa vorbesc o limbă 
barbară. Insă 
curios că este 
de neam latin" 


COSTOBOQI 


ne scrie 
martorul ocular 

al acelor 

Faa timpuri 
Publius 

Ovidius Naso, 

wsm exilat de 


a MOESIA A 

| T eta  NFEROR romani în or. 

Fig. 12. Partea Daciei romanizate (în culoare Tomis (actuala 
închisă). 


Constanţa). 
„Colhii şi dacii mă cunosc. Ei vorbesc o limbă barbară de 
idiom latină" (Horaţiu - 65-6 î.Hr.). Deşi nu putea să prinză 
toate cuvintele ce le cânta, înțelegea în toate" (Lucian, (120- 
135 d.Hr., despre împăratul Nero, admirând cântecul unui scit 
de lângă Pontul Euxin). Oare toate acestea, de asemenea, 
prezenţa în limba română a multor cuvinte din sanscrită (Vezi: 
Vlad Ciubucciu, "Vorbiți limba adamică”, LA, nr.34, 1998), 
comunitatea de cuvinte în limbile română, albaneză ş.a. nu 
vorbesc despre existenţa unei limbi protolatine? Toate acestea 
confirmă o dată în plus unitatea rădăcinilor limbilor ambelor 

popoare, adică limba latină. Deci, limba dacilor era o limbă 
latină până la ocuparea lor de către romani şi nu una romanică 
impusă de romani după cucerirea Daciei, cum încearcă să ne 
convingă mulți istorici. Cum poți să explici (conform teoriei 
oficiale) faptul că limba latină a fost învățată de către daci 
(chiar şi de cei care nu au fost sub romani şi, deci, nu au 
contactat cu ei) în numai 160 de ani, pe când poporul maltez, 
care a fost dominat de romani cca 1088 de ani, aşa şi n-a fost 
latinizat? Dar şi britanicii, aflați peste 300 de ani sub romani, 
nu au fost romanizați. Chiar şi peninsula Apenină nu a fost în 
întregime latinizată. De ce am fost atât de uşor asimilați de 
romani în numai 160 de ani, iar în perioade de timp mult mai 
mari din timpul năvălirilor hunilor, slavilor, tătarilor, turcilor, 
mai târziu a ruşilor (mă refer aici la Basarabia) nu am putut fi 
„hunizați”, "slavizați”, "tătarizaţi”, "turciți”, „rusifi-caţi ” etc., 
dimpotrivă, noi i-am asimilat pe mulţi dintre ei. 

Însă stăpânirea romană asupra Daciei devenea tot mai 
slabă sub presiunea barbarilor din afara imperiului. „...Gal/enius 
le-a pierdut în timpul domniei sale (teritoriile Daciei Traiane — 
n.n.), iar împăratul Aurelian, rechemând de acolo legiunile, le- 
a aşezat în Moesia şi acolo într-o parte a acesteia a întemeiat 
Dacia Mediterană şi Dacia Ripensis, la care a adăugat 
Dardania”  (FHDR, II, p. 407.  Yordanes. Faptele 
romanilor). Faptul că după părăsirea Daciei vechi s-au 
constituit altele tocmai trei Dacii vorbeşte despre faptul că 
acele teritorii erau deja populate de daci. 

E de datoria specialiştilor în materie să confirme sau să 
infirme aceste ipoteze. Desigur, acest lucru nu e uşor. În 
domeniul ştiinţelor exacte se operează cu parametri concreți, în 
mare parte reali, sesizabili. În istorie însă e necesară o analiză 
minuțioasă a situaţiilor istorice, o contrapunere logică a 
faptelor în context cu perioadele istorice respective. 

7. PERIOADA POSTROMANĂ - PREMEDIEVALĂ 


„Sămânța din care a răsărit acest popor e nobilă, şi 
poporul nu va pieri decât atunci când românii vor uita 
noblețea seminţiei lor” 

(M. Eminescu, Opera politică) 


Pentru a câta oară grație vecinilor şi „prietenilor” 
strămoşii noştri devin „mari anonimi ai Europei”. Informaţiile 
scunde despre continuitatea dezvoltării şi transformării dacilor 
în românii primelor state româneşti — Moldova, Muntenia şi 
Transilvania în perioada postromană de cca 1100 de ani, 
dezinformarea intenţionată, în special, de către vecinii noştri, 
care întotdeauna au jinduit aceste pământuri, istoria amputată 
promovată de aşa numiții istorici şi cozile de topor autohtone, 
susținuți de diferiți avocaţi din exterior (cel mai mult se 
manifestă în acest sens aşa numiții savanţi ruşi şi unguri), au 
creat un soi fals de istorie amputată a acestor ținuturi. În 
realitate etnogeneză românească şi de constituire a statelor 
româneşti a fost un proces foarte îndelungat ca perioadă 
istorică şi extrem de complex. Complexitatea acestor procese 
istorice necesită o abordare pe măsură. O teorie privind 
etnogeneza oricărui popor trebuie să se înscrie perfect în 
contextul evenimentelor istorice înregistrate în această 
perioadă, să fie în concordanță cu mărturiile istorice. Or o 
astfel de teorie nu există, ceea ce lasă câmp larg de manevră 
pentru vecini de a-şi „argumenta ” paternitatea lor asupra 
acestor teritorii, iar pentru unii aşa zişi istorici moldoveni gen 
Stati, Stepaniuc, V. Borşevici ş.a. prezintă un teren propice 
pentru teoriile lor anacronice de apariţie primară a poporului 
moldovenesc şi a limbii lui, rupt din contextul dezvoltării 
generale a poporului român ca continuator al geto-dacilor. Dar 
tocmai această perioadă în istoria neamului românesc este 
foarte vag prezentată, fără răspuns la multe întrebări privind 

structura logică, diverse fapte istorice. În acest caz pe bună 
dreptate se întreabă istoricul basarabean A. Groza: 

- „Unde a dispărut pentru un timp de 700-800 de ani (sf. 
sec. al III“ - sf. sec. al X“ când sunt menţionaţi vlahii 
(valahii) în izvoarele istorice) un popor mult mai numeros 
(lucru, de altfel, menţionat de înşişi istoricii greci, romani ş.a.) 
decât grecii, bulgarii, sârbii, maghiarii ş.a.?” Şi în acest caz 
este valabilă legea conservării (energiei în fizică) populațiilor 
(în sociologie): „Nimic nu apare din nimic. Totul se transformă 
dintr-o formă în alta”; 

- „Cum s-a întâmplat că slavii de sud (veniţi prin sec.V) 
şi-au creat statul lor în secolul al VII“, slavii de răsărit — în 
secolul al IX“, maghiarii — la începutul secolului al X, iar 
românii, care locuiau în mijlocul acestor popoare şi aveau 
tradiții statale de secole, abia în secolul al XIV“, cu o 
întârziere de 400-700 ani? ”; 

- „De ce popoarele vecine, pentru care era foarte 
cunoscut etnonimul şi politonimul „roman”, de la care a 
derivat şi etnonimul „român, nu ne-au numit, cum era şi 
firesc — romanus, rumâni, ci au inventat un alt etnonim — vlahi, 
blahi, valahi etc.?”. 

Şi multe alte întrebări de acest gen, la care istoriografia 
noastră nu dă un răspuns argumentat. Cauza principală nu este 
lipsa specialiştilor şi a izvoarelor, ci faptul că istoria noastră a 
prezentat un interes sporit pentru străini, care o perioadă 
îndelungată au dominat acest neam, când a primat interesul 
politic de stat. De asemenea, românii încep să-şi scrie istoria 
mai târziu decât vecinii lor, ruşii, maghiarii, care au reuşit să-şi 
„legifereze ” din punct de vedere istoric dreptul lor asupra 
numelui, pe care-l purtau şi asupra teritoriului, pe care locuiau. 
Ruşii „demonstrează ” că pământurile la răsărit de Carpaţi din 
cele mai vechi timpuri le-au aparținut lor (ei, care apar ca 
entitate doar prin secolele IV-V d.Hr.), maghiarii spun că ei 
primii s-au aşezat pe teritoriul dintre Dunărea de Mijloc şi 

Carpaţi (ei, apărând în acest spaţiu doar prin secolul IX). Mai 
sunt şi astăzi avocaţi ai ungurilor (gen Marian Lupu), care 
argumentează paternitatea ungurilor asupra teritoriilor străvechi 
româneşti. Ce ne încurcă acum să descoperim adevărata istorie 
a Neamului, cu atât mai mult că tot mai mulți străini încearcă, 
într-un fel, să ne ajute. Voi încerca la nivelul meu de 
cunoaştere să aduc puţină lumină în această problemă 
complexă, iar datoria specialiştilor este să confirme sau să 
infirme ipotezele şi argumentele ce urmează. 

Sunt atâtea argumente forte, care confirmă paternitatea 
românilor asupra acestor pământuri din cele mai vechi timpuri. 
E regretabil faptul că acei (istoricii), care ar trebui să pună în 
valoare dovezile incontestabile, deseori se împotmolesc pe 
potecile mlăştinoase create în mod special de neprieteni în 
problemele istoriei neamului. Tot mai des apare întrebarea, 
care este rostul acestui zbucium fără sens, a acestei lupte cu 
morile de vânt? În astfel de clipe deosebit de binevenit este 
răspunsul autorului cărții „Arestarea, procesul şi moartea lui 
Iisus” Haim Cohn la întrebarea dacă o carte poate pune capăt 
unor idei preconcepute. „O singură carte nu este în stare de 
aşa ceva, dar poate crea o opinie publică, iar aceasta, la 
rândul ei, poate să ducă la o schimbare a lucrurilor” a fost 
răspunsul lui. 

Să încercăm prin argumente să creăm această opinie 
publică, să demonstrăm continuitatea poporului dac, a culturii 
dacice pe parcursul acestui mileniu de frământări pe bătrânul 
continent şi finalizarea procesului de etnogeneză a poporului 
român. Vom diviza argumentele în patru grupuri distincte: 
argumente de ordin politic, geografic, cultural şi religios. 

Argumente de ordin politic. Să pornim de la 
momentul părăsirii vechii Dacii de romani. Ce a rămas în 
Dacia după plecarea romanilor în a. 272 sub Aurelian? Părerile 
diferă. Cea mai înrădăcinată opinie este aceea că Dacia 
depopulată a fost completamente romanizată cu colonişti 

străini şi dacii rămaşi romanizați, ipoteză care nu suportă nici o 
critică. Promovată şi de vecini (unguri, slavi), această ipoteză 
urmăreşte un singur scop: argumentarea aflării lor în aceste 
spații din sud estul Europei, spunând că ei au venit pe loc gol, 
nepopulat. Graţie dominării lor în aceste spaţii (şi a altora) mai 
multe urme ale Neamului au fost distruse sau răstălmăcite după 
placul lor. „Toți romanii retrăgându-se la sud de Dunăre în 
272, Dacia a fost populată exclusiv cu germanici şi cu slavi, 
dar în mod răzleț, aşa încât maghiarii ar fi prima populație 
sedentară în acest teritoriu” declară mai mulți avocaţi ai 
ungurilor gen D. Darrell. Ca să vezi miracol. A fost marele 
popor dac cu o istorie multimilenară şi nu mai e. A dispărut, 
aşa, fără urme ca să elibereze locul ungurilor şi slavilor. Este 
lipsită totalmente de sâmburele raţiunii această ipoteză. Un 
popor sedentar, cu îndeletniciri agricole de milenii (lucru 
menţionat de numeroşi istorici ai timpului), cu adânci rădăcini 
în pământul stropit cu sângele strămoşilor, nu putea să 
părăsească teritoriul Vechii Dacii, cu atât mai mult că la nord- 
est se aflau fraţii lor — dacii liberi. Desigur, cu retragerea 
legiunilor romane, frumoasa alcătuire romană a Vechii Dacii se 
desface din toate încheieturile ei. Nu mai e ocrotire, nici cârmă, 
nici povaţă. Cetățile construite de romani se dărăpănă, oraşele 
se pustiesc; fruntaşii, neguțătorii, oamenii cu stare, pleacă cu 
administraţia romană în Daciile noi. Rămâne însă plugarul — 
talpa țării, gloata de muncă şi de îndurare, rămâne poporul cel 
mult şi strâmtorat, pe care porunca împăratului nu-l priveşte, pe 
care moartea nu-l mai înspăimântă. Săracul n-are unde să plece. 

„După retragerea romană nu există în regiune 
documente despre daci sau romani pentru un întreg mileniu” 
ne luminează doctorul honoris causa Delamaid Darrell în 
volumul geopolitic „The New European Surregions ” (Canada, 
1994). Da, sunt cam puţine (s-au stăruit mai mulți „frați” de-ai 
noştri mai mari să fie cât mai puține) însă ce-i care doresc să le 
găsească le găsesc. Că ignoranța acestui domn este totală (să 

fie numai ignoranță) ne vorbeşte cronica evenimentelor de mai 
Jos. Deocamdată calul Troian al Europei — Ungaria împreună 
cu Rusia lucrează eficient în direcția discreditării României în 
fața popoarelor cohabitante din Europa prin „promovarea 
„adevărului” despre România, care este un stat artificial 
locuit de maghiari, ţigani, ruşi, ucraineni, bulgari, găgăuzi, 
moldoveni etc. şi doar unde şi unde de ceva români”(Ş. 
Maimescu. Dosarele imaginii noastre, LA nr.18, 2008). 
„„„. Tracii nu au existat (ca să vezi, o întreagă armată de istorici, 
martori ai timpului — greci, romani, arabi, goți ş.a. i-au descris 
destul de larg pe aceşti „anonimi” ai istoriei, iar pretinsul 
doctor nici n-a auzit de ei), iar dacii reprezintă un trib nord- 
celtic non-germanic, cu origini incerte”(!!!) declară nonşalant 
acelaşi Delamaid Darrell. Faptul că dacii au lăsat atâtea urme 
adânci în acest pământ, că o serie de împărați romani au fost de 
origine dacică oare nu vorbeşte despre faptul că dacii au existat 
şi erau egali romanilor. Să vedem însă ce spun tot străinii 
despre originile poporului român. „Observând numai originile, 
Valahia şi Moldova fac parte din marea familie a Europei 
Latine. Ei (românii n.n.) poartă nume latin, vorbesc limba 
latină, pământul lor a păstrat nume latine şi sub acest aspect ei 
nu au meritat mai mult uitarea savanților şi publiciştilor...Nu, 
nu ne este permis să ne îndoim că naţiunile pelasge formară 
poporul latin...Este incontestabil că pelasgii contribuiră la 
fondarea Romei. Pentru ce să ne mirăm atunci că pelasgii 
panonieni, că pelasgii din Tesalia, din Macedonia, că pelasgii 
Daciei vorbiseră şi conversaseră dialectul lor naţional, 
pelasgicul vlah, care a purtat în Italia numele de latin” scrie 
publicistul şi omul politic francez Felix Colson (cât de clară 
este originea poporului român pentru Colson şi cât de 
nebuloasă, misterioasă este pentru Delamaid Darrell). 

Convins că românii sunt urmaşi nu numai ai romanilor, ci 
şi ai dacilor S.M.Girardin (un alt jurnalist francez, care a 
cunoscut foarte bine originile poporului român) constata 

asemănări între dacii de pe Columna lui Traian şi ţăranii 
întâlniți în calea sa: „Eu am văzut în câmpurile Valahiei şi pe 
colinele Moldovei figurile, pe care le văzusem pe Columna lui 
Traian "(bidem). El constată că faptul cel mai remarcabil în 
legătură cu romanizarea Daciei este că „,...această provincie 
îndepărtată, cucerită ultima de romani, a conservat cel mai 
mult urmele şederii lor” (S.M.Girardin). 

Desigur, este indiscutabil şi faptul că poporul român în 
această perioadă plină de frământări şi mişcări de popoare, aflat 
în acest spaţiu extrem de vulnerabil, a cunoscut anumite 
transformări, influențe. Dar tot atât de indiscutabil este şi faptul 
că strămoşii noştri au fost mult mai puternici din punct de 
vedere genetic decât hoardele nomade din est, ei, la rândul lor, 
asimilându-i pe mulți nomazi din est. 

„Din partea coloniei carea rămas în Dachia veche şi din 
românii dintre Crum trecuți peste Dunăre s-au prăsit apoi tot 
românii cât sunt dea stânga Dunării, iară din partea coloniei 
carea s-a trecut Dunărea şi s-au aşezat în Dachia cea nouă, 
aşijderea şi din românii pre carii ia adus Marele Constantin în 
Trachia, Machidonia şi Thesalis, s-au prăsit românii, carii s- 
au numit după aceea cum vlahi, cum cuzo-vlahi, iară mai apoi 
comani, paținachite, mai pre urmă munteni, moldoveni, 
mocani, ci oricum iau numit sau se numesc acum, tot de o viță 
şi porodiță sunt adecă români de sânge”. (Gh. Şincai. Cronica 
Românilor. Ed. Minerva, Bucureşti, 1978,p.36). Cum se 
leagă cu aceste fapte documentate culese din biblioteca 
Vaticanului ereziile lui Darrell precum că „După retragerea 
(romană) nu există în regiune documente despre daci sau 
români pentru un întreg mileniu”. lată că există. 

Merită toată atenţia şi opinia marelui cărturar N. Milescu 
Spătarul „Însă nu puțină mirare este la toţi câți scriu de 
aceasta, nici la câţi bine vor socoti de aceşti români cum s-au 
ținut şi au stătut până astăzi aşa, păzindu-şi şi limba, şi cum au 
putut şi pot şi pământurile acestea locuiesc, care aceasta la 

puține limbi şi neamuri se vede; şi mai vârtos atâtea roduri de 
oameni străine şi barbare peste dânşii au dat şi au stricat, carii 
peste alții aşa dând nici numele, nici alt nimic nu se mai ştie, 
nici nu se mai pomeneşte de aceia”. 

Argumente de ordin geografic. ,„... Europa începe de la 
munţii Rifiei (Caucaz — n.n) de la fluviul Tanais (Don - n.n.) şi 
de la lacul Meotic (Marea Azov — n.n.), care se afla spre 
răsărit... La răsărit se găseşte Alania, la Mijloc Dacia unde e şi 
Gothia, apoi se află Germania... '(Orosius. Autohtoni şi 
migratori. Istoria din sec. IV şi V). În sec. V, până la venirea 
slavilor şi cu mult înainte de venirea ungurilor, încă se ştia de 
Dacia. Ea nu dispăruse după plecarea Romanilor din Dacia 
Veche, cum încearcă să ne convingă unii de alde Darell. „Sciţii 
de dincolo de Istru, pe care cei vechi îi numeau geți, iar cei de 
acum îi numesc goți” spune Philostorgios (368-425) în 
„Istoria bisericească”. Cel mai argumentat şi convingător în 
acest sens este chiar istoricul got Iordanes. „...despre care geți 
am arătat mai sus că sunt goți” (Getica). „ ...Cei vechi i-au 
numit mai mult geți decât goți, neam tare şi foarte puternic, 
înalt prin statura corpurilor, îngrozitor prin felul armelor” 
spune Isidor din Sevilla (op.cit., p.575). “Deprinderea 
statornică cu agricultura cere însă ca poporul român să fi avut 
în Stăpânirea sa un teritoriu, pe care s-o fi putut pune în 
aplicare. Cum să se explice deci aceasta, dacă el ar fi venit 
mai târziu în ţara sa, când aceasta era acum ocupată de alte 
popoare, slavoni şi unguri ş.a., fără ca el s-o fi cucerit, pentru 
a putea deveni proprietar de pământ şi agricultor” 
demonstrează destul de argumentat paternitatea poporului 
român asupra acestui pământ strămoşesc cunoscutul istoric 
Dm. Onciul. Scrieri istorice. Ed. Ştiinţa, 1968. 

Argumente de ordin cultural şi lingvistic. E 
semnificativ faptul că la poporul român, dar şi la popoarele 
care ne înconjoară (bulgari slavi, unguri), se întâlnesc 
ireproşabile judecăți de valoare cu privire la cusături naționale 

(cămăşi), prosoape, feţe de masă, batiste, apoi cu privire la 
furcile de tors, la stâlpi, la balcoane, apoi cu privire la cântece, 
la doine, la dansuri... etc. Însă, atenție, multe dintre aceste 
simboluri naţionale ale bulgarilor, slavilor, ungurilor, nu le veți 
găsi pe Volga, Kama, în marea câmpie rusă, de unde au migrat 
aceste popoare. Acest lucru vorbeşte despre faptul preluării 
multora din ele de la popoarele băştinaşe (tracice cum spune 
Herodot), peste care au venit ei în perioada marilor migrații. 

Cele mai importante argumente ale perpetuării oricărui 
neam sunt elementele culturale şi lingvistice. Ele reprezintă o 
adevărată arhivă a poporului, aflată la adăpost sigur în afara 
oricăror pericole de dispariție. „Limbajul este deci un fel de 
arhivă, unde descoperirile omeneşti sînt la adăpost de cele mai 
supărătoare accidente, arhivă pe care flăcările n-ar putea s-o 
mistuie şi care nu ar putea să piară decât o dată cu năruirea 
totală a națiunii” spunea în 1759 J.D. Michaelis. Vergiliu a 
scris Eneida, lăsând peste veacuri informaţii despre originea 
nobilă a neamului său din troieni, fraţii înaintaşilor noştri 
conduşi de Enea (urmaş al lui moş Ene din tradiția noastră). 
Miturile despre întemeierea unor oraşe din peninsula Italică au 
la bază câte un erou troian. Din timpuri străvechi s-au transmis 
până astăzi obiceiuri, doine, balade. De nivelul Eneidei şi 
Iliadei este balada „Mioriţa”. În ea este codificată foarte multă 
informație despre trecutul nostru, de descifrarea căreia sunt 
preocupaţi specialiştii în domeniu. Una dintre acestea este 
informația privind petrecerea ritualului de sacrificare şi trecerea 
în nemurire. În baladă se spune că sacrificarea se făcea la 
asfințit de soare, iar ciobănaşul nu întreprindea nimic, deoarece 
calea aleasă era calea spre nemurire. Întrebaţi (solia - n.n.) de 
Alexandru cel Mare dacă se tem de el, i-au răspuns cu 
mândrie: „Geţii nu se tem decât de cer, să nu cadă pe ei”. Nu 
este de mirare că mulți străini nu ne înţeleg folclorul, creația 
populară, doinele. 

Este dureros să constaţi îndărătnicia, cu care unii (gen 
Stati, Stepaniuc, V. Borşevici ş.a.) încearcă să ne convingă de 
influenţa slavă din limba română. „Sincer, apreciez talentul şi 
inteligența rusească, dar acest lucru nu mă determină să îmi 
pierd logica şi să şterg cu buretele Antichitatea, numai de 
dragul apariţiei slavilor în acest spațiu, după secolul VI” 
vorbeşte cu demnitate dna Camelia Tripon. 

Un alt izvor scris deosebit de important, care oferă 
răspunsuri la mai multe întrebări ce țin de istoria Neamului, 
sunt plăcile din Sinaia, descoperite la mijlocul secolului XIX. 
Conform anumitor surse, plăcile originale au fost confecționate 
din aur, dar actualmente sunt dispărute (se presupune că s-ar 
putea afla prin unul din depozitele arhivei de stat ale Rusiei, 
unde au nimerit cu întreg tezaurul românesc la 1916. În anul 
1875 regele României, Carol I, a dat ordin să se facă copii ale 
acestor plăci din plumb. În privinţa autenticităţii copiilor se 
vehiculează diferite interpretări, însă prin utilizarea 
tehnologiilor moderne s-ar putea lesne confirma sau infirma 
originalitatea plăcuțelor de la Sinaia. Specialiştii în domeniu 
trebuie să se includă în continuare, alături de alții care au făcut- 
o deja, în descifrarea acestor plăcuțe (de aur) în sens figurativ 
pentru istoria neamului. Interesant de menționat este faptul că 
semnele, cu care sunt reprezentate fonetic combinațiile “gi” şi 
“ci” din ortografia româneasca actuală, astăzi sunt folosite 
numai în alfabetul chirilic. Această problemă suscită interes 
pentru studiu. De unde şi până unde semnele ortografice dacice 
specifice să fi fost folosite în alfabetul chirilic? Cum au ajuns 
acolo dacă, se ştie că alfabetul chirilic a fost inventat în secolul 
IX d.H.? 

Încă de la Homer, apar referiri la poporul din spaţiul 
carpato-istrian. În acest context, un popor sedentar, care se 
bazează pe agricultură şi pe meşteşugurile ce îi asigură uneltele 
şi obiectele din gospodărie, nu poate fi într-atât de lipsit de 
inteligență încât să nu-şi exprime prin cuvinte activităţile şi 

uneltele folosite. O dovadă a gradului de dezvoltare a 
agriculturii este dată de descrierea făcută de Herodot. Grâul era 
atât de înalt, încât perşii au trebuit să îl secere pentru a putea 
trece cavaleria. Nici azi nu ne putem imagina ce fel de 
agricultură exista în urmă cu aproape 2500 de ani. Dacă spaţiul 
nostru s-a remarcat ca un adevărat grânar încă de pe vremea lui 
Herodot, cu aproape o mie de ani înaintea invaziei slavilor, 
cum este posibil ca românii să fi preluat termenii „coasă, plug, 
boroană, brazdă, snop stog” din slavă, după cum afirmă autorii 
DEX-ului? Obsesiile unora pentru slavonă, care uită că abia în 
secolul al XV-lea au fost introduse literele chirilice, sunt 
jenante. Scrierea a fost inventată de Chiril (Constantin) şi 
Metodiu, născuţi în Tesalonic, în secolul IX, sub influența 
scrierii greceşti. Interesant că grecii spun COSSA la COASĂ, 
iar spaniolii spun cosa-lucru, cosecha-recoltă, coser-a coase, iar 
coasta (toracică) de forma unei coase apare şi în latină-costa (şi 
aceştia au luat tot de la slavi?). Poate că, măcar din această 
înlănțuire de termeni, vom înțelege sensul acestor cuvinte, pe 
care le-au purtat elinii şi geții până în Spania — ţară, în care 
există credința că strămoşii spaniolilor se trag din Deceneu şi 
Zamolxis. De aceea, coasa taie recolta (cosecha, în spaniolă), 
iar cosorul este folosit în viticultură (în care excelam încă din 
vremea lui Burebista, sec. I î.Hr., când au fost tăiate viile, 
pentru a se reduce consumul de vin - cu 700 de ani înainte de 
apariţia slavilor în istoria Europei). 

Şi un ultim argument cultural al continuității poporului 
român (din mulțimea de argumente existente) în această 
perioadă incertă este aşa numitul Codex Rohonczi, care 
reprezintă o carte veche de cca 1000 de ani, care a fost păstrată 
în localitatea Rohonczi până în anul 1907. Graful Batthyany 
Gusytav a dăruit-o Academiei de Ştiinţe a Ungariei în 1938. 
Această carte veche, păstrată la Budapesta, răstoarnă multe din 
teoriile istorice despre cultura strămoşilor noştri. Manuscrisul 
cuprinde primele documente scrise în această perioadă istorică. 

A fost scris cu caractere dacice, de la dreapta la stânga, şi se 
citeşte de jos în sus. Vorbeşte despre vlahi şi regatul lor. 
Arheologul Viorica Enachiuc (laşi) a tradus, în premieră, filele 
misteriosului manuscris. Timp de 20 de ani, a muncit ca să-i 
descifreze tainele. Manuscrisul se află în Arhivele Academiei 
de Ştiinţe a Ungariei. După ce a studiat Codexul, cercetătorul 
Otto Gyurk a publicat, în 1970, o parte din observațiile sale 
într-un articol, în care a încercat să identifice acele semne din 
manuscris, care ar putea semnifica cifre. Viorica Enachiuc a 
descoperit că textele Codexului au fost redactate în secolele XI 
si XII, într-o limbă latină vulgară (daco-romana), dar într-un 
alfabet dacic cu 150 de caractere, în care dominante sunt 
străvechile semne utilizate de indo-europeni în epoca 
bronzului. Codexul are 448 de pagini, fiecare cu circa 9-14 
şiruri. În text sunt intercalate miniaturi cu scene laice şi 
religioase. Cuprinde o culegere de discursuri, solii, cântece şi 
rugăciuni, care include 86 de miniaturi. Consemnează 
înfiinţarea statului centralizat blak (vlah), sub conducerea 
domnitorului Vlad, între anii 1064 si 1101. Sunt informaţii 
despre organizarea administrativă şi militară a ţării ce se numea 
Dacia. Avea hotarele de la Tisa la Nistru şi mare, de la Dunăre 
spre nord până la izvoarele Nistrului (ce au de spus „marii 
istorici moldoveni” Stati, Stepaniuc şi marele specialist în ale 
etnogenezei poporului moldovenesc V. Borşevici, pentru care 
punctul de plecare este a. 1359). Mitropolia blakilor avea 
sediul la Ticina - cetatea din insula Pacuiul lui Soare. Dacă s-ar 
face o paralelă a alfabetului, în care a fost scris acest Codecs cu 
misterioasele tăblițe de la Sinaia atunci devine credibilă ipoteza 
că aşa numitul alfabet chirilic este de fapt alfabetul dacic, iar 
alfabetul inventat de Chiril şi Metodiu este de fapt alfabetul 
glagolic. Este de datoria cercetătorilor în domeniu să facă un 
studiu mai complex al acestui Codex. În cetatea sufletului indo- 
european, printre specialiştii în domeniu se vor găsi cetăţeni, 

care să refacă drumul cuvintelor cetelor de strămoşi, rătăcite în 
hățişul lingvistic - poate cam artificial creat. 

Argumente de ordin religios. Tocmai în această 
perioadă, despre care vorbeşte acest D. Darrell că a fost foarte 
sterilă (pentru cine, poate pentru protejaţii săi, care, în această 
perioadă, mai rătăceau în hoarde nomade prin necuprinsele 
spații de pe Cama şi Volga?), în această zonă a Europei au loc 
evenimente, care mai apoi au modelat lumea creştină. „Poporul 
român, grație Ocrotitorului şi Patronului său sf. Andrei, a fost 
cel dintâi popor creştin” menţionează poetul Nichifor Crainic. 
„Mântuitorul îl trimite pe Andrei, fratele lui Sf. Petru, în Dacia 
pentru a pune temelia celui dintâi popor creştin din lume, 
născut din daci — cei mai drepți şi mai viteji din lume — şi din 
romanii ajunşi la cea mai înaltă civilizație de pe Terra” scrie 
cu mândrie cunoscutul scriitor basarabean şi bun cunoscător al 
istoriei religiei creştine Ion Vicol. „După ce ar fi învins 
împăratul Constantin pre schitele carii lăcuiau dincolo de 
Dunăre (pentru năvălirile neamurilor de viţă nemţească, 
numiți de latini cu numele de gothi, iar de greci schite) pe 
timpul Marelui Constantin se chema Ghotia în a. 319 cu mare 
biruinţă...credința cea creştinească întru atâta s-a lăţit cit al 
şeselea an după pretinsa biruinţă se află dintrinsa la Nichea şi 
a se fi iscălit orinduialelor soborului acolo ţinut, Theofil al 
mitropoliei Ghotiei episcop” (Gh.Şincai. Cronica Românilor. 
Ed. Minerva, Bucureşti, 1978, p.36). În această perioadă 
„sterilă ” se formează Imperiul Roman de Răsărit, iar Marele 
Constantin este primul împărat, care la 325 a oprit prigoana 
creştinilor. În acelaşi an a pus temelia celei de a doua Romă — 
Constantinopolul, care a devenit primul centru mondial al 
creştinismului (pe atunci Roma catolică nu exista încă), care 
mai apoi s-a răspândit în toată lumea. Ei bine, alte evenimente 
mai minore din punctul de vedere al lui Darrell ar putea fi 
scăpate cu vederea, însă aceste câteva evenimente majore, care 
au marcat viitorul lumii creştine, cine le-au creat dacă nu 

romanii de est, dacii şi alte popoare din această zonă (nu dragii 
inimii lui maghiarii, care au apărut în zona Dunării doar spre 
sfârşitul secolul IX, nu slavii şi bulgarii păgâni, care s-au 
creştinat doar spre sfârşitul sec. IX). De ce anume la daci a 
prins atât de uşor rădăcini învățătura creştină? Fiindcă la vechii 
daci erau înrădăcinate conceptele zamolxiene (de marii preoți 
Deceneu, Comosicus ş.a.) care s-au completat mai târziu cu cele 
creştine şi apoi cu cele isihaste (doctrină, care cere desprinderea 
de tentaţiile lumeşti amăgitoare şi cultivarea, în schimb, a 
valorilor spirituale şi divine). Când creştinismul a început să se 
răspândească în Dacia, conceptele zamolxiene (nemurirea, 
personalitatea dublă (om şi zeu), unicitatea divinității şi epifania 
(reîntoarcerea pe pământ) - foarte aproape de cultul lui Hristos) 
dăinuiau încă în credința locuitorilor astfel încât trecerea la 
creştinism, care cultiva, în esență, concepte asemănătoare, s-a 
făcut fără zguduiri sociale. 

De asemenea, interesant este faptul că termenul 
“Bisica” (biserică), referitor la “Hramul Dumnezeiesc”, îl 
întâlnim înainte de apariția creştinismului şi “înainte să se 
impună latinizarea în Dacia”. Termenul “Bisica” nu are nici o 
legătură cu latinescul Bazilica. De aici se poate conchide că 
termenul “Bisica” este un vechi termen autohton, care desemna 
“Casa lui Dumnezeu în care slujeau Bessii (clanul preoţesc din 
tribul tracic Satri)” şi etimologic este legat cu numele preoţilor 
“Bessi” (v.” Bessi” “Be-serica” — Bisearică”). Explicația 
detaliată se găseşte în “Limba Traco-dacă, ca baza limbilor 
euro-indiane, Tetovo, 2000, pag.69”. Un alt termen străvechi 
important sub aspectul credinței creştine este soba (sobor), care 
corespunde termenului “sobor” din actuala limbă dacoromână, 
mulți fiind tentaţi al da de origine slavă. Marile soboruri 
bisericeşti şi de stat în Scitia Minor au avut loc în sfântul oraş, 
în sfânta cetate Genucla. 

Voi încerca să aduc (pentru acest mister (cu accentul pe i 
sai pe e?) Darrell, pentru tovarăşi de alde Ivanov, Cuz’min ș.a., 


69 


pentru alți monseniori ignoranţi) doar cele mai relevante (în 
plan istoric) şi necunoscute multora momente din această 
„Cronica românilor şi a mai multor neamuri în cît au fost ele 
aşa amestecate cu românii, cit lucrurile, întimplările şi faptele 
unora, fără de ale altora, nu se pot scrie pre înţeles, din mai 
multe mii de avtori, în curs de 34 de ani culeasă şi după anii de 
la naşterea Domnului nostru Is. Hs alcătuită de Gheorghe 
Șincai din Șinca, doctorul filosofiei şi al teologiei, fostul 
director al şcoalelor naţionaliste în toată Teara Ardealului şi 
diortositorul cărților în crăiasca tipografie a universităţii 
ungurești, în Buda în aceeaşi crăiască tipografie, începută a se 
tipări, la anul 1808”. 

Anul 325. „Marele Constantin, după ce a rămas singur 
împărat, mai întîi pretutindenea a vestit prin cărți că singur 
Hristos este dătătorul de biruinţe, apoi a început a îndrepta 
lucrurile creştinilor celor de la răsărit; pre cei pentru Hristos 
izgoniți şi prin ostroave şi alte locuri sirguniţi, să-i sloboadă; 
besericile să se dreagă. În anul acesta, a strîns soborul cel 
dintii a toată lumea, la Nichea, în care sobor au fost de faţă 
318 ss. părinți, între carii, dintru amindouă Dachiile, adecă 
dintre români, aceştea mitropoliți şi episcopi au fost. Din 
Dachia lui Traian sau cea veche, a fost mitropolitul Theofil 
(Theofil al mitropoliei  Gothiei episcop), după care 
mărturiseşte iscălitura lui...lată că în timpul lui Galien erau 
preoți creştineşti în Dachia lui Traian, în care năvălise gothii. 
Aşadară nu românii au luat credința lui Hs. de la gothi sau de 
la sloveni, ci gothii şi slovenii sau luminat prin români. Bater 
si-ar fi ținut românii cu literele! Pentru că atunci cu slovele 
chirileşti nu s-au putut folosi, fiindcă nici nu erau pe lume”. Să 
vedem ce se scrie la acest subiect în Dicţionarul Larousse 
„sec. al VT: creştinismul se răspândeşte aici; biserica 
adoptă liturghia slavonă ”. În primul rând anul 325 este secolul 
al IVI (o mică greşeală de tipar: I este pus după nu înaintea 
lui V). În rândul doi, la acea perioadă nici pomină de slavi nu 

era în zona Dunării, nemaivorbind de răspândirea limbii 
slavone, slavii la locul lor de baştină se închinau încă idolilor 
ciopliți în piatră şi lemn. 

Anul 375. „Hunii, supt craiul lor, Balamber chemat, nu 
încetau a năcăji şi goni pe gothi, carii în anul acesta încă 
stăpineau pămîntul cît este între Prut şi între Dunăre... ”. 

Anul 434 - 454. „...Stăpinul hunilor, Atila şi Bleda, 
amindoi feciorii lui Mundzuc, au rămas crai peste huni, carii 
au pus ca în tot anul să le dea tribut (romanii de răsărit) sau 
haraci, care din an în an l-au tot suit... În a. 445 l-a omorît pre 
Breda, fratele său... După ce a stătut Atila singur crai hunilor, 
cu mult mai tare s-a sumețit asupra romanilor... În a. 452 Atila 
a adunat oaste şi a intrat în Italia şi foarte o-a prădat...În a. 
454 Atila (zice Marchelin Comitul), craiul hunilor, stricătorul 
Evropei, noaptea s-a omorit de mina şi cuțitul unei 
muieri...lară feciorii lui, carii aşa de mare stăpiînire moştenise 
de la tatăl lor, neputindu-se îndemina între sine, lezne s-au 
putut învinge după aceea ” 

Anul 548. „S/ovenii (iată o primă menționare a slavilor în 
acest spaţiu dac), gepizii, longobardii şi herulii prădează 
hotarele împărăției romanilor...Din cuvintele acestea ale lui 
Procopie culege întii, că antele, slovenii şi hunii, în anul acesta 
stăpineau Țeara Muntenească, Moldova şi Bugeacul sau 
Basarabia... ”. 

Anul 553. „...În acest an s-a ţinut al doilea sobor în 
Țarigrad, ce a fost al cincilea ecumenic, la carele s-au strâns 
160 de arhierei dimpreună cu  Vigilie, papa de la 
Roma...Dintre arhiereii românilor, aceştea se cetesc a fi fost de 
faţă:  Vasilisc, mitropolitul  Sardichei, Proiect, episcopul 
Naisului şi Pavel, episcopul Ulpianului din Dachia-de- 
Mişloc”. 

Anul 564. „Avarii venind în Evropa, mai multe neamuri 
îşi supun sie, pînă şi pre rămăşiţele hunilor ce au fost supt 
Atila, cu carii au cuprins mare parte a Dachiei-ceii-Veche, în 

altă parte, adecă în Valachia de-acum, au rămas bulgarii, 
slovenii şi antele. Aici socoteşte cit rău n-au suferit strămoşii 
rominilor, cînd de supt unii varvari treceau supt alții! ”. 

Anul 680. „Bulgarii, după ce au cuprins Mesia-de-Gios 
şi amîndouă Dachiile, nu s-au îndestulat cu tributul ce-l aveau 
de la împăratul Constantin Pogonatul, ci în anul acesta au 
prădat Thrachia. Formoasa reflecsie face prea vestitul loan 
Cristian Enghel la anul acesta despre neamurile acelea, care 
din început pînă la venirea bulgarilor au asuprit pre colonii lui 
Traian, carea reflexie o scriu aci din cuvînt în cuvînt: „În cîtu-i 
despre neamurile (zice el), care prin Valachia şi Moldova de- 
acum au năvălit în ţările împărăției Răsăritului, iarăşi mă 
întorc la cele ce am scris şi zis că neamurile acestea pînă la 
680 au fost de mai multe vițe şi naşteri, pentru că au fost nemți 
supt nume de longobardi, ostrogothi, visifothi s.c. Au fost 
sloveni supt nume de venete, anteşi doară şi sarmate; mongoli 
supt nume de huni, turci sau tătari sub nume de avari şi 
bulgari. Dintre toate neamurile acestea, cele mai dintii au fost 
numai trecătoare prin Valachia... ”. 

Anul 845. „Despre anul în carele s-a făcut creştin 
Bogore (Boris) craiul bulgarilor şi al românilor, cel ce s-a 
numit Mihail după s. botez... Împotriva lui Bogore s-au ridicat 
boierii bulgarilor şi norodul şi a vrut să-l omoare, pre carii, el 
cu puțini ostaşi, purtînd înaintea sa semnul crucei, i-a învins şi 
spăriindu-i, i-a adus la credinţa lui Hs”. Faptul că bulgarii au 
fost creştinaţi de Chiril şi Metodie nu este confirmat de nici o 
sursă autentică. Boris s-a creştinat (din alte surse în a. 864) din 
cauza situaţiei politice a Bulgariei, care-l obliga să realizeze o 
legătură mai strânsă cu Bizanțul. 

Anul 889. ,,...Ungurii, precum scrie Constantin 
Porfiroghenetul, „au trecut Dunărea şi bătindu-se cu Simeon 
(craiul bulgarilor şi al românilor din dreapta Dunării), după ce 
l-au învins şi fugărit pre el, pînă la Preslava, s-au întors 
acasă... Fugărindu-se ungurii au trecut în Galiţia, povăţuiți 

fiind de Alm, unde au fost primiţi de silă bucuroşi...lară 
povățuitorii rutenilor, măcarcă fără de voia lor, toate le-au dat 
lui Alm, cite au poftit, numai cit l-au rugat ca, lăsînd Galiţia, 
să treacă peste pădurea Hovoş spre Apus în Panonia care mai 
înainte a fost teara lui Atila...în care țeară ar lăcui sclavi 
(slavi, n.n.), bulgari şi vlahi ”...Atunci cele mai de frunte 
persoane, care se numesc hetumogiari (şepte unguri) şi cei 
şepte povăţuitori ai comanilor cu ajutorul rutenilor, au ieşit 
din Galiţia în teara Panoniei...” 

Anul 903. „După ce au trecut ungurii în anul 889 în 
partea terei, ce se chiamă acuma cea de Sus, Alm, povăţuitorul 
cel mai de frunte între cei şepte, i-a descălecat în Hung şi 
împregiurul Hungului. lară după moartea lui Alm, Arpad, fiul 
lui, în anul 903, foarte mult a lățit ținutul ungurilor...a cuprins 
toată teara cîtă este între Tisa şi Bodrog, pînă la Ugocea, 
cucerind cetatea Borşei... Auzind solia povățuitorului Salan 
(craiul bulgarilor, n.n.) Arpad a răspuns, zicînd: „Măcar că 
strămoşul meu, Átila, craiul cel puternic, a avut țeara, carea 
este între Dunăre şi Tisă până la hotarul bulgarilor...ci pentru 
prietenşugul lui Salan, al povățuitorului vostru, cei din cădința 
mea o părticea pentru vitele mele, adecă pământul pină la riul 
Șieului, şi preste acestea cei de la povățuitorul vostru să-mi 
trimită din graţia lui, două lagene de apă din Dunăre şi o 
sarcină de iarbă din fânaţul Olpar, să cerc mai dulci sint 
ierburile din Olpar, decit ierburile din Schithia şi din Dentu- 
mogiar, şi apa Dunărei de este mai bună decit a Tanaidului (r. 
Don — n.n.)?” (Ca să vezi psihologia nomadului: pe unde a 
călcat copita calului lui Atila aceea este considerată ţara lui 
indiferent de faptul că până la el acolo ar fi locuit băştinaşi. 
Parcă nu avem şi noi astfel de exemple cu „frații noştri mai 
mari”.  Aduceţi-vă aminte de argumentele foarte 
„argumentate” ale patrioților ruşi privind dreptul Rusiei asupra 
Basarabiei, criticate chiar de neprietenul nostru A. Berg: 
„Rusia are dreptul asupra Basarabiei deoarece armatele 

ruseşti au trecut de atâtea ori prin Basarabia în războaiele 
contra turcilor”. Prin ce se deosebesc aceste argumente de cele 
ale lui Arpad). 

În toată această perioadă de urgie de peste 800 de ani 
țăranul daco-român a stat neclintit, retrăgându-se deseori sub 
poalele munţilor din calea valurilor de vrăjmaşi, care s-au 
perindat într-atâtea rânduri. Pe el l-au legat nevoile de vatra şi 
ograda asta, în care se încheie toată lumea lui, l-a legat atâtea 
rânduri de strămoşi aici. „Şi astfel ţăranul daco-roman — 
matca statornică a neamului nostru - păstrător credincios al 
limbii ş-al datinilor părinteşti rămâne aci, în ţara lui bântuită, 
țară fără stăpân şi fără apărare, pentru lungă şi neaşezată 
vreme” (Alexandru Vlahuţă. Din trecutul nostru). De pe 
țărmurile Mării Negre şi din valea Nistrului mereu se reped 
hoardele flămânde ale goților, le spulberă gospodăriile şi-i 
împing la adăposturile munților. Când valul se retrage ei se 
întorc, îşi ridică iar bordeiele din talpă. N-apucă însă bieţii 
oameni să-şi întremeze gospodăriile că iar vin pustiitorii şi-i 
gonesc la munte. Din podişurile Asiei vine un nou puhoi de 
barbari asupra Europei. „Nu-i o armată, nu-i un popor, e o 
lume nesfârşită de călăreţi, de care şi de gloate pe Jos, 
ce-ntunecă zarea şi zguduie pământul — un fluviu de oameni 
ce curge mereu şi creşte mereu, — şi nu mai isprăveşte — e 
lumea cea sălbatică şi îngrozitoare a hunilor. Ei înaintează, ca 
o năprasnică viitură de apă, vărsându-se încoace peste 
întinsele şesuri dintre Ural şi Volga” (Ibidem). Potopul 
hunilor, hoardele asiatice hămesite cutreieră Europa, iar sub 
Atila ajung până la Roma. În ea (Dacia) se sparg cele dintâi 
valuri pustiitoare şi, când sunt împinse îndărăt de armele 
romane, tot asupra ei se revarsă. Prin vadul deschis de huni se 
lasă mai târziu avarii. Pe Volga întâlnesc pe bulgari (volgari) 
şi-i supun. În valea Niprului dau de slavi, îi mătură şi pe aceştia 
din sălaşele lor, şi-i duc peste amestecul de neamuri ce se 
frământă înăuntrul Împărăției Romane. Avarii, întăriţi de 

gloatele slave şi bulgare, pradă ce mai găsesc de prădat în văile 
Dunării şi pun stăpânire pe câmpiile Panoniei, de unde, timp de 
două veacuri, îngrozesc ţările din răsăritul Europei. La anul 
679 bulgarii se aşează de partea cealaltă a Dunării, între 
Balcani şi Marea Neagră, peste slavi şi se contopesc cu ei. 

De abia încep ţările să se mai aşeze, şi oamenii să mai 
răsufle, când o nouă şi neaşteptată năvală de hoarde se aruncă 
asupra lumii creştine. Sunt maghiarii de pe lângă Ural, sunt 
hoardele sălbatice ale lui Arpad — groaza întregului Apus timp 
de o jumătate de veac. Bătuţi în cele din urmă de viteazul Oto, 
împăratul germanilor, la anul 955, încep să se strângă de pe 
drumuri şi se aşează în Panonia, unde mai norocoşi decât 
strămoşii lor huni şi avari, urzesc domnie trainică trecând la 
legea creştină sub cârmuitorul lor Ştefan cel Sfânt, căruia Papa- 
i trimite în anul 1000 coroana de rege, binecuvântând astfel 
întemeierea noului stat. „Valahii, cum numesc povestitorii 
vremurilor pe toţi cei care se trag din vechea viță romană 
altoită pe tulpina ilirico-tracă, românii, cum îşi zic ei de când 
s-au trezit pe lume, se văd iarăşi, din toate părțile, impresuraţi 
de neamuri străine. De astă dată însă nu mai e o năvală 
trecătoare în urma căreia bântuiţii să se întoarcă iar la ceea 
ce-au fost — ci un popor vrăjmaş s-aşează temeinic lângă ei şi 
caută să se întindă mereu, amenințând să-i copleşească şi să-i 
înăbușe în adăposturile lor” [35]. 

Pentru a înţelege mai bine evenimentele, care s-au 
petrecut în perioada secolelor X...XIV până la desprinderea 
voevodatelor Muntenia şi Moldova în Evul Mediu, este necesar 
ca ele să fie analizate împreună cu cele ale slavilor, bulgarilor 
şi mai târziu ale maghiarilor, oploşiți în acest spațiu. Există o 
ipoteză că numele de roşii (ros?) nu este propriu slavilor, ci este 
al unei ramuri de daci din Carpați (având atâtea nume nu este 
exclus să fi purtat şi acest nume). În cunoscuta carte, apreciată 
de ruşi „Povesti vremennyh let” Ciast'1]. M.-L., 1950, p. 275- 
276, Constantin Porfirogenetul menţiona la mijlocul secolului 

al X-lea că „...Slavii sunt supuşii roşilor şi că limba acestora 
este alta decât cea a slavilor...Corăbiile roşilor pe Nipru sunt 
nevoite să treacă mai multe praguri (şi nu porog cum se scrie 
în varianta rusă a lucrării), numele cărora sunt indicate atât în 
limba roşilor, cât şi cea a slavilor”. Istoricul Leon Diaconul 
(sec. X) în lucrarea sa „Istoria ” scrie despre campania lui 
Sveatoslav din 972 la Dunăre împotriva bizantinienilor şi cum 
roşii îşi îngropau după luptă morții conform legilor lor 
strămoşeşti, desprinse de la Anaharis şi Zamolxis (din câte se 
ştie lui Zamolxe i se închinau dacii şi nu slavii). Istoricul 
basarabean A. Groza menţionează în acest context că „...cu 
numele de „roşii”, „roşu”, „roşie” românii din Carpaţi îşi 
numeau munții, râurile, localitățile: vârful Piatra Roşie (jud. 
Arad); pasul Turnu Roşu (Sibiu); localităţile „Dumbrava Roşie 
(Neamţ), Roşia şi Turnu.Roşu (jud. Sibiu), Roşiile /jud. 
Vâlcea), Roşia de Secal, Roşia Montana (jud. Alba), Roşia 
(jud. Bihor) ş.m.a. 

Există o altă ipoteză că ruşi sau roşi, sau rosi erau numiți 
vareagii scandinavi, care erau invitaţi de slavi pentru ai păzi de 
năvălirile triburilor nomade din sud şi, ulterior, de ai conduce. 
Ruşii au împrumutat numele, au împrumutat cnejii, mai târziu 
au împrumutat civilizația europeană. În permanenţă au tot 
copiat pe alţii, de la alţii şi la ce le-a ajutat? 

În cazul coabitării (forțate de altfel) a românilor cu 
bulgarii, mai târziu cu maghiarii ar putea fi făcută o paralelă 
indirectă cu situaţia cnezatelor ruseşti. Pentru a se proteja de 
năvălirile permanente ale pecenegilor cnezatele ruseşti îi 
invitau pe vareagi să le asigure protecție, care mai apoi au 
devenit cnejii lor. Astfel a luat naştere dinastia Riurih, din care 
a luat viţă dinastia țarilor ruşi până la dinastia Romanovilor. 
Aici ar trebui să menționăm că astfel de practici au mai avut 
loc în acea perioadă. Chiar dacă bulgarii au venit nepoftiți 
peste capul românilor ulterior s-a văzut că împreună pot rezista 
mai uşor multiplelor năvăliri a tot felul de triburi nomade din 

Asia, dar şi împotriva hegemoniei greceşti. Deoarece bulgarii 
s-au aşezat pe o populaţie românească, țarii bulgari erau 
considerați ca suverani ai românilor "Crum craiul bulgarilor şi 
al românilor... ”. Tot Şincai menţionează că în multe cazuri 
țarii bulgari erau de origine română, iar „,...începând de la 
Samoil (a. 963), toţi craii Bulgariei au fost români pînă atunci, 
pînă ce au cuprins turcii de acum Bulgaria” (Gh. Şincai. 
Cronica românilor, p.140). Şincai demonstrează prin 
documente unitatea românilor de la sudul şi nordul Dunării în 
timpul luptelor, care au dus la crearea țaratului româno-bulgar 
al Asăneştilor, bazându-se pe diplomele papale, din care reiese 
clar originea românească a lui Ioniță Caloianul. „Noi românii 
care suntem de stânga Dunărei, măcar că grecii ne-au poreclit 
schyte şi comani, tot de-un neam suntem cu românii cei de-a 
dreapta Dunărei ” scrie Gh, Şincai. Originea românească a lui 
Ioniță Caloianul şi a românilor supuşi este confirmată şi de 
papa de la Roma de atunci. „,...Inochentie al treilea, papa de la 
Roma la trimis pre Dominic la loan sau Ioanichie (în a. 1199 — 
n.n.), împăratul românilor şi al bulgarilor cu epistolă, în carea 
epistolă arată că Inoachie cu toți românii, e născut din sîngele 
romanilor celor adevăraţi şi vechi” (Ibidem, p. 179). La 1199 
loan (Calo-ioan) trimite o epistola de răspuns papei de la Roma 
cu rugămintea de a fi primiţi în biserica Romei, adică biserica 
catolică.  „...Cinstitului şi  preaosfințitului părintelui, 
arhiereului celui prea mare. Eu, Caloioan, împăratul 
bulgarilor şi al vlahilor, te înştiințăm pre sfințenia ta cum că 
am primit preaosfințitele cărţi...Pentru aceea mulțumim 
atotputernicului Dumnezeu că ne-a adus aminte sângele şi 
patria din care sîntem prăsiţi...lară împărăţia noastră aceasta 
pofieşte de la scaunul apostolicesc, ca să fim întăriți la 
Beserica Romei, ca şi fiii în mama sa... "(ibidem, p. 182). Fiind 
recunoscut şi de autoritatea papală statul românilor şi al 
bulgarilor devine tot mai puternic. „...Frederic Barbarossa, 
împăratul Apusului, încă în anul acesta (1189 — n.n.) a trecut 

prin Ungaria către Palestina; ci sosind în Bălgradul Serbiei, în 
29 iunie, de acolo de-abia a trecut în două luni prin Bulgaria, 
aşa l-au scărmănat românii ” (ibidem, p. 167). Pentru faptul că 
nu a vrut să-i ajute să ia Constantinopolul. „Precum mi se vede, 
de anul acesta ce ţin (a.1200), care le scrie iarăşi Nichita 
zicînd: „Pe vremea aceasta, loan (impăratul românilor şi al 
bulgarilor) ieşind din Misia cu prea mare şi prea într-armată 
oaste, a cuprins cetatea Constantia din ţinutul muntelui 
Rodope, şi stricindu-i zidurile, vineri, înaintea Paştilor, foarte 
tare a încungiurat Varna, au făcut o mahină în patru cornuri 
cu care au trecut peste ziduri în loc de scară, în trei zile au luat 
Varna...” (ibidem, p. 179). 

După cucerirea Constantinopolului de către cruciați 
(a.1204) Caloian se include activ în lupta pentru tronul 
imperiului bizantin, însă în a. 1207 este omorât în urma unui 
complot (a câta oară în momentele cruciale pentru poporul 
român apare acest blestem — trădarea). Puțin mai târziu, pe 
timpul lui loan Asan al Ill-ea (1218-1241) Vlahia Albă devine 
un stat destul de puternic. Pe lângă titlurile pe care le avea Ioan 
Asan al II!* îl mai purta pe cel de stăpânitor al Moldovlahiei 
(Enciclopedia sovietică moldovenească, v. 1, Chişinău, 
1970, p.269). În a. 1235 Vlahia Albă capătă iarăşi dreptul de a 
avea propria patriarhie (Kratkaya istoriya Bolgarii, p. 135). 

Dar această perioadă de relativă înflorire a statului român 
este curmată de o nouă invazie distrugătoare. Către jumătatea 
veacului al treisprezecelea hoardele tătaro-mongole trec peste 
ținuturile româneşti ca o vijelie pustiitoare şi intră în marea 
cetate a Carpaţilor prin văile apelor. Sălbatica mulţime, însetată 
de pradă, se năpusteşte înainte, lăsând în urmă-i pământul 
pârjolit. Acestea se petrec în anul 1241. Peste trei ani tătarii 
părăsesc Ungaria jefuită şi oraşele ei distruse şi se retrag 
încărcați de prăzi. Limpezindu-se puțin lucrurile cetele de 
români încep să izvorască din adâncurile codrilor, şi, lăsându- 
se iar pe poalele răsăritene ale Carpaţilor, în roiuri harnice, îşi 

înfiripă din nou aşezările şi viaţa de mai înainte. În vremea 
asta, de cealaltă parte a Dunării (în actuala Bulgarie) neamul 
Asăneştilor se stinge şi cu ei se încheie puterea şi gloria 
împărăției lor, ce pare că un vis a fost. Rămân bulgarii singuri, 
având o ţară, dar neştiind să şi-o păstreze. Dezbinaţi din pricina 
certurilor pentru coroană, o mai duc târâş-grăpiş până la 
sfârşitul veacului al paisprezecelea, când, slabi şi vlăguiți în 
fața unui duşman nou şi puternic, îşi pleacă grumazul, aproape 
fără împotrivire, sub aspra stăpânire a turcilor - lungă şi 
dureroasă îngenunchere, din care, peste cinci veacuri, vitejia şi 
jertfele neamului nostru îi vor ajuta încă o dată să se ridice. 
Acelaşi lucru se petrece şi în cazul convieţuirii românilor 
cu maghiarii veniți spre sfârşitul secolului IX. Ulterior, pentru 
ai lipsi pe românii majoritari din Transilvania de drepturi, 
maghiarii invocau că Transilvania a fost cucerită cu sabia. O 
primă şi cea mai interesantă dintre dovezi că nu a fost aşa este 
cronica lui Gh. Şincai. „După ce a căpătat pămîntul pînă în 
riul Șieului (a. 904), de la Salan, nu mult a zăbăvit, ci a trimis 
soli şi la Menumorout, povăţuitorul Bihărei, trimețindu-i şi lui 
daruri şi a cerut pămîntul de la Someş pînă la Nir şi pînă la 
poarta Meseşului; dară Menomorout n-a vrut să plinească 
cererea lui Arpad. Drept aceea Arpad a trimis oaste şi cu 
puterea a luat pămîntul cît ceruse...Acolo zăbăvind generarii 
lui Arpad, Tuhutum s-a socotit cum ar putea lua Ardealul, să 
fie al său, de uric. Drept aceea a trimis pre Ogmand de a 
cercat pre ascuns feara, carele, cercîndu-o, foarte i-a plăcut. 
După ce s-a înturnat Osman la Tuhutum, foarte a lăudat 
Ardealul şi a hulit pre românii, lăcuitorii dintr-însul zicînd: 
Sunt blahi şi sclavi, carii nu au alte arme, fără numai arc şi 
săgeți şi povățuitorul lor, Gelou, nu e stringător şi nu are buni 
ostaşi lingă sine, nici vor îndrăzni a sta împotriva ungurilor, 
căci de la comani şi de la paținachi (pecenegi, n.n.) încă multe 
rele suferă...Şi dobindind slobozenie de la Arpad a ieşit 
(Tuhutum, n.n.) peste păduri, spre răsărit împotriva lui Gelou, 

povăţuitorul blachilor, pe care l-au învins şi omorit lingă riul 
Copuşului. Atunci lăcuitorii ţerei văzînd moartea domnului 
său, şi-au ales sie domn pre Tuhutum, care a stăpinit Ardealul 
cu pace şi noroc, ci săminţa lui numai pînă la timpul craiului 
S. Ștefan l-a avut”. lată domnilor Darrell, Lacoste ş.a. răspuns 
la întrebarea d-stră cum Ardealul a devenit unguresc. Ulterior 
însă, pentru a face față împreună presiunilor din partea diferitor 
hoarde naţiunile conlocuitoare (români, maghiari, saşi, secui), 
au ajuns la o înţelegere de coabitare. Egalitatea în drepturi a 
tuturor națiunilor conlocuitoare în Regatul Ungariei a fost 
consfinţită şi de regele Andrei al III"2. „Noi, Andrei (Andrei al 
II-lea (1290-1301) din mila lui Dumnezeu regele Ungariei, 
aducem la cunoştinţa tuturor cărora se cuvine că, atunci când 
am ținut noi împreună cu toţi nobilii, saşii, secuii şi românii 
din părţile Transilvaniei o adunare la Alba Iulia... (Românii în 
adunarea generală a Transilvaniei — Alba Iulia, 11 martie 
1292). Acest lucru este ilustrat, de asemenea, de un document 
din anul 1437, „Paul cel Mare de Vajda Haza, stegarul obştii 
locuitorilor ţării unguri şi români din părţile Transilvaniei”, în 
care se spune că până la 1437 românii s-au bucurat de acelaşi 
statut juridic ca şi ungurii. Înțelegerea între nobilii celor trei 
națiuni minoritare Unio Trium Natium (unguri, saşi şi secui) 
de la 1438 nu însemna negarea drepturilor egale, pe care le 
aveau românii cu ungurii. Dovadă sunt Iancu de Hunedoara şi 
Nicolae Olahus, care ajung mari personalități române ale 
timpului chiar după a. 1438. Având acces liber la un fond de 
surse istorice foarte important cum este biblioteca Vaticanului 
Şincai a avut posibilitatea să pună în valoare o serie întreagă de 
documente necunoscute, unele dintre ele de o excepțională 
importanţă, cum este Diploma Ioaniților din a. 1247, în care 
sunt menţionate voevodate şi cnezate româneşti de pe cele 
două versante ale Carpaţilor meridionali. Drept argument este 
şi denumirea dată de greci de Ungrovlahia pentru a o deosebi 
de Valahia cea Mare din Tesalia. Şincai, de asemenea, respinge 

ideea subordonării domnilor români față de regii Ungariei şi, 
mai târziu, ai Poloniei, tratatele încheiate de aceştia având 
caracterul unor alianţe. 

După retragerea tătaro-mongolilor, profitând de tendinţa 
de fărâmiţare a regatului Ungariei, aspirând la autodeterminare 
după o noapte prea lungă apar primii germeni ai viitoarelor 
principate româneşti — Valahia şi Moldova. În a. 1247, domn în 
țara Oltului - vechiul banat al Basarabilor - este Litean-Vodă, 
iar către răsărit, peste pământul din stânga Oltului, în țara 
Munteniei, domneşte voievodul Seneslau, care ulterior este 
ucis de tătari. La 1272 Litean-Vodă trece Oltul, goneşte pe 
tătari din Muntenia şi întrupează amândouă ţările într-un singur 
principat. Litean nu mai vrea să plătească dările cerute de 
unguri însă este învins. Ulterior se perindă o serie de voevozi 
vasali ai ungurilor până când la 1310 cârma ţării vine în 
mâinile vrednice ale lui Ion Basarab. Este cel dintâi voievod 
puternic şi hotărât, cel dintâi gospodar mare al românilor. Este 
omul mântuirii, pe care-l trimite Dumnezeu la cumpenele mari, 
când vrea să scape un popor din vâltoarea pierzării. Când sfatul 
cnejilor îl cheamă la domnie Basarab-Vodă împlinea vârsta de 
treizeci de ani. El nu se grăbeşte ci calcă liniştit, cumpănindu-şi 
pasul şi puterile cu greutățile drumului ce are de străbătut. 
Vrăjmaşi mulți îi împresoară ţara din toate părțile. De la apus 
ungurii, de la răsărit tătarii şi cumanii, mereu s-au întins şi au 
cotropit din pământul de baştină al românilor. Trebuia şi 
vitejie, dar mai ales răbdare şi înțelepciune pentru a-şi putea 
drege şi întocmi ţara. Scoate pe unguri din țara Severinului, o 
ia în stăpânire şi-i dă numele de Ungro-Vlahia. De-aici încep 
luptele. Acestea se petrec în anul 1330. În anii următori, ani de 
fericită pace,  Basarab-Vodă îşi întăreşte ţara, împarte 
pământuri la ostaşii vrednici, aşează rânduială şi pază pe la 
târguri, pune străji de-a lungul hotarelor, şi leagă prietenie cu 
puterile vecine. La 1338, închizând ochii, slăvitul voievod, 
urzitorul Țării Româneşti, vine la domnie fiul său Nicolae 

Alexandru, pomenit în cronici numai cu numele de Alexandru. 
Procesul de întemeiere a Moldovei a presupus unificarea 
sub o singură conducere a formațiunilor deja existente la est de 
Carpaţi. Încă de la sfârşitul secolului al XII“, în partea de 
nord a Moldovei se cristalizează formaţiuni politice, de 
exemplu o “Țară a românilor“ (Wlachenland) menţionată de 
izvoare germane şi poloneze. În prima jumate a sec. al XIII": 
se pogoară şi cneazul Dragoş cu românii lui din Maramureş, 
arcaşi neîntrecuţi, porniţi şi ei din limpezişul văilor la 
vânătoare de tătari, având dania regelui Ungariei Ludovic. 
„„„„Drept aceea, prin aceste rânduri voim să ajungă la 
conştiinţa tuturor că înălțimea noastră, aducându-şi aminte de 
felurite fapte de credință ale lui Dragoş, fiul lui Giula, 
credinciosul nostru român (nu moldovean tov. Stati, Stepaniuc 
şi V. Borşevici) din Maramureş, am dăruit şi am hotărât sus- 
zisului Dragoş, şi prin el lui Giula şi Lad, fiii săi, nişte sate 
româneşti (nu moldoveneşti!!!) ale noastre numite Zalatina, 
Breb, Kopacsfalva Desesti, Hărniceşti aflate în 
Maramureş... "(Dania regelui Ludovic pentru Dragoş, fiul lui 
Giula, 1340). „Și aşa, trăgându-şi toți cuprinsurile din 
Maramureş, se strâng, la un cuget în jurul lui Dragoş, şi-l 
roagă să le steie domn şi povățuitor în fara nouă, care-i 
Moldova îi zic, de la numele apei ce-o împodobeşte” (A. 
Vlahuţă. Din trecutul nostru). O fi fost numele preluat de la 
r. Moldova, poate de la vechiul centru religios Moliodava, dar 
oricum nu de la o căţea, cum spun maghiarii. Stă Dragoş domn 
numai doi ani, şi după el vine Sas, fiul lui, care domneşte patru 
ani, ei stăpânesc însă ţara ca împuterniciţi ai craiului Ludovic şi 
asta românilor nu le vine la socoteală. Dar în vara anului 1349 
se scoală Bogdan, voievodul Maramureşului, şi, trecând munţii 
încoace cu toţi cnejii şi oamenii lui, alungă pe Sas, rupe 
legăturile cu regele Ungariei şi se aşează el, domn volnic şi 
bizuit numai pe vrednicia lui în scaunul Moldovei. lată ce spun 
documentele istorice (nu aiurelile istoricilor moldovenişti Stati, 

Stepaniuc, Dubrovschi şi mai proaspătul „mare patriot 
moldovean” V.Borşevici): „lar în acel timp Bogdan, voevodul 
românilor (nu al moldovenilor — n.n.) din Maramureş, 
adunând în jurul său pe românii din acel district, trecu pe 
ascuns în ţara Moldovei, supusă coroanei regatului ungar, dar 
lipsită de locuitori de multă vreme datorită vecinătăţii tătarilor 
şi, cu toate că a fost lovit de multe ori de armata regelui, 
crescând mult numărul locuitorilor români acea ţară a crescut 
un stat...” (Johanes de Thurokz, Cronica Hungarorum). 

Pentru a înțelege mai bine această perioadă incertă de 
constituire a Principatului Moldovei, aduc o înşiruire a 
domniilor de la momentul apariției lui până la domnitorul 
Alexandru I (sau cel Bun, sau cel Mare), primul care a domnit 
o perioadă lungă. Miron logofătul zice: „Acest Alexandru-Vodă 
a domnit 32 de ani şi 8 luni şi multe lucruri bune a făcut aici în 
țeară, pentru care pre-urmă feara l-au zis Alexandru cel 
Mare”. lată cum îi orânduieşte cunoscutul cronicar Gheorghe 
Şincai: „Aici, pentru mai mare uşurarea şi a cetitorilor şi a 
mea, ca de-aci înainte să poci scrie pre fiştecare domn 
moldovenesc al citelea a fost cu acel nume, şireaua lor o pun, 
precum va urma, începînd de la Dragoş pînă la Alexandru cel 
dintii, nu că doară aş crede că Dragoş au fost domnul cel dintii 
al Moldovei, ci pentru că şireaua domnilor celor dinaintea lui 
eu însumi nu o ştiu, de am şi arătat numele unora. Aşadară, au 
domnit: 1. Dragoş, 2.Sas, 3.Bogdan 1, 4.Ştefan 1, 5. Petru 1., 6. 
Lațco, 7. Petru II Muşat, 8. Ştefan II, 9. Roman I, 10. Iarăşi 
Ştefan II, 11. Petru III, 12. Iuga, 13. Alexandrul (cel Bun)”. În 
continuare cronologia domniilor în Principatul Moldovei este 
cunoscută mult mai bine. 

Acum, la finalul înşiruirii acestor argumente vă chem să 
medităm încă o dată asupra celor scrise mai sus. Îi chemăm 
(daca ne-ar înţelege) şi pe monseniorii autori ai Dicţionarelor 
Larousse, Lacoste şi ai volumului „The New European 
Surregions” la meditaţie. Dacă unii specialişti străini consideră 

zona noastră drept leagăn al poporului indo-european, atunci 
speranța şi credinţa în adevăr vor rodi într-o zi, aşa cum crede 
şi Haim Cohn. 

Acesta a fost un început în lunga şi ghimpoasa cale de 
renaştere a poporului român ca pasărea Phoenix din cenuşa 
atâtor pojare, dezlănțuite de nenumărate hoarde de năvălitori. 
În continuare istoria principatelor româneşti până la realizarea 
visului de secole al tuturor românilor — Mica şi, ulterior, Marea 
Unire, este relativ cunoscută. 

POSTFAŢĂ 


„Observând numai originile, Valahia şi 

Moldova fac parte din marea familie a Europei Latine. 
Ei (românii n.n.) poartă nume latin, vorbesc limba 
latină, pământul lor a păstrat nume latine şi sub acest 
aspect ei nu au meritat mai mult uitarea savanților şi 
publiciştilor... ” 

(S.M.Girardin) 


Spaţiul carpato-dunărean poartă în el cele mai vechi 
vestigii ale existenței şi activităţii omului în Europa, indicând 
apartenenţa lui la marea arie a antropogenezei. Cu părere de rău 
ne vine foarte greu să valorificăm acest trecut glorios din cauza 
că în permanență imperiile vecine, care ne-au înconjurat, au 
făcut tot posibilul pentru a şterge multe urme ale trecutului 
nostru, că istoricii-politicieni autohtoni încearcă să manipuleze 
trecutul. Te descoperi neputincios în faţa unor oameni de 
ştiinţă, care ajung la nişte concluzii atât de ilogice despre 
istoria poporului carpato-dunărean, încât te întrebi uneori dacă 
nu cumva este bine să nu te amesteci în “afacerea” dumnealor. 
Dar deoarece adevărului îi sunt necesare două lucruri — cineva 
să-l rostească şi altcineva să-l audă — prin prezenta analiză am 
făcut o încercare de ai scoate din anonimat pe adevărații 
strămoşi ai spaţiului carpato-dunărean - tracii, geto-dacii, de ai 
provoca pe specialiştii în domeniu să se pătrundă de simţul 
datoriei față de memoria strămoşilor noştri, de talia cărora 
practic nu găsim la neamurile vecine. 

Graţie marilor cronicari ai antichității Herodot, Dio 
Cassius, Dio Chrisostomus ş.a., ai marilor istorici ai erei 
noastre lordanes ş.a. stră-strămoşii noştri nu au devenit 
anonimi ai trecutului. Cartea a V-a a lui Herodot este în mare 
parte dedicată  stră-strămoşilor noştri  carpato-dunăreni. 
Pregătirile şi mersul războiului dacă-roman o găsim la Dio 
Cassius, Dio Chrisostomus (“gură de aur”), mare orator şi 

filosof, stilist pompos şi moralist care, din pricina lui Domițian, 
este exilat şi el, ca şi Ovidiu, în spaţiul nostru carpato- 
dunărean. 

Dacă am avea “De bello Dacico”, în care se spune că 
Traian şi-a descris campaniile împotriva lui Decebal, dacă ni s- 
ar fi păstrat “Getica” scrisă de Criton, medic al împăratului, 
participant şi el la acest război, dacă nu s-ar fi pierdut scrierea 
lui Dio Chrisostomus — “Orationes” (Discursuri), din care au 
ajuns la noi doar câteva fragmente, dacă ar fi ajuns până la noi 
măcar cărțile lui Appian despre războaiele dacice, ne-ar fi fost 
mult mai uşor să ne înţelegem strămoşii şi să îi recunoaştem. 
Din cele 80 de cărţi ale lui Dio Cassius, scriitor al veacului al 
III", tocmai din cărţile 67-68, care povesteau despre 
războaiele daco-romane din vremea lui Domițian şi Traian, ne- 
au rămas numai nişte fragmente, rezumate jalnice, copii 
bizantine târzii. Putea fi oare ceva mai vitreg pentru ştiinţa 
istorică autohtonă, pentru rolul strămoşilor noştri geto-daci în 
istorie şi civilizație? Să fie toate aceste “dispariții” simple 
întâmplări ori nedorinţa celor ce refuză să le caute? 

Perioada medievală, prin scriitorii săi, va fi aceea care va 
hotărâ direcţia, în care se va orienta istoria acestui spaţiu 
carpato-dunărean. Un grup de cercetători consideră că, datorită 
asemănării limbii române cu cea italiană şi, în special, cu cea 
latină, românii sunt nepoții târzii ai romanilor. De ce oare nu 
observau ei o asemănare mult mai evidentă a limbii noastre cu 
sanscrita-vedică? În anii aceia, istoricii noştri, prea mulțumiți 
că, însfârşit, ne cunoşteam acum originea romană (şi încă prilej 
de a ne făli cu această origine, pe care şi celelalte naţiuni nu ne- 
o contestau), erau ocupați cu formularea unei istorii a Patriei, 
pe care încă nu o aveam în plinul ei. Oare dacă ei ar fi acceptat 
că, de fapt, în anii 1859-1918, s-au reunificat doar câteva dintre 
provinciile Daciei, cum ne-ar fi privit Europa? Reapariţia pe 
harta Europei a ceea ce a fost vechia Dacie, redeşteptarea 
conştiinţei unuia din cele mai vechi popoare ale Europei, 


86 


poporul daco-român, nu ar fi fost confortabilă pentru nimeni, 
decât pentru noi. 

Celălalt grup argumentează că, în 165 de ani, trupele 
romane nu ar fi fost în stare să impună limba latină, până la 
completa dispariţie a celei locale. Dacia fiind cucerită în 
proporție de numai 14% de către romani şi cu nişte soldaţi care 
vorbeau orice limbă, numai limba latină nu. Dar să-i vedem pe 
cei care-i consideră pe geto-daci drept cei mai viteji dintre 
traci, drept adevăraţi strămoşi ai poporului carpato-dunărean de 
azi. În anul 1554, la Roma apare “Historia de Omnibus 
Gothorum” a lui Joannes Magnus, care vorbeşte despre geto- 
daci ca despre poporul formator al Europei, despre Zamolxis 
drept acela ce prezintă primele legi scrise din storia omenirii, 
din care se vor inspira cele atheniene şi aproape toate legile 
antichității. El publică nu numai Legile lui Zamolxis, dar şi 
alfabetul getic. În anul 1597, apare la Lyon cartea eruditului 
Bonaventura Vulcanius, “De literis et lingua Getarum sive 
Gotharum”. Anul 1687 constituie un moment deosebit pentru 
istoria spațiului carpato-dunărean, când apare, la Upsala, 
lucrarea preşedintelui Academiei de Ştiinte a Suediei, Carolus 
Lundius, “Zamolxis Primus Getarum Legislator”, o lucrare 
deosebit de documentată despre geto-daci. Dar şi pe teritoriul 
spațiului carpato-dunărean s-au găsit documente care atestă 
continuitatea dacilor în secolul XI; acest document este Codex 
Rohonczi, unde se poate vedea cum scriau dacii, de la dreapta 
la stânga şi de jos în sus. Faptul că slujba în bisericile ortodoxe, 
la vremea aceea, era ţinută în limba dacică, “Latina prisca”, nu 
ne poate mira. Găsim aici primele note muzicale din istoria 
Europei, “Imnul tinerilor blaki”, de credință faţă de Ţară şi 
domnitorul Vlad. 

Un alt document important în acest sens este şi textul 
diplomei de înnobilare conferit lui Nicolas Olahus în 1548 de 
regele Ferdinand al Ungariei ,...Aşa sunt începuturile tuturor 
neamurilor celor prea lăudate între care românii, neamul tău, 

nu Sînt cei mai de pe urmă, despre care se ştie că sînt prăsiți 
din Roma...Unicornul din ţimir (blazon-n.n.) drept aceea 
înseamnă nobilitatea neamului şi deodată şi istețimea , căci ce 
este asprime la fiară, la om aceea este tărime, de care e vestită 
vița românească, maica generalilor celor mai vestiți, dintre 
care este şi loan Huniade, tatăl marelui Matiaş şi cei de pe 
timpul lui, pe marii tăi” (I.S.Firu şi C. Albu. Umanistul 
Nicolaus Olahus. Ed. Ştiinţifică, Bucureşti, 1968). 

Un sprijin incontestabil în atestarea adevărului istoric l- 
am avut din partea cunoscutului jurnalist şi analist politic 
francez al secolului XIX! S.M.Girardin. Referitor la originea 
poporului român Girardin menţiona că poporul român 
„provenea nu numai de la poporul roman ci şi de la un popor 
tot atât de nobil — cel dac”. El a observat că „,...Decebal nu era 
atât de barbar precum s-ar putea crede”. În acelaşi timp el îşi 
pune întrebarea „„...Este un barbar acela care, sub Domițian, 
învingător al legiunilor romane, cerea împăratului să-i trimită 
meşteri şi specialişti de toate felurile, în artele păcii ca şi cele 
ale războiului”. Studiind Columna lui Traian el menţiona „Se 
vede, urmând paginile acestei cărţi, nemaipomenita energie pe 
care au arătat-o dacii. Columna mărturiseşte vitejia dacilor, 
extraordinarul lor spirit de sacrificiu şi curaj în fața morții. 
Există acolo trăsături de disperare, care mărturisesc energia 
sufletelor, pe care romanii aveau să le învingă” (S.M.Girardin. 
Souvenirs des voyages). Convins că românii sunt urmaşi nu 
numai ai romanilor ci şi ai dacilor el constata asemănări între 
dacii de pe columnă şi țăranii întâlniți în calea sa „Eu am văzut 
în câmpurile Valahiei şi pe colinele Moldovei figurile, pe care 
le văzusem pe columna lui Traian” (ibidem). El constată că 
faptul cel mai remarcabil în legătură cu romanizarea Daciei 
este că „,...această provincie îndepărtată, cucerită ultima de 
romani, a conservat cel mai mult urmele şederii lor” (ibidem). 
„Observând numai originile, Valahia şi Moldova fac parte din 
marea familie a Europei Latine. Ei (românii n.n.) poartă nume 

latin, vorbesc limba latină, pământul lor a păstrat nume latine 
şi sub acest aspect ei nu au meritat mai mult uitarea savanților 
şi publiciştilor... Când marile puteri îşi vor retrage trupele din 
Principate (în timpul războiului din Crimeia) ele nu vor trebui 
să repună Tara Românească şi Moldova în starea dinaintea 
războiului căci starea aceasta este precară, ci ele neapărat le 
vor pune sub protectoratul colectiv al Europei în loc de 
protectoratul contradictoriu al Rusiei (cât de mult ne lipseşte 
un Girardin astăzi când Basarabia se află în aceeaşi situaţie ca 
şi principatele româneşti din acea perioadă) şi al Turciei”. 
Referitor la aportul lui Girardin şi al altor publicişti francezi 
publicistul român I. Missail scria la 13 mai 1856: „Oameni 
erudiți şi neconduşi de părtinire, ei au privit tot ce e al 
naţionalității româneşti: originea sa nobilă, trecutul glorios, 
prezentul interesant şi viitorul măreț din adevăratele punturi 
de vedere... ”. 

Înfluențați direct de aceşti „avocaţi străini dezinteresați” 
ai poporului român au apărut şi în spațiul carpato-dunărean 
ilustre personalități, care au cercetat trecutul glorios, scoțând la 
suprafață adevărul adevărat despre acest popor. În Transilvania, 
se naşte una din cele mai erudite personalități ale poporului 
carpato-dunărean, Nicolae Densuşianu (1846-1911), care are 
curajul să-i înfrunte pe toți şi să le dovedească o altă origine a 
poporului din care şi ei făceau parte, una care în loc să înceapă 
în anul 106 d.Hr., se întindea cu mii şi mii de ani în urmă, unde 
moşii şi strămoşii erau nişte eroi, nişte personaje demne de 
respect. El, Nicolae Densuşianu, şi-a închinat toată puterea de 
muncă şi suflarea pentru neamul căruia i-a aparţinut şi cu care 
s-a mândrit. El era dintre aceia care iubeau cu patimă toată țara 
locuită de daco-români, fără anume hotare decât acelea ale 
graiului. Dacia, Dacia protolatină, Dacia Pelasgă era patria pe 
care el a iubit-o, pentru a cărei înălțare a muncit şi s-a 
sacrificat. I-a fost publicată, post-mortem, “Dacia preistorică” 
în 1913. 

Anii trec şi avem surpriza ca să apară în Statele Unite, 
California, Los Angeles, în 1974, cartea profesoarei de 
arheologie europeană, Marija Gimbutas: “The Goddesses and 
Gods of Old Europe”, care parcă în cunoaşterea scrierilor celor 
sus menţionaţi declara spațiul carpato-dunărean drept vatră a 
vechii Europe, iar pe locuitorii acestui spațiu drept autohtoni 
creatori de civilizație europeană, cu mult înainte ca acea 
civilizaţie a grecilor sau cea iudeo-creştină să înflorească. Nu 
putem să negăm un adevăr evident: faptul că poporul carpato- 
dunărean nu a putut dispărea peste noapte, în urma unei invazii 
temporare, parțiale (ocuparea a 14% din teritoriul Daciei de 
către armatele romane) şi pe o foarte scurtă perioadă istorică, 
165 de ani, el, cel mai mare popor din lume după indieni (vezi 
Herodot). Nu putem accepta faptul că până în anul 106 d.Hr. 
poporul daco-român n-a existat, pentru că aşa se învaţă azi în 
şcolile şi universitățile româneşti. Nu putem accepta faptul că 
legiunile romane au pătruns în Dacia, au cucerit 14% din 
teritoriul ei, pentru o perioadă istorică de neglijat şi peste 
noapte toată populația Daciei, ocupată sau neocupată de 
romani, a început să vorbească o limbă nouă, romanică (fără ca 
86% din teritoriul Daciei să fi fost călcat de picior de soldat 
roman). Chiar aşa să fie ca de la soldații romani, sosiți din toate 
colţurile lumii — Africa, Palestina, Germania etc. — au învăţat 
ei, dacii, latina? Nu cumva este mai logic ceea ce ne dovedesc: 
Codex Rohonczi, Joannes Magnus, Bonaventura Vulcanius, 
Carolus Lundius, Nicolae Densuşianu, Marija Gimbutas, 
anume că dacii vorbeau “latina prisca” cu mii de ani înainte ca 
Roma să fi existat. 

POSTPOSTFAŢĂ 


„Dreptul de a ne uni toți românii într-un Singur 

stat nu ni l-au dat războaiele sau tratatele, ci 
realitatea cea mai vie. Granițele noastre n-au fost de 
cucerire, ci de restabilire a unui drept natural pe 
care toate popoarele Europei l-au realizat de la cele 
mai mari până la cele mai mici”. 

(Lucian Blaga) 


Drumul cu spini al unificării Neamului Românesc. 
Marele nenoroc al românilor a fost faptul că Dumnezeu le-a 
dăruit un loc jinduit de mai toţi vecinii. „...Românii sunt 
înghesuiți pe o muche de despărţire între două lumi cu totul 
deosebite: pe o muche de lume, la acest vad de popoare, carile 
ne privesc pe noi ca un fel de gard pe deasupra căruia se 
ceartă, între două influențe egal de puternice şi egal de 
primejdioase” scria M. Eminescu. Erau concluziile după 
analiza atentă a vecinilor, a tendințelor, a scopului şi a 
caracterului politicii lor externe. Să încercăm să urmărim în 
ordine cronologică cum s-a realizat pas cu pas unirea 
formațiunilor româneşti şi formarea, la început, a principatelor 
Române, iar mai apoi, a statului unitar român. Ideea unirii a 
fost în permanenţă în sufletele românilor. Prima mică unire a 
românilor a avut loc la sfârşitul sec. XIII, când pe harta 
Europei din mai multe formaţiuni statale au apărut cele două 
Principate Române — Valahia (Ţara Românească) şi Moldova 
(v. harta anexată. Societatea Română la cumpănă de milenii. 
Ed. Ştiinţifică şi Enciclopedică, Bucureşti, 1983). Apariţia 
statelor medievale româneşti a fost încununarea unui proces 
mult mai îndelungat de redobândire de către urmaşi a ceea ce a 
aparținut vechilor daci. „Era sădită în inimile acelor oameni 
vechi iubirea pentru tot ce e drept, bun şi frumos: însă nobila 
sămânță, abia răsărită din pământ, era mereu strivită de 

copitele sălbaticilor cete de vrăjmaşi, Veacuri au trecut astfel: 
în curgerea veacurilor,cete de sălbateci au pierit una câte una. 
Noi am rămas, iar astăzi stăm adăpostiţi între hotarele ţării 
noastre” scria Titu Maiorescu. 

Însă numai apărute pe harta Europei aceste state 
medievale româneşti au devenit țintă a vecinilor hulpavi. 
Imperiul Otoman, mai apoi cel austroungar şi mai târziu 
imperiul rus, conducându-se de principiul „divide et impera” 
nu au dorit niciodată unirea principatelor. Ruşii pe ale lor 
(cnezate) şi le-au unit în secolul al 16", pe când noi, românii, 
nu avem dreptul să facem acest lucru nici în secolul al XX". 
Pe parcursul existenţei acestor 2 state româneşti au existat 
multiple tentative de unificare. „...0 ,„ Unire” dorită de viacuri 
de toți românii cei mai însemnați a amânduror principatelor; o 
„ Unire” pe care cu armele în mână au dorit să o săvârşească 
Ştefan cel Mare şi Mihai Viteazul...” (M.Kogâlniceanu). 
Mihai Viteazul a realizat la 1600 prima mare Unire, fie şi prin 

forța armelor (dar oare knezatele ruseşti nu s-au unit prin 
puterea armelor?), fie pe o perioadă foarte mică (doar 1 an de 
zile). „Banawuckuŭ eocnodapv Muxaun Xpa6puiuu e 1600 e. na 
00un  momenm  06vedunun  Tpancunanuro,  Banaxuo u 
Monoaeuro (exmouaa beccapa6uro) (Domnitorul valah Mihai 
Viteazul în a. 1600 pentru un moment a unit Transilvania, 
Valahia şi Moldova (inclusiv Basarabia)” scrie istoricul rus de 
origine basarabeană L.S.Berg. Marele merit al lui Mihai 
Viteazul a fost reînnoirea şi menţinerea flăcării aprinse a 
unionismului. Întitulându-se „Cu mila lui Dumnezeu Domn 
Terei Româneşti, a Moldovii şi Ardealului” Mihai Viteazul a 
fost practic primul apostol al Marii Uniri. Acest foc însă a 
rămas să mocnească mai mult timp, inclusiv în inimile 
românilor din afara celor două principate româneşti. Mai 
rămânea, însă, în afara statelor naționale româneşti o parte 
însemnată a românilor — urmaşi direcți ai dacilor, românii din 
Transilvania, care gemeau sub jugul Imperiului Austroungar. 
Unul dintre primii luptători pentru drepturile românilor din 
Ardeal a fost loan Inocențiu-Micu Klein născut în a. 1692 — 
reprezentant de vază al renumitei şcoli ardelene. În a. 1732 
împăratul Imperiului Habsburgic îi conferă rangul de baron de 
Szad (Sad), iar în 1733 obține scaun în dieta Transilvaniei. 
Acest lucru se întâmpla pentru prima dată când un exponent al 
românilor, care constituiau 70% din întreaga populaţie, 
devenea membru al dietei. În lupta sa pentru drepturile 
românilor chiar cu riscul vieții întâmpina o rezistență majoră 
din partea nobilimii celor trei națiuni. Guvernul format din 
reprezentanţii nobilimii care-şi temea situația privilegiată prin 
orice drept acordat românilor nu numai că respinge această 
tentativă a lui Micu Klein, dar şi aduce grave învinuiri la adresa 
poporului român: „...românii sunt mulți dar sînt o masă 
uniformă şi nu pot fi consideraţi națiune; nu au nobili mari 
(magnați), iar nobilii lor nu sunt capabil să ocupe vreo funcţie 
(parcă am mai auzit ceva similar şi în cazul Basarabiei. În 

perioada ţaristă membri ai dumei din partea Basarabiei erau de 
alde Purişkevich, nobilii basarabeni fiind admişi la conducere 
în foarte rare cazuri. lar mai recent în Basarabia postbelică la 
funcţii de conducere din acelaşi motiv inventat erau admişi 
numai reprezentanți ai națiunii ruse, rareori şi dintre băştinaşi, 
dar cu condiţia să fie de peste Nistru); episcopul român (loan 
Micu-Klein — n.n.) nu este pregătit de a fi membru al 
guberniului, deoarece nu e jurist şi în guvern nu se discută 
probleme spirituale; ar fi o mare ofensă pentru episcopul 
romano-catolic de la Alba lulia să stea alături de un episcop 
„grec ” (adică loan Micu Klein — n.n. ) (Să nu-l spurce cumva 
prin credinţa sa ortodoxă)...Cere aceea ce derogă, în gradul cel 
mai mare, privilegiilor şi scutinţelor celor mai vechi dobândite 
de la regi şi principii (de la nomazii semisălbatici care au venit 
de aiurea după anii 700, dar unde sunt drepturile băştinaşilor 
obținute pe parcursul câtorva milenii —n.n.),... în fine, aceea ce 
clerului şi plebei valahe, după firea lor prea bine cunoscută, 
nu li se cuvine niciodată” (loan Inocenţiu Micu-Klein. Carte de 
înțelepciune latină). Ca să vezi. O rasă inferioară, cărora nu li 
se cuvine niciodată nici un drept. În a doua călătorie la Viena, 
loan Inocenţiu Micu-Klein are fericitul prilej de a cumpăra de 
la un negustor din Petersburg o copie a lucrării lui Dimitrie 
Cantemir „Hronicul vechimei a romano-moldo-vlahilor”, din 
lectura căreia a înțeles adevărata istorie a tuturor românilor, 
titlul cărții care urmează după Introducere rămânându-i întipărit 
în inimă pentru totdeauna „Hronica a toată Țara Românească, 
care apoi s-a împărțit Moldova, Muntenia şi Ardeal”. 

Însă imperiile vecine aveau alte interese. „Divide et 
impera (împarte şi  împărățeşte)”, lozinca majorității 
imperiilor, a fost pusă la baza politicii imperiilor turc, 
austroungar şi a regatului polonez în raport cu Principatele 
Române. Primul rapt din teritoriul Țării Moldovei a fost făcut 
în conformitate cu Convenția încheiată între Imperiul 
Habsburgic şi Imperiul Otoman de la 1775, conform căreia 

partea de nord a Moldovei cu vechea capitală Suceava trecea în 
proprietatea Imperiului AustroUngar. Argumentul, cu care a 
operat Imperiul AustroUngar a fost „...pentru a facilita 
legăturile Translivaniei cu Pocuția şi Lodomeria, posedate de 
Curtea Imperială...”. Un argument foarte „serios”, dar cel 
puţin e spus în mod deschis. Vom vedea ulterior la ce 
argumente a apelat Rusia în situații similare. 

Apariția pe harta Eurasiei a Imperiului Rus cu toate 
apucăturile sale imperiale şi cu interesul său deosebit în 
Balcani a amânat şi mai mult ziua unirii. Să ne amintim de 
declarația unuia dintre apologeții panslavismului din secolul 
XIX Aksakov „Ce bine ar fi fost pentru unirea tuturor slavilor 
dacă n-ar fi existat România”. În secolul 18 prin aportul lui 
Petru I şi, în special, în perioada Ecaterinei a II hotarele 
imperiului rus s-au lăţit considerabil, preponderent pe sama 
vecinilor săi europeni. „Ekamepuna gena 0ee gounb! c 
Typuueu. B 1772-74 eo0ax pycckue &oiicka 3ananu oða 
KHaodcecmea u Ekamepuna Oymana o6pamumvb ux 8 pycckue 
nposunųuu...(Ecaterina a dus două războaie cu Turcia. În a. 
1772-74 armata rusă a ocupat ambele cnezate (principate n.n.) 
şi Ecaterina intenţiona să le transforme în provincii turceşti» 
(L.S.Berg, idem). lată care era (şi mai este) interesul adevărat 
al Rusiei. Situaţia politică creată le-a permis ruşilor să-şi mute 
hotarul (precum un vecin puternic îşi mută gardul în grădina 
unui vecin mai slab) pe Nistru, fapt consfințit în Tratatul de 
Pace încheiat între Imperiile Rus şi Otoman în a. 1792. Vom 
vedea ulterior cum Rusia şi-a respectat obligaţiunea referitor la 
faptul că,...râul Nistru va trebui să servească în toate timpurile 
delimitarea între cele două imperii...” (v. fragmentul alăturat). 
Deja în a.1808 (după mai puțin de 20 de ani) într-o convenție 
secretă (similară Pactului Ribbentrop-Molotov) încheiată între 
Franţa şi Rusia, sunt foarte clar specificate interesele Rusiei 
„Anglia va recunoaşte, dintr-o parte reunirea Valahiei, 

Moldovei şi Finlandei la imperiul rus, şi, din altă parte, Joseph 
Napoleon Bonaparte — drept rege al Spaniei şi Indiilor”. 

După cum vedem poftele ruşilor erau mari însă situația 
creată la 1812 i-a impus pe ei să se mulțumească doar cu o 
parte din teritoriile jinduite — teritoriul dintre Nistru şi Prut, 
numit ulterior Basarabia ca gubernie a imperiului rus. Să 
vedem ce argumente aduceau pe timpuri unii ruşi privind 
dreptul Rusiei asupra Basarabiei ,„Hekomopbie u3 pycckux 
2a3em «Oombicnuearom» nampuomuueckue 60npocbl, 2060pa 
ymo Poccua umeem npaeo na beccapaGuro, umo ee goticka 
Cmonbko pa3 npownu uepe3 Monooey, uacmbro Komopoŭ 
aennemca beccapaGua, ne 3a0ymbiaacvb 6 >mom Momenm, umo 
əmu  &mopocenua na  meppumopurlo Monðosii vinu 
npomuo3axonbi, mem Gonee umo OHU Gvinu 60 8pema 6OŬHbL C 
Typuueu, a ne c Monðosoù u Ona Monoogvi Aeunucb 
Hacmoauţum Geocmeuem» (Unele ziare ruseşti „inventează ” 
probleme patriotice, afirmând că Rusia are drepturi asupra 
Basarabiei, că armatele ei au trecut de atâtea ori prin 
Moldova, a cărei parte componentă este Basarabia, 
negândindu-se în acest moment la faptul că aceste imixiuni pe 
teritoriul Moldovei erau nelegitime, cu atât mai mult ele au 
avut loc în timpul războiului cu Turcia, dar nu cu Moldova, 
pentru Moldova acestea fiind o adevărată catastrofă) 
(L.S.Berg, idem). Repetăm încă o dată, aceste cuvinte au fost 
scrise de un neprieten al românilor. După cum vedem, 
argumentele sunt foarte „serioase ”. 

Principatele româneşti, slăbite de dominația turcească de 
peste 300 de ani, de domniile perindate foarte des, stimulate de 
marile puteri ale epocii (în primul rând de Turcia, dar şi de 
Polonia, Imperiul Austro-ungar), de domniile fanariote, păreau 
o pradă uşoară pentru imensul colos (militar doar, nu şi 
cultural, economic) din Asia — Rusia la începutul secolului al 
192. Într-adevăr, la început, fiind un stat de aceeaşi credință 
(un timp Moscova se considera fariseic o a 3" Romă, uitând 

faptul că ei s-au creştinizat ultimii în spațiul european), 
mascându-şi politica de cuceriri prin cea de eliberare de sub 
jugul otomanilor necredincioşi, popoarele balcanice, inclusiv şi 
poporul român, au crezut în sinceritatea politicii ruseşti. De 
menţionat că şi domnitorul Moldovei marele cărturar şi 
academician a mai multor academii europene Dimitrie 
Cantemir a căzut pradă acestei politici bine mascate. Însă în 
urma primelor contacte avute cu hoardele ruseşti românii, în 
special, cei din Moldova au simțit pe pielea lor adevărata 
natură a rusului. În pofida mai multor ucazuri ale ţarului de a se 
comporta bine cu popoarele balcanice (pentru a-şi crea o aură 
de salvatori ai drepteredincioşilor în faţa acestor popoare 
năpăstuite de soartă) soldaţii armatei ţariste, pe unde treceau se 
comportau mult mai rău ca turcii (genele de cuceritori nomazi 
erau încă vii în sângele soldaților ruşi, care se considerau 
europeni, însă rămâneau asiatici prin comportament, dar şi prin 
sânge). Jugul turcesc era înlocuit cu un mult mai greu jug 
rusesc, exprimat prin nenumăratele corvoade şi greul 
aprovizionării armatelor ruseşti în timpul interminabilelor 
războaie ruso-turce (aduceți-vă aminte expresiile batjocoritoare 
ale lui Kutuzov, spuse în adresa țăranilor români atunci când 
din lipsă de boi erau înhămaţi la care). Rusia a profitat pe 
deplin de slăbiciunea imperiului otoman aflat în decădere, de 
coruptibilitatea unor boieri şi domni din principatele româneşti 
(cedarea Basarabiei a fost rezultatul direct al trădării 
demnitarului de pe lângă curtea domnească a domnitorului 
Moldovei Moruzi), dar şi de alura de eliberatori ai 
drepteredincioşilor, făcându-se de facto stăpâni ai ambelor 
principate timp de cca. 40 de ani, impunându-le ambelor 
principate un protectorat (chiar dacă ele nu-l doreau) prin 
cunoscutul Regulament organic, care era un fel de constituţie a 
principatelor, elaborată şi impusă de ruşi. Prin participarea 
indirectă la înăbuşirea mişcărilor populare, care ar fi dus la 
independenţa Principatelor (cum a fost mişcarea lui Tudor 

Vladimirescu) şi altele mai draconice imperiul țarist făcea tot 
posibilul pentru a stinge la români flacăra unionismului. 

Cu toate acestea revoluția din 1848 s-a desfăşurat sub 
stindardul unirii Principatelor. În Moldova este formată Partida 
Naţională, care şi-a pus drept scop unirea Moldovei cu Țara 
Românească. Întemeietorii Partidei Naţionale: Alexandru loan 
Cuza, Mihail Kogâlniceanu, Costache Negri, Vasile Alexandri 
şi arhimandritul Neofil Scriban, activând în ilegalitate, au 
pregătit fundamentul Unirii. Unul din locurile întrunirilor 
clandestine ale membrilor Partidei Naţionale era casa boierului 
Costache Negri, situată în localitatea Tescani din părțile 
Bacăului (astăzi casă muzeu a lui Eugen Enescu, care a fost 
căsătorit cu fiica lui C.Negri). Mai bine, poate, decât a putut s-o 
exprime vreun român, ziaristul francez Hippolyte Desprez într-un 
articol înserat în publicaţia „Revue des Deux Mondes” face 
următoarea apreciere cu privire la dezvoltarea spiritului național 
românesc în ajunul revoluției din 1848: „Prost slujit de oamenii 
pe care i-a adus la putere, persecutat cu înverşunare de greci şi 
de ruşi, slab încurajat de turci, românismul supravieţuieşte totuşi şi 
prosperă; el domneşte în Moldo-Vlahia, stăpâneşte Bucovina, 
Ungaria răsăriteană, Transilvania, în ciuda maghiarilor, 
Basarabia, în pofida ruşilor, şi a stabilit între toate tările 
române o legătură de idei şi de interese nu mai puţin puternică 
decât cea de sânge, întreagă Românie este fidelă acestei 
credințe de neam... Moldo-Vlahia rămâne până în prezent 
punctul spre care converge şi unde se concentrează această mare 
activitate a spiritelor, şi tot aici, orice ar face fanarioții şi ruşii, 
faptă... ”. Rusia însă, în circulara contelui Nesselrode, adresată 
misiunilor diplomatice, la 19/31 iulie 1848, subliniază 
„Constituirea unui stat unitar românesc ar pune în primejdie 
integritatea celor trei imperii vecine, amenințând echilibrul 
Europei” (cam tot aşa cântă şi neovelicoruşii de astăzi referitor 
la problema retrocedării teritoriilor româneşti aflate astăzi în 

componența Ucrainei). Însă nimic nu mai putea opri dorința 
nestăvilită a românilor de trăi împreună. lată ce spune Iorga într-un 
articol de ziar: „A sosit un ceas pe care-l aşteptam de peste două 
veacuri...A sosit ceasul în care cerem şi noi lumii, cinstit, cu 
jertfa a tot ce avem, ceea ce alte neamuri, mai fericite, au de atâta 
vreme, unele fără să fi vărsat o picătură de sânge pentru aceasta...” . 
În această perioadă o deosebită importanţă pentru Partida 
Naţională, care aspira la independenţă, a avut ajutorul acordat 
de Franţa, ea fiind avocatul principatelor româneşti în faţa 
caselor regale şi guvernelor europene. În „Gazete de la 
Moldavia ” la 1856 după Congresul de la Paris Girardin scria 
„dorința de a sprijini în Orient dreptul unei rase, plină de 
inteligență şi care se leagă Europa de Apus prin evenimente în 
originea sa”. Unirea Principatelor nu era agreată la 
Constantinopol. Numai avocați ca Girardin au putut înclina 
balanţa cu toate că unii corespondenţi scriau tocmai contrariul. 
Referitor la spusele unui corespondent din 
Constantinopol Kogâlniceanu nu-şi reține reproşul „Nu putem 
înțelege de care români vorbeşte corespondentul din 
Constantinopol când zice că românii nu vor Unirea (parcă s-ar 
scrie despre Stepaniuc, Stati, V. Borşevici ş.a. de teapa lor, care 
declară cu spume la gură că „moldovenii nu vor unirea cu 
România”). Poate că vorbeşte de prietenii dumisale de acolo: 
aceasta se poate, dar ei nu fac națiunea română” („Steaua 
Dunării”, 1956). La 1856 Girardin în „Journales des Debats” 
recenza broşura antiromânească a lui N. Istrate (parcă ar fi a 
lui Stati): „ Totdeauna am crezut că unirea Țării Româneşti cu 
Moldova era bună pentru români, bună pentru turci, bună 
pentru toată Europa” (ascultați-l dlor-tovarăşi români 
antiromâni pe acest francez, care a ştiut ce spune). Referitor la 
dubla alegere a lui A.I.Cuza Girardin scria: „Trebuie să 
recunoaştem că această dublă alegere constituie un mare pas 
către unirea completă a principatelor unite. Este mai ales un 
mare pas împotriva dezunirii, este o dovadă solemnă a 

perseverenţei românilor în dorința lor naţională. lată, în 
Sfârşit ei acţionează singuri. lată că nu mai întreabă pe 
nimeni”. 

Merită să fie aduse aici argumentele unui alt francez Felix 
Colson. În a. 1837 a venit la Bucureşti în calitate de secretar al 
Consulatului francez, iar în a. 1839 s-a reîntors la Paris. Prima 
sa lucrare „Precis des droits des moldave et valaques” 
publicată în 1839 este adresată tuturor cabinetelor Europei cu 
speranţa „... să poată trezi indiferența lor, să răstoarne toate 
combinaţiile politice care ating aceste drepturi şi a-i reda 
libertatea”. În lucrarea „Gloria trecută a românilor” autorul 
subliniază că „...românii au calități rare şi de preț care le 
asigură viitorul”. El dezaprobă regulamentul organic, prin care 
Rusia îşi aroga dreptul de al demite pe domn, astfel încât 
domnul „...nu era altceva decât paşa al Rusiei”. „Partidul 
național — scrie Colson - se ridică în adunare contra 
încălcărilor Rusiei. El face toate eforturile pentru a face să 
înceteze protectoratul Rusiei”. În continuare el constată: „Nu, 
nu ne este permis să ne îndoim că naţiunile pelasge formară 
poporul latin...Este incontestabil că pelasgii contribuiră la 
fondarea Romei. Pentru ce să ne mirăm atunci că pelasgii 
panonieni, că pelasgii din Tesalia, din Macedonia, că pelasgii 
Daciei vorbiseră şi conversaseră dialectul lor naţional, 
pelasgicul vlah, care a purtat în Italia numele de latin” (F. 
Colson). 

În sfârşit clipa multaşteptată de toţi românii din vechia 
Dacie a sosit. La 5 ianuarie 1859 la Iaşi Alexandru Ioan Cuza 
este ales domnitor al Moldovei. La 24 ianuarie 1859 la 
Bucureşti Alexandru loan Cuza a fost ales şi domnitor al Ţării 
Româneşti. Cât de înflăcărat a fost discursul rostit de Vasile 
Boierescu în adunarea electivă din Bucureşti la 24 ianuarie 
1859: „Pentru ce suntem împărțiți în două câmpuri?” Oare nu 
suntem toți fiii aceleiaşi mume? Care este cauza diviziunii 
noastre? Care este mărul discordiei dintre noi?” În pofida 

uneltirilor ruseşti la sfârşitul anilor 60 ai secolului 19, grație 
sprijinului politic al țărilor Europei (în primul rând al Franței, 
dar şi al Angliei, Austriei, chiar şi al Turciei, convinsă de 
europeni că pentru ei e mai bine să aibă la hotare un stat 
unificat puternic în calea expansiunii ruseşti) principatele 
româneşti au realizat mica Unire, împotriva căreia până în 
ultimul moment (în 1878 la Congresul de la Berlin când statul 
român a fost recunoscut de marile puteri europene) Rusia a fost 
împotrivă (de ce grijă a „fraților de credință” am avut parte). 
La 27 mai 1877, în Monitorul Oficial al României au fost 
publicate mai multe cuvântări ţinute în Senat şi camera 
Deputaţilor (v. fragmentul alăturat), precum şi cuvântarea 
deosebit de înflăcărată a ministrului Afacerilor Străine, M. 
Kogâlniceanu, care s-a terminat cu fraza „Suntem independenți. 
Suntem națiune de sine stătătoarel!”. Peste un an 
independența României a fost recunoscută prin Tratatul de la 
Berlin din 13 iulie 1878 de către toate puterile occidentale, cu o 
condiție impusă de ruşi: art. 45: „„..principatul României 
retrocedează M.S. Împăratului Rusiei porțiunea teritoriului 
Basarabiei, despărțită de Rusia în urma Tratatului de la Paris 
din 1856...”. Tânăra diplomaţie românească condusă de 
premierul I.C.Brătianu şi ministrul de externe M. Kogâlniceanu 
ia înfruntat pe rechinii diplomaţiei ruseşti condusă de ţarul 
Alexandru N™ la Congresul de la Berlin. Obţinând sprijinul 
marilor puteri europene Rusia a cedat în privinţa recunoaşterii 
statului român, însă nu fără a rupe din trupul tânărului stat (şi 
aşa ciuntit, fără Transilvania şi Bucovina), apărut pe harta 
Europei, judeţele Izmail, Cetatea Albă şi Cahul. Cu toate 
acestea în sfârşit s-a realizat visul de secole al românilor de a 
avea un stat unitar. Sacrificiile înaintaşilor nu au fost în zadar. 
Marea Unire de la 1918 a fost o continuare logică a 
edificării statului unitar român. Este semnificativ faptul că 
anume Basarabia (,,...7recută prin foc şi prin sabie, furată, 
trădată mereu. Eşti floare de dor Basarabie, eşti lacrima 

neamului meu” cum ar spune Dumitru Matcovschi), care a 
cunoscut cel mai crunt regim de ocupaţie (cel al Rusiei țariste, 
care a promovat consecvent o politică diabolică de 
deznaționalizare şi colonizare), a fost prima regiune 
românească care a revenit la sânul Patriei Mame. Să fim demni 
de înaintaşii noştri. Cât de inspirate, pline de suflet erau 
sfaturile date de Alexe Mateevici în mai 1917: „,...Mai întâi de 
toate să ştiţi că fără unire nu vom dobândi nimic. Deci să avem 
un gând, o inimă, un ideal. Al doilea sfat e acesta. Lucrul drept 
poate înflori numai dacă se întemeiază pe idei drepte... Al 
treilea sfat pe care vi-l dau este: să staţi cu mare putere la 
straja intereselor naţionale. Să nu ne alipim la partide străine, 
care nu luptă pentru neamul nostru, şi să nu luptăm pentru 
interesele de clasă, ci pentru cele de obşte, naţionale... Și, în 
sfârşit, cel din urmă al meu sfat e: să nu uităm norodul, 
țărănimea care a suferit atâtea până acum! Să-l luminăm, să 
mergem mână în mână cu el, căci fără noi el nu poate face 
nimic, după cum noi nu putem face nimic fără el...”. „Să 
mergem în norod, să-l luminăm” ne îndemna marele 
Mateevici. 

Sfat, care a fost auzit şi înțeles, în primul rând, de marii 
înaintaşi ai intelectualității basarabene ai epocii I. Inculeţ, P. 
Halipa, I. Buzdugan ş.m.a. şi nu numai. Apologetții 
moldovenismului primitiv încearcă să ne convingă că, în 
realitate, la 27 martie 1918 Basarabia a fost „cotropită de 
trupele româneşti”. Voi încerca să combat aceste erezii 
staliniste, contrapunând unele evenimente din acea perioadă 
istorică concretă care a precedat Marea Unire. În primul rând în 
perioada 1917-1918 România se afla în stare de război cu 
puterile Axei, luptând în alianță cu Rusia ( „4 lupta cu Rusia în 
unire cu ruşii este un act de sinucidere” scria marele 
Eminescu), băgată de Rusia la insistența ei în acest coşmar 
România până în a. 1916 rămânând neutră. Revoluția burgheză 
(27 februarie 1917) şi puciul bolşevic (7 noiembrie 1917) au 

dezorganizat totalmente trupele ruseşti aflate pe frontul român. 
Tot greul războiului căzuse pe umerii armatei române, care, 
practic lupta pe două fronturi: în Vest cu forţele Axei şi în Est 
— cu bandele bolşevizate ruseşti. Fără nici un ajutor din afară 
România nu a putut rezista presiunii germane cedând spre 
sfârşitul a. 1917 cca 2/3 din teritoriu şi capitala Bucureşti, 
întreaga conducere de vârf trecând la Iaşi, Iaşul devenind 
temporar capitala României. Flacăra Unirii Basarabiei cu 
România nu a încetat să ardă nici pe o clipă de la raptul din 
1812, însă condiţiile vitrege de la sfârşitul a. 1917 au reaprins 
cu o nouă forță această flacără. Tot greul asigurării spatelui 
frontului cădea pe umerii bieţilor țărani basarabeni, la aceasta 
adăugându-se şi terorizările (furturi, violuri, omucideri etc.) 
populaţiei de către dezertorii ruşi contaminați de propaganda 
bolşevică. Toţi aceşti factori au accelerat Unirea. Primii paşi 
spre Unire nu s-au făcut la Chişinău. Bălțenii, cei din capitala 
de Nord a Basarabiei, au fost cei care primii, la 3 martie au 
declarat Unirea cu România. La scurt timp exemplul lor a fost 
urmat de județul Soroca şi Orhei, care au votat unirea cu 
România pe data de 13 şi, respectiv, 25 martie. La 27 martie 
Sfatul Ţării — organul legislativ ales în mod democratic şi 
reprezentativ (ce nu ar îndruga neomoldoveniştii de astăzi) 
prezidat de I. Inculeţ, pus, de asemenea, în faţa pericolului unui 
puci bolşevic la Chişinău, a legiferat aceste decizii venite din 
teritorii, adoptând prin votul majoritar al membrilor Sfatului 
Țării Actul de Unire a Basarabiei cu România. „Poziția 
geopolitică a României putea fi salvată prin unirea politică a 
întregului neam în care scop cultura trebuie să joace rolul de 
căpetenie în unitatea morală şi în dezvoltarea aptitudinilor 
fireşti ale poporului aşa cum erau cum erau cuprinse în 
patrimoniul moştenit de la străbuni”. Un sfat frumos al lui 
Eminescu tradus în viață peste cca 40 de ani. Aşa a fost, nu 
cucerirea de către România a Basarabiei cum îndrugă 
neomoldoveniştii (acelaşi V. Stati declara într-o emisiune 

televizată că România la momentul Unirii Basarabiei era 
„mâțăţăcă de tot”, fiind în mare parte ocupată de puterile Axei 
ŞI, deci, evident nu putea fi agresor). Era natural să se întâmple 
acest lucru deoarece populaţia (lăsând la o parte aspirațiile de 
neam şi de sânge ale majorităţii populației puse la îndoială de 
noii moldovenişti) pur şi simplu dorea să se afle sub un scut 
sigur în situația când totul în jur ardea (mă refer la războiul 
civil din fostul imperiu rus). Este evident (pentru cei care 
doresc să înţeleagă acest lucru) că aşa zisele argumente ale 
statiliştilor, nazariştilor, boiko-tiştilor ş.a. nu rezistă nici unei 
critici. Starea de spirit, în special a intelectualității autohtone, 
dar şi a multor țărani poate fi exprimată prin cuvântarea 
înflăcărată a ilustrului profesor universitar, savant, mucenic al 
regimului țarist C. Stere, ţinută în Sfatul Țării: „,...Nimeni, în 
afară de noi, n-are dreptul să vorbească şi să hotărască ceva 
în numele poporului Basarabiei... Omul (se referea la declarația 
unui rus că dacă se va face unirea Basarabiei cu România toată 
intelectualitatea rusească va pleca de aici (parcă am mai auzit 
astfel de nerozii) n.n.) la care sentimentele de legătură cu 
această ţară sunt atât de slabe şi şubrede, poate să aibă 
acelaşi mod de judecată, ca şi populația băştinaşă? Poporul 
românesc n-a venit în Basarabia din afară, el aici s-a născut, 
aici a fost acel cazan, unde au fiert şi s-au topit toate acele 
elemente din care s-a născut poporul român. Noi n-avem unde 
ne duce şi pe noi nimeni nu ne poate alunga din casa noastră. 
Un veac fără sfârşit, noi plecaţi, tăcuţi, conştienţi de 
slăbiciunea noastră, noi am dus jugul, un veac întreg limba 
noastră a fost interzisă, un veac întreg cartea în limba natală a 
fost persecutată, ca o otravă revoluţionară...Și acuma, când 
noi vroim să intrăm ca stăpâni în casa noastră, reprezentanții 
minorităților n-au dreptul moral de a închide uşa în faţa 
noastră”. Ce pot contrapune aceşti „născocitori de istorii 
integrate ” acestui elan al clasei politice de atunci (cât de mult 
îi lipseşte Basarabiei de astăzi)? Ei bine, Actul Unirii de la 27 

martie 1918 s-a realizat. Basarabia, prima provincie 
românească din afara Ţării şi-a declarat unirea. De ce prima? A 
fost la mijloc probabil şi o cauză obiectivă (Transilvania la acel 
moment se afla sub ocupație germană şi austroungară), însă 
explicația constă în faptul că regimul de ocupație rusesc a fost 
mult mai crunt decât cel austroungar. Pentru cercurile maghiare 
din Transilvania Marea Unire de la 1 decembrie nu era decât 
„un capriciu, o aventură politică a românilor”. 

Deosebit de importantă pentru soarta țăranilor basarabeni a 
fost reforma agrară, înfăptuită în Basarabia în perioada 1920-1923. 
Aceasta a permis realizarea unui salt esenţial în agricultură, 
vitărit, viticultură etc. De exemplu, suprafețele de vie au crescut 
în perioada 1918-1939 de patru ori, tot de atâtea ori a crescut şi 
volumul producţiei vinicole. Numai în perioada 1918 - 1923 
numărul vitelor cornute mari s-a dublat. Basarabia produce circa 
la 70% din toată cantitatea de seminţe de ulei din România, în 
această perioadă Basarabia devenise un mare exportator de 
produse agricole (cereale, vin, fructe, vite etc.) în Germania, 
Cehoslovacia, Palestina, Egipt, Austria ş.a.(cât de necesare ar fi 
fost aceste pieţe pentru noi în condiţiile crizei actuale), în această 
perioadă în transnistria sovietică regimul bolşevic a provocat 
foametea din anii 1932-33, care a secerat zeci de mii de vieți 
omeneşti. 

În plan cultural-politic în perioada 1918-1940, Basarabia a 
realizat un salt considerabil. Rusificată până la refuz de regimul 
țarist în cei peste 100 de ani de ocupaţie, Basarabia a renăscut 
asemenea păsării Phoenix, revenind în spațiul cultural şi 
lingvistic firesc. A.Boldur, Şt.Ciobanu, O.Ghibu, G.Bezviconi, 
Gh.I.Brătianu, P.V.Ştefănucă, Gh.Madan sunt doar câteva 
personalități care au participat activ în această perioadă la 
restabilirea imaginii trecutului cultural şi istoric al Basarabiei 
prin scrierile lor, fondarea diverselor asociaţii culturale, precum ar 
fi „Astra ” Basarabiei şi „Cuvânt moldovenesc” la Chişinău, a 
societăţilor culturale judeţene şi municipale ,, Unirea” din Bălţi, 

„Petru Movilă” şi „Iulia Haşdeu” din Chişinău, „Bogdan P. 
Haşdeu” din Cetatea-Albă ş.a.m.d. 

În această perioadă în Basarabia au activat şi cele mai 
luminate personalități politice (cât de mult le lipsesc 
personalităților politice de astăzi curajul civic, punerea intereselor 
naționale mai presus de toate!): Ion Inculeţ, Pan Halipa, Ion 
Pelivan, Petru Erhan, Ion Valută, S.Murafa, I.Buzdugan ş.a., 
personalități care au realizat Unirea Basarabiei la Patria-Mamă, 
personalităţi care au pus mai presus de toate interesul național, 
aducându-şi contribuţia în mod esenţial şi la prosperarea statului 
unitar român. 

Ion Pelivan, „marele român basarabean”, cum l-a apreciat 
peste ani Pan Halipa, „om ridicat deasupra tuturor intereselor 
meschine” (O.Ghibu), care, văzându-şi idealul împlinit după Unirea 
Basarabiei cu Ţara, se consacră cu trup şi suflet operei de unire 
spirituală a provinciei natale cu Patria istorică. A ocupat posturi de 
mare responsabilitate. În 1918 a fost ministru de justiţie în 
guvernul Republicii Democratice Moldoveneşti, iar la alegerile 
din 1919 este ales senator de Iaşi, ulterior ocupând postul de 
ministru de justiţie în guvernul Vaida-Voevod. În fruntea unei 
delegații de basarabeni Domnia sa a apărat la Conferinţa de pace 
de la Paris Unirea Basarabiei cu România, de asemenea şi la 
Conferința de la Geneva. 

O altă personalitate, Şt.Ciobanu, originar din Talmaz, judeţul 
Tighina s-a manifestat ca un savant de forță, dar şi ca proieminent 
om politic, fiind unul din întemeietorii şi membrii guvernului 
Republicii Democratice Moldoveneşti, iar după Unire deţinând 
diferite funcţii, inclusiv pe cea de ministru al cultelor şi artelor în 
unul din guvernele de la Bucureşti, membru al Consiliului de 
Coroană ş.a. O lecție de adevărat patriotism şi rar curaj civic a fost 
votarea de către el în şedinţa din 27 iunie 1940 a Consiliului de 
Coroană împotriva cedării Basarabiei Uniunii Sovietice şi 
cunoscuta declarație din cadrul respectivei şedinţe „„...Sire, 
provincia românească dintre Prut şi Nistru a făcut parte 

integrantă din vechea Moldovă... Dorinţa de a se realiza Unirea a 
fost atât de mare, încât populaţia n-a ținut seama că Vechiul regat, 
în parte sub ocupaţie, se găsea într-o situație critică. Şi atunci 
cum s-ar putea abandona o populaţie românească, care cu atâta 
încredere s-a aruncat în braţele statului român? Chiar şi 
minoritățile şi-au arătat tot devotamentul față de neamul 
românesc...Acei dintre membrii Consiliului care susțin că 
această cedare va fi provizorie se înşeală. Noi, care am simţit 
cizma robiei ruseşti, nu putem crede că stăpânirea rusească va fi 
uşor de înlăturat”, înflăcăratul patriot Şt.Ciobanu, decorat cu 
„Marea Cruce a Coroanei României ”, ordinul „Ferdinand P’ în 
gradul de ofiţer, ordinul „Meritul Cultural” clasa I ș.a., a avut o 
viziune de profet referitor la faptul că, odată instaurată, stăpânirea 
rusească va fi greu de înlăturat. După cedarea cu prea mare uşurinţă a 
Basarabiei la 1940 în Basarabia s-a instaurat poate cel mai crunt 
regim de teroare, pe care l-a cunoscut acest colț de ţară pe parcursul 
lungii sale istorii. Timp de peste 50 de ani regimul sovietic comunist 
a comis crime de neimaginat împotriva acestei aşchii de popor 
înstrăinate, care „De veacuri sângerează şi suspină,/ Orfană în 
imperiul rusesc./Calvarul stinge firea ei română/ Uitată de 
sărutul părintesc "(Valentin Bardă “Chişinău. 1918; Alba 
Tulia, 1998). Însă, probabil ceea ce ne-a salvat întotdeauna, a 
fost profunzimea simțului național, pătruns până la nivelul 
geneticului. Atunci când sbirii de la Kremlin considerau că în 
acest colț de ţară deznaționalizat, mancurtizat, debusolat de-a 
binelea poporul nu mai avea nici o şansă de a se ridica în 
picioare iată că la 1988-1989 a renăscut ca pasărea Phoenix din 
cenuşă. Înaintaşii redeşteptării naţionale din anii 90 ai secolului 
trecut - N.Dabija, A. Moşanu, V. Nedelciuc, L. Lari, M. Druc, 
Gr. Vieru, lon şi Doina Aldea Teodorovici, G. Ghimpu, M. 
Ghimpu, I. Hadârcă ş.m.a. au trezit acest simţ naţional, care se 
părea că fusese anihilat complet. Fiind compromisă serios 
această mişcare de cel mai mare iuda, pe care l-a avut acest colţ 
de ţară — lu.Roşca, toate aceste succese obținute la 1988 - 1990 

s-au dus de râpă pe parcursul a cca 15 ani de guvernări 
interfrontist-comunist-roşchiste. Astăzi, graţie venirii la putere 
a Alianţei pentru Integrare Europeană (cu toate probleme legate 
de unitatea între componentele ei) şi înlăturării regimului 
comunist anacronic pentru secolul XXI chiar în mijlocul 
Europei au apărut noi speranțe pentru realizarea unității 
naționale pierdute fie şi prin filiera integrării eoropene. 
Deosebit de inspirată este ruga către Dumnezeu a lui Valentin 
Bardă “Basarabenii la Putna” “În trista Basarabie Coboară/ 
Din cer, a ta lumină în gândire/ Adună neamu-ntreg, să fim o 
Tară,/ Trimite-ne Poruncă de Unire!” 

